Public Health: জন ও স্বাস্থ্য: স্ত্রীরোগ এবং আমাদের সমাজ\nজন ও স্বাস্থ্য: স্ত্রীরোগ এবং আমাদের সমাজ\nঅনেক মহিলারই ঋতুর সময় দারুণ পেটে ব্যথা হয়। মনে করুন, প্রতি মাসে তিনদিন আপনার অ্যাপেন্ডিসাইটিসের ব্যথা ওঠে। সেই অবস্থায় কাজ করবেন? সুতরাং রোগটি ‘কমন’ অর্থে সাধারণ হলেও যন্ত্রণাটি পরিহাসযোগ্য নয়।\nUpdated: July 29, 2019 6:25:03 pm\nশিক্ষক আন্দোলনের মঞ্চে অসুস্থ পৃথা বিশ্বাস\nজনস্বাস্থ্য সংক্রান্ত আলোচনার সময় মনে রাখা প্রয়োজন, জনসংখ্যার প্রায় অর্ধেক নারী। মহিলাদের স্বাস্থ্য একটি গুরুত্বপূর্ণ বিষয়, যেখানে আমরা ধাপে ধাপে পৌঁছতে চাইছিলাম, কিন্তু একটু আগেই সেই প্রসঙ্গ উত্থাপন করতে হল, কারণ “স্ত্রীরোগ” সহসা সন্দেহজনক হয়ে পড়েছে (সৌজন্যে পশ্চিমবঙ্গের শিক্ষামন্ত্রী)। একজন মন্ত্রীর পক্ষে সরকারি শিক্ষকদের সভায় স্ত্রীরোগ নিয়ে ঠাট্টা করা কতটা অনভিপ্রেত, তাঁর মন্তব্য শুনে হেসে ওঠা বা হাততালি দেওয়া কতটা অশিক্ষকসুলভ, এমন মানুষদের শিক্ষাব্যবস্থার সঙ্গে যুক্ত রাখা (এমনকি দপ্তরের দায়িত্বপ্রাপ্ত মন্ত্রীপদে আসীন রাখা) ভবিষ্যৎ প্রজন্মের শিক্ষার পক্ষে কতটা ক্ষতিকর, সেসব বিষয়ে বিস্তৃত আলোচনা এড়িয়ে যাচ্ছি।\nবস্তুত, এই পিতৃতান্ত্রিক অসংবেদনশীলতার জন্য শিক্ষামন্ত্রী একা দায়ী নন, সমাজের অধিকাংশ মানুষের মতো তিনিও ত্রুটিপূর্ণ শিক্ষা এবং সমাজের মজ্জাগত নারীবিরোধী অপসংস্কৃতির শিকার। এই বিষয়ে আলোচনা করার যোগ্যতর ব্যক্তি সমাজতাত্ত্বিকেরা। চিকিৎসক হিসেবে আমার সমস্যা হলো, সাধারণ মানুষ থেকে শুরু করে সমাজপতি পর্যন্ত প্রায় সকলের এই বিকৃত ভাবনার ফলে নারীর স্বাস্থ্যোদ্ধার দুষ্কর, এবং তার ফলে জনস্বাস্থ্য সার্বিকভাবে ক্ষতিগ্রস্ত হচ্ছে।\n‘স্ত্রীরোগ’ মানে কী? স্ত্রীরোগ বলতে সাধারণত স্ত্রী জননাঙ্গসমূহের রোগ বোঝায়। স্তনের বিভিন্ন রোগের চিকিৎসাও স্ত্রীরোগ বিশেষজ্ঞরা করে থাকেন। এর বাইরে মহিলাদের কিছু স্বাভাবিক শারীরিক প্রক্রিয়া (যেমন ঋতুস্রাব, গর্ভধারণ, প্রসব, স্তন্যদান ইত্যাদি) যথেষ্ট ক্লেশদায়ক এবং সমস্যাজনক হতে পারে অনেকের ক্ষেত্রে। যদিও ‘পুংরোগ’ শব্দটি শোনা যায় না, তবু পুরুষেরও স্বতন্ত্র জননতন্ত্র থাকে এবং তারও রোগ হওয়া সম্ভব। যেমন হাইড্রোসিল, শুক্রাশয় বা শিশ্নের ক্যানসার, লিঙ্গের আকার ও গঠনগত ত্রুটি, লিঙ্গের অনুত্থানজনিত সমস্যা বা শীঘ্র স্খলন, শুক্রাণুর ঘাটতিতে সন্তান উৎপাদনে অক্ষমতা ইত্যাদি। জেনারেল সার্জন, মেডিসিন, নিউরোলজি, সাইকায়াট্রি বা যৌনরোগের চিকিৎসকেরাই পুরুষদের এইসব রোগের চিকিৎসা করেন। আলাদাভাবে ‘পুংরোগ’ হিসেবে এগুলিকে চিহ্নিত করে কোনো বিভাগ খোলা হয়নি। কেন হয়নি?\nআরও পড়ুন, অন্য পক্ষ: স্নাতকস্তরের প্রবেশিকায় স্বচ্ছতা কতটা?\nএই ‘কেন’র উত্তর খুঁজতে গেলে মাননীয় মন্ত্রীমশাইদের ভুল খানিক ভাঙতে পারে। প্রথমত, পৌরুষের সামাজিক নির্মাণ শক্তির পরাকাষ্ঠা হিসেবে। হিন্দু শাস্ত্র-পুরাণে যতই নারীকে শক্তি বলা হোক না কেন, সেই সম্মান দেবীর জন্য বরাদ্দ, মানবীর জন্য নয়। বাস্তবে পুরুষই শক্তিমানের মর্যাদা পেয়ে থাকে এবং সেই মর্যাদা তার সামাজিক ক্ষমতার অন্যতম ভিত্তি। শক্তিমান তো ধারণাগতভাবে নিরোগ। বিশেষভাবে তারই জন্য কিছু রোগ চিহ্নিত হয়ে থাকলে পুরুষের আধিপত্যকে স্বাভাবিক মনে করার বৌদ্ধিক স্তম্ভগুলোর একটা ভেঙে পড়বে। ভাবুন, কোনো মন্ত্রী সহাস্যে বলছেন, “পুরুষ শিক্ষকেরা কেন এত পুংরোগে ভুগছেন!” সেই ঠাট্টায় আমোদ পেয়ে শিক্ষিকারা হাসছেন আর পুরুষ শিক্ষকেরা অধোবদনে বসে আছেন! এমনটা তো হতে দেওয়া যায় না। তাই ‘পুংরোগ’ নেই।\nদ্বিতীয়ত, চিকিৎসার এই বিভাজন বা স্পেশালাইজেশন ইউরোপীয় ধারা থেকে এসেছে। মূলধারার পাশ্চাত্য সামাজিক চিন্তা কাঠামোয় মানুষ বলতে ‘ম্যান’ বোঝায়। পুরুষ হল স্বাভাবিক কেন্দ্রীয় চরিত্র। নারী ‘অপর’, আদমের পাঁজর, পুরুষের বিপরীত। সুতরাং পুরুষের যা কিছু রোগ, তাই তো আসলে মানুষের রোগ। তাকে আবার আলাদাভাবে পুংরোগ বলে চিহ্নিত করার প্রয়োজন কী? বরং শরীরের অঙ্গ অনুসারে তার মধ্যে স্পেশালাইজেশন হতে পারে। নারীর যেসব রোগের লক্ষ্মণ পুরুষের সঙ্গে মিলে যায়, তাদের চিকিৎসা পুরুষের চিকিৎসার পদ্ধতিতেই চলবে। যেসব রোগ তেমন মিলে যায় না, সেগুলো তুচ্ছ, হাস্যকর বা রহস্যময়।\nতুচ্ছ করার এই প্রবণতা বিশ্বব্যাপী। যেমন ঋতুকালীন সমস্যা বা সমস্যাহীন ঋতু হল ‘মেয়েলি ব্যাপার’। ওগুলো এমনকি আমাশার মতোও গুরুত্বপূর্ণ কিছু নয়। মনে করা যাক ‘হিস্টিরিয়া’ শব্দটির সঙ্গে জড়িত নিদারুণ তাচ্ছিল্যের ইতিহাস। শব্দটি এসেছে ইউটেরাস বা জরায়ুর ল্যাটিন নাম থেকে। নারীর শরীরে তো ওই একটিই গুরুত্বপূর্ণ অঙ্গ থাকে আর নারীর বুদ্ধি থাকে, হাঁটুতে নয়, নির্ঘাত জরায়ুতে। মনে করা হতো, জরায়ু তার রহস্যময় ব্যাপারস্যাপার সমেত মেয়েদের শরীরে ঘুরে বেড়ায়। যেদিন শরীরের যে অঙ্গে গিয়ে উপদ্রব করে, সেটা তখনকার মতো বিকল হয়ে যায়। মানসিক চাপের কারণে সাময়িকভাবে খিঁচুনি থেকে শুরু করে প্যারালিসিস জাতীয় বিভিন্ন শারীরিক উপসর্গ দেখা দেয়, এমন একধরণের রোগকে প্রাথমিকভাবে এই অপমানজনক নামটি দেওয়া হয়েছিল, কিন্তু কার্যকালে দেখা গেল মহিলাদের অনেক শারীরিক সমস্যাকেই ‘হিস্টিরিয়া’ বলে অভিহিত করে চিকিৎসা না করে ফেলা রাখা হতো।\nআরও পড়ুন, জন ও স্বাস্থ্য: জনস্বাস্থ্যের লক্ষ্যে এগোবো কোন পথে?\nতুচ্ছ করার, অপমান করার সেই প্রবণতা এখনও আছে, যা মাননীয় শিক্ষামন্ত্রীর ভাষণে স্পষ্ট। মহিলাদের নিজস্ব যেসব রোগকে নেহাৎ অবজ্ঞা করা সম্ভব হয়নি, তাদের স্ত্রীরোগ হিসেবে দাগিয়ে দিয়ে খানিক চিকিৎসার বন্দোবস্ত হয়েছে। আজকের দিনে গাইনিকোলজি ও অবস্টেট্রিক্স একটি উন্নত স্পেশালিটি, যাতে আলাদাভাবে উচ্চতর প্রশিক্ষণ নিতে হয় চিকিৎসকদের, কিন্তু এর শুরুটা এত গৌরবময় ছিল না।\nমহিলাদের জীবনের গুরুত্বপূর্ণ অংশ সমাজে সন্তানের জন্ম দেওয়া। এই কাজটি সুসম্পন্ন করতেন ধাত্রীরা, ইংরেজিতে যাঁদের বলা হতো ‘মিডওয়াইফ’। যেহেতু বংশের প্রদীপ পুরুষ সন্তানের জন্মও একইভাবে হয়, পুরুষ শিশুও জন্মলগ্নে মরে যেতে পারে, হয়ত অনেকটা সেইজন্যই ভবিষ্যৎ প্রজন্মকে বাঁচাতে এই বিষয়ে বৈজ্ঞানিক চর্চা শুরু হয়। কিছু মানুষ অবশ্যই জন্মদাত্রীকেও বাঁচাতে চেয়েছিলেন। ক্রমশ তাই এই বিষয়টি চিকিৎসাবিজ্ঞানের পাঠক্রমে অন্তর্ভুক্ত ‘মিডওয়াইফারি’ হিসেবে। মেডিসিন বা সার্জারির সমান মর্যাদা পাওয়ার দিন তখনও আসেনি। তাছাড়াও নাম থেকেই এটা স্পষ্ট যে, চর্চার সূচনা প্রসূতি ও প্রসব সংক্রান্ত বিষয়টুকু নিয়ে। মহিলাদের জীবনের বাকি সমস্ত বিশিষ্ট শারীরিক সমস্যা (যা পুরুষের হয় না), তাদের কল্কে পেতে আরও সময় লেগেছে।\nপ্রশ্ন উঠতে পারে, এখানে নারীকে ‘অপর’ বলা হল, তৃতীয় লিঙ্গ তাহলে কী? তৃতীয় লিঙ্গকে সম্পূর্ণ অগ্রাহ্য করাই ছিল সাবেকী পিতৃতন্ত্রের রাজনীতি। তাই তাঁদের জন্য কোনো আলাদা বিভাগ নেই, নেই এমনকি আলাদা ওয়ার্ড বা বাথরুম। তাঁদের নারীবিভাগেই ঠাঁই দেওয়া হয় সচরাচর। যা কিছু পুরুষ নয়, তাই নারী। শুধুমাত্র পুরুষকে বুঝলেই চলে, তারপর অন্যরকম সবাইকে নারী বলে দিলেই হল। আধুনিক চিকিৎসাবিজ্ঞান বহুদিন এভাবেই ভেবে এসেছে।\nচিকিৎসা এবং নারীর স্বাস্থ্য সংক্রান্ত ভাবনা প্রকৃত অর্থে আধুনিক হয়ে ওঠার পরেও আমরা আলাদা স্ত্রীরোগ বিভাগ এবং বিশেষজ্ঞ রাখাকে সমর্থন করি তৃতীয় এক কারণে। স্বীকার করে নেওয়া ভালো যে মহিলাদের প্রজননতন্ত্র সংক্রান্ত কারণে পুরুষদের চেয়ে অনেক বেশি কষ্ট পেতে হয়। এর বিভিন্ন রোগের চিকিৎসার জন্য এই বিষয়ে ওষুধ এবং শল্যচিকিৎসায় বিশেষভাবে প্রশিক্ষণপ্রাপ্ত দক্ষ চিকিৎসক প্রয়োজন।\nগর্ভধারণ এবং প্রসবের সংখ্যা বিপুল এবং জটিলতাও প্রচুর। সুতরাং গর্ভবতী এবং প্রসূতির সুচিকিৎসার জন্য দক্ষ এবং দায়বদ্ধ চিকিৎসক ও চিকিৎসাকর্মীর ফৌজ প্রয়োজন, উপযুক্ত পরিকাঠামোও প্রয়োজন। ‘ফৌজ’ বললাম এই কারণে যে বিষয়টি যুদ্ধের চেয়ে কিছু কম গুরুত্বপূর্ণ নয় এবং আপৎকালীন পরিস্থিতিতে জরুরি চিকিৎসা দেওয়ার জন্য দলবদ্ধ প্রয়াসের বিকল্প নেই। শিশু ও মায়ের মৃত্যু রুখতে সংঘবদ্ধভাবে লড়াই করা কতটা জরুরি, তা বোঝাতে একটা পরিসংখ্যান দিই।\nআরও পড়ুন, জন ও স্বাস্থ্য: সুস্থতার দিকে… রোগ প্রতিরোধ ও সচেতনতা\nশিশুর বদলে একটু মায়ের দিকে নজর দিই। ১৯৯০ সালে বিশ্বব্যাপী সমীক্ষায় দেখা গিয়েছিল্ প্রতি এক লক্ষ প্রসবে ৩৮৫ জন প্রসূতির মৃত্যু হয়। সবচেয়ে পিছিয়ে থাকা দেশ এবং দরিদ্র মানুষের মধ্যে এই মৃত্যুর হার সর্বাধিক, যেমন সাহারার দক্ষিণবর্তী আফ্রিকার দেশগুলিতে এই সংখ্যা ছিল ৯৮৭ জন। ক্রমাগত প্রচেষ্টায় ২০১৫ সাল নাগাদ পৃথিবীতে প্রসূতি মৃত্যুর গড় চুয়াল্লিশ শতাংশ কমে প্রতি লক্ষে ২১৬ তে দাঁড়িয়েছে। ভারতেও উন্নতি লক্ষ্য করা গেছে। ইউনিসেফের ২০১৩ সালের তথ্য অনুযায়ী ভারতে প্রসূতি মৃত্যুর গড় কমে দাঁড়িয়েছে প্রতি লক্ষে ১৬৭ জনে। রেজিস্ট্রার জেনারেল অফ ইন্ডিয়ার স্যাম্পেল রেজিস্ট্রেশন সিস্টেম জানিয়েছিল যে ২০১৪-২০১৬ সালের মধ্যে আরও ২২ শতাংশ কমে প্রসূতি মৃত্যুর ভারতীয় গড় হয়েছে লক্ষ প্রতি ১৩০ জন।\nপ্রসূতি মৃত্যুর সংখ্যা নারীর স্বাস্থ্য পরিস্থিতির একটি সূচক। এই উন্নতিতে সরকারি প্রকল্পগুলির ভূমিকা অনস্বীকার্য। আরও বেশি সুস্থতার জন্য প্রয়োজন সংবেদনশীল সমাজ ও সরকার। সন্দিগ্ধ ও পরিহাসপ্রিয় স্ত্রীরোগবিদ শিক্ষামন্ত্রীরা আমাদের মনোবল কমিয়ে দেন। জরায়ুর ক্যান্সার থেকে শুরু করে রাপচারড একটোপিক প্রেগন্যান্সির মতো প্রাণঘাতী স্ত্রীরোগগুলির কথা হয়ত তাঁরা জানেন না, কিন্তু প্রাত্যহিক ছোটোখাটো সমস্যাগুলোর কথা নিশ্চয় নিজেদের পরিবারেও শুনে থাকবেন। কর্মক্ষেত্রে মেয়েদের শারীরিক অসুবিধার কথা শুনলেই যাঁরা বিরক্ত হন, তাঁদের বলি, একটু মানবিকভাবে ভাবুন। রক্তক্ষরণ হতে থাকা অবস্থায় যিনি একইরকম পরিশ্রম করে চলেছেন, তিনি আসলে আরও বেশি কষ্ট করছেন, যদিও আমরা তা খেয়াল করছি না। সেই সময়ে অন্তত একটু পরিচ্ছন্ন শৌচাগার তাঁদের প্রাপ্য।\nমহিলাদের মূত্রনালীর দৈর্ঘ্য কম হওয়ায় অপরিচ্ছন্ন শৌচাগার থেকে সংক্রমণ ঘটার সম্ভাবনা তাঁদের ক্ষেত্রে বেশি। কোনো মহিলা পরিচ্ছন্ন শৌচাগারের দাবি তুললে, তাঁর সঙ্গে তর্ক করবেন না, বরং চেষ্টা করুন দাবিটা মেটাতে। অনেক মহিলারই ঋতুর সময় দারুণ পেটে ব্যথা (ডিসমেরিয়া) হয়। মনে করুন, প্রতি মাসে তিনদিন আপনার অ্যাপেন্ডিসাইটিসের ব্যথা ওঠে। সেই অবস্থায় কাজ করবেন? সুতরাং রোগটি ‘কমন’ অর্থে সাধারণ হলেও যন্ত্রণাটি পরিহাসযোগ্য নয়। এমনকি মাইগ্রেনের মাথাব্যথাও বহু ক্ষেত্রে ঋতুর সময় বেড়ে যায়।\nঋতুচক্রের শেষ কয়েকদিন শারীরবৃত্তীয় কারণেই মন-মেজাজ অত্যন্ত খারাপ থাকে। এগুলোর বৈজ্ঞানিক ব্যাখ্যা আছে, এবং এগুলো প্রমাণিতভাবেই ‘ন্যাকামি’ নয়। মাতৃত্বকালীন ছুটি পাওয়ার আগে গর্ভবতী মহিলাকে বেশ কয়েক মাস চাকরি করতে হয়। সেই অবস্থায় কল্যাণী থেকে কাকদ্বীপ নিয়মিত যাতায়াত করা শুধু কঠিন নয়, অমানবিক। তাঁরা যদি কাছাকাছি বদলির দাবি করেন, তবে সঙ্গে সঙ্গে সেই দাবি মেটানো সম্ভব নাই হতে পারে, কিন্তু অপারগতার কথা জানিয়ে দুঃখপ্রকাশ করা উচিত, মশকরা নয়।\nঅল্প কয়েকটা উদাহরণ দিলাম। নারীর স্বাস্থ্য সংক্রান্ত সমস্যা বিপুল, যা নিয়ে পরে আরও আলোচনা করতে হবে। আপাতত একটি অনুরোধ জানিয়ে শেষ করি। যেসব ‘মেয়েলি’ ব্যাপার সম্বন্ধে আমরা কিছু জানি না, সেগুলোকে তুচ্ছতাচ্ছিল্য না করে বরং একটু জানার চেষ্টা করি। কথা হোক আরও বেশি করে এবং প্রকাশ্যে। তাতে মহিলা এবং পুরুষ উভয়েরই উপকার হবে। উন্নতি হবে শিক্ষা এবং কর্মসংস্কৃতিরও।\nWeb Title: Public health female desease education minister partha chatterjee comment\nবাঙালির বাঙালিত্ব নয়, রাষ্ট্রীয় গর্ববোধকে কাজে লাগাচ্ছে বিজেপি


NNBD | গ্রেফতারের পর ‘বন্দুকযুদ্ধে’ ইয়াবা ব্যবসায়ী নিহত\n২১ জানুয়ারি ২০১৯, ১২:০১\nকক্সবাজারের টেকনাফে ‘বন্দুকযুদ্ধে’ আজও শীর্ষ এক ইয়াবা ব্যবসায়ী নিহত হয়েছেন। সোমবার ভোরে টেকনাফের হ্নীলা ইউনিয়নের দমদমিয়া এলাকায় এ বন্দুকযুদ্ধের ঘটনা ঘটে।\nনিহত মো. শামশুল প্রকাশ বার্মায়া শামশু হ্নীলা পশ্চিম সিকদারপাড়ার মো. হোসেনর ছেলে। তিনি স্বরাষ্ট্র মন্ত্রণালয়ের তালিকাভুক্ত শীর্ষ ইয়াবা ব্যবসায়ী। তার বিরুদ্ধে মাদক ও অস্ত্রসহ ১০টি মামলা রয়েছে। তাকে নিয়ে ইয়াবা উদ্ধারে গেলে বন্দুকযুদ্ধের এ ঘটনা ঘটে বলে জানিয়েছেন টেকনাফ থানার ওসি প্রদীপ কুমার দাশ।


ছোটপর্দায় ফিরছেন ‘শ্রীময়ী’র ডিংকা ওরফে সপ্তর্ষি মৌলিক, বিপরীতে সোনামণি? - Progotir Bangla\nHome বিনোদন ছোটপর্দায় ফিরছেন ‘শ্রীময়ী’র ডিংকা ওরফে সপ্তর্ষি মৌলিক, বিপরীতে সোনামণি?\nছোটপর্দায় ফিরছেন ‘শ্রীময়ী’র ডিংকা ওরফে সপ্তর্ষি মৌলিক, বিপরীতে সোনামণি?\n‘শ্রীময়ী’ ধারাবাহিকে ইন্দ্রানী হালদারের ছেলের চরিত্রে অভিনয় করেছিলেন টলি অভিনেতা সপ্তর্ষি মৌলিক। ধারাবাহিকে ডিংকা চরিত্রটি বেশ জনপ্রিয়তা পেয়েছিল দর্শকমহলে। এমনকি তাকে নিয়ে একসময় সোশ্যাল মিডিয়ায় তৈরি হত মজার পোস্ট। বলাই বাহুল্য, লীনা গঙ্গোপাধ্যায়ের হাত ধরেই নেটিজেনদের কাছে ব্যাপক খ্যাতি পান এই অভিনেতা।\n‘শ্রীময়ী’ শেষ হওয়ার পর বড়পর্দায় সপ্তর্ষি মৌলিককে দেখতে পেলেও ছোটপর্দায় দেখতে পারছেন না দর্শক। তবে এবার জানা গেল, ছোটপর্দায় ফিরছেন তিনি। হ্যাঁ, নিউজ চ্যানেলে চোখ রাখলে এমনই তথ্য শোনা যাচ্ছে। এমনকি টলি দুনিয়ায় খবর অনুযায়ী, ফের লীনা গঙ্গোপাধ্যায় এর হাত ধরেই নতুন ধারাবাহিকে কামব্যাক করছেন সপ্তর্ষি।\nএবার পার্শ্ব চরিত্র নয় বরং মুখ্য চরিত্রে দেখা যাবে তাকে। ধারাবাহিকে নায়িকা কে? আনুষ্ঠানিক এখনও জানা যায়নি। কিন্তু গতকাল থেকে একটা গুঞ্জন শোনা যাচ্ছে ‘শ্রীময়ী’র ডিংকার বিপরীতে নাকি থাকতে পারেন ‘মোহর’ খ্যাত সোনামণি সাহা। খবরটা কতটা সত্যি সেটাই জানার অপেক্ষায় মোহরের অনুরাগীরা।\nPrevious articleহিন্দি ওয়েব সিরিজে ডেবিউ করলেন বাঙালি অভিনেতা আবির চট্টোপাধ্যায়\nNext article‘লালকুঠি’তে রুকমা রায়ের লুক দেখে ‘ভুলভুলাইয়া’র মঞ্জুলিকার সাথে তুলনা করলেন নেটিজেন


প্রশ্ন (১) : পুরাতন, জীর্ণ–শীর্ণ, পড়ার অনুপযোগী কুরআন কী করতে হবে?\nউত্তর : কুরআন মাজীদের কপি পুরাতন হয়ে গেলে মেরামত করে পড়ার উপযোগী করা সম্ভব হলে সেটাই করা ভালো। আল্লাহ বলেন, ‘আর যে আল্লাহর নিদর্শনের সম্মান করে, তা মূলত তার অন্তরের তাক্বওয়ার পরিচায়ক’ (আল-হাজ্জ, ২২/৩২)। আর যদি মেরামত করে পাঠ উপযোগী করা সম্ভব না হয়, তাহলে রাস্তাঘাট কিংবা ডাস্টবিনে না ফেলে পুড়িয়ে দিয়ে বিনষ্ট করতে হবে। উছমান (রাযিয়াল্লাহু আনহু) তার শাসনামলে কুরআন একত্রিত করার পর ভিন্ন ক্বিরাআতের কপিগুলো পুড়িয়ে ফেলার আদেশ দিয়েছিলেন (ছহীহ বুখারী, হা/৪৯৮৭; মিশকাত, হা/২২২১)।\nপ্রশ্ন (২) : কুরআন মুখস্থ করার পর ভুলে গেলে পাপ হবে কি?\n-মাহফুজ বিন জহুরুল ইসলাম\nউত্তর : কুরআন মুখস্থ করার পর চর্চা না করে ভুলে যাওয়া আদৌ ঠিক নয়। তবে পাপ হবে এমন কোনো প্রমাণ পাওয়া যায় না। ইবনু মাসঊদ (রাযিয়াল্লাহু আনহু) হতে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, কারও এরূপ বলা কী জঘন্য কথা! যে বলে, আমি কুরআনের অমুক অমুক আয়াত ভুলে গেছি বরং সে যেন বলে, তাকে ভুলানো হয়েছে। সুতরাং তোমরা পুনঃপুনঃ কুরআন স্মরণ করবে। কেননা এটা মানুষের অন্তর হতে চতুষ্পদ জন্তু অপেক্ষাও অধিক পলায়নপর (ছহীহ বুখারী, হা/৫০৩২; ছহীহ মুসলিম, হা/৭৯০; মিশকাত, হা/২১৮৮)। তাই কুরআনের হিফয ধরে রাখার সর্বাত্মক চেষ্টা করা উচিত। উল্লেখ্য যে, কুরআন মুখস্থ করার পর ভুলে যাওয়া সবচেয়ে বড় পাপ মর্মে বর্ণিত হাদীছটি যঈফ (আবূ দাঊদ, হা/৪৬১; মিশকাত, হা/৭২০)।\nপ্রশ্ন (৩) : যারা ছহীহ হাদীছকে দুর্বল বা জাল হিসাবে প্রচার করে তাদের শাস্তি কী?\nউত্তর : ছহীহ হাদীছকে দুর্বল বা জাল হিসাবে প্রচার করার অর্থই হলো, রাসূলুল্লাহ (ছাল্লাল্লাহু আলাইহি ওয়া সাল্লাম)-এর প্রতি মিথ্যারোপ করা। সুতরাং যারা এমন প্রচারের কাজে নিমজ্জিত তাদের স্থান জাহান্নাম। আবূ হুরায়রা (রাযিয়াল্লাহু আনহু) হতে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘যে ব্যক্তি ইচ্ছাকৃত আমার প্রতি মিথ্যারোপ করে সে যেন জাহান্নামে তার বাসস্থান নির্ধারণ করে নেয় (ছহীহ মুসলিম, হা/৩)। তবে যদি তদন্ত করার সময় বুঝের কম-বেশির কারণে এমনটি হয়ে যায় তাহলে সে গুনাহগার হবে না।\nপ্রশ্ন (৪) : ছহীহ বুখারীতে বর্ণিত হাদীছের কোনো রাবীকে কাযযাব বা মিথ্যুক বললে তার শাস্তি কী?\nউত্তর : ছহীহ বুখারীতে বর্ণিত হাদীছের কোনো রাবীকে কাযযাব বা মিথ্যুক বললে মূলত তা সংশ্লিষ্ট হাদীছের রাবীসহ ইমাম বুখারী (রাহিমাহুল্লাহ)-এর মতো একজন সম্মানিত মুহাদ্দিছকে অপমান করা হবে। কেননা তিনি প্রত্যেকটি হাদীছের সনদ, মতন, রাবী ইত্যাদির বিশুদ্ধতার ব্যাপারে আল্লাহর তরফ থেকে নিশ্চয়তা লাভ করার পরে সেটাকে তার কিতাবে লিপিবদ্ধ করেছেন। এ মর্মে তিনি বলেন, আমি আমার এই কিতাব মসজিদুল হারামে বসে সংকলন করেছি এবং আমি সেখানে কোনো হাদীছ প্রবেশ করাইনি যতক্ষণ না আমি ইস্তিখারার দু’রাকআত নফল ছালাত আদায় করেছি এবং হাদীছটি বিশুদ্ধ হওয়ার ব্যাপারে নিশ্চয়তা লাভ করেছি (ফাতহুল বারীর ‘ভূমিকা’ খণ্ড, কায়রো : দারুর রাইয়ান ২য় সংস্করণ ১৪০৭/১৯৮৭, পৃ. ৫১৩-১৪)। তবে প্রথম যুগের বেশ কিছু মুহাদ্দিছ ছহীহ বুখারীর কতিপয় হাদীছ সম্পর্কে সমালোচনা করেছেন। তাদের মধ্যে সর্বাধিক ইমাম দারাকুত্বনী (৩০৬-৩৮৫ হি.) ছহীহ বুখারীর ৭৮টি এবং বুখারী ও মুসলিমের মিলিতভাবে ৩২টি হাদীছের উপর সমালোচনা করেছেন। এসব সমালোচনার উত্তরে বিভিন্ন গ্রন্থ লিপিবদ্ধ হয়েছে। ছহীহ বুখারীর ভাষ্যকারগণের প্রত্যেকেই সংক্ষেপে বা বিস্তারিতভাবে এসব সমালোচনার জবাব দিয়েছেন। তবে সর্বশেষ ভাষ্যকার হাফেয ইবনু হাজার আসক্বালানী (৭৭৩-৮৫২ হি.) ফাতহুল বারীর ভূমিকা ‘হাদীয়ুস সারী’-তে এসব সমালোচনার একটি একটি করে বিস্তারিতভাবে জবাব দিয়েছেন (হাদীয়ুস সারী মুক্বাদ্দামা ফাতহুল বারী, ৮ম অনুচ্ছেদ, পৃ. ৩৬৪-৪০২)।\nআলোচনার শেষে উপসংহারে তিনি বলেন, সমালোচিত প্রত্যেকটি হাদীছই দোষযুক্ত নয়। বরং অধিকাংশের জওয়াব পরিষ্কার ও দোষমুক্ত। কোনো কোনোটির জওয়াব গ্রহণযোগ্য এবং খুবই সামান্য কিছু রয়েছে, যা না বুঝে তাঁর উপর চাপানো হয়েছে। আমি প্রত্যেকটি হাদীছের শেষে এগুলোর বিস্তারিত ব্যাখ্যা পেশ করেছি’ (মুক্বাদ্দামা, পৃ. ৪০২)।\nতিরমিযীর ভাষ্যকার শায়খ আহমাদ মুহাম্মাদ শাকের বলেন, ‘ছহীহ বুখারীর যেসব হাদীছ সমালোচিত হয়েছে তার অর্থ হলো সেগুলো ইমাম বুখারী (রাহিমাহুল্লাহ)-এর শর্তানুযায়ী বিশুদ্ধতার সর্বোচ্চ স্তরে পৌঁছেনি। তবে হাদীছটি স্বীয় অবস্থানে ছহীহ। তিনি বলেন, মুহাক্কিক্ব ওলামায়ে হাদীছ-এর নিকটে এ ব্যাপারে কোনো সন্দেহ নেই যে, ছহীহ বুখারী ও মুসলিমের প্রতিটি হাদীছই ছহীহ। এ দু’টি গ্রন্থের কোনো একটি হাদীছ দুর্বলতা বা ত্রুটিযুক্ত নয়। ইমাম দারাকুত্বনীসহ মুহাদ্দিছগণের কেউ কেউ যে সমালোচনা করেছেন তার অর্থ হলো তাঁদের নিকট সমালোচিত হাদীছসমূহ ইমাম বুখারী ও মুসলিমের শর্তানুযায়ী বিশুদ্ধতার সর্বোচ্চ শিখরে পৌঁছতে পারেনি। তবে সাধারণভাবে হাদীছগুলোর বিশুদ্ধতা নিয়ে কেউই মতভেদ করেননি (আল-বা‘এছুল হাছীছ, তাহক্বীক্ব : আহমাদ মুহাম্মাদ শাকের, পৃ. ৩৩-৩৪)।\nশায়খ আলবানী (রাহিমাহুল্লাহ)ও উছূলে হাদীছের আলোকে ছহীহ বুখারীর ১৫টি হাদীছের সমালোচনা করেছেন তাঁর ‘সিলসিলা যঈফা’ গ্রন্থে। উক্ত সমালোচনা হাদীছবিরোধী বা হাদীছে সন্দেহবাদীদের মতো নয়, বরং একজন সূক্ষ্মদর্শী মুহাদ্দিছ বিদ্বান হিসাবে। যেমন ইতোপূর্বে অনেক মুহাদ্দিছ করেছেন। যদি এতে তিনি ভুল করে থাকেন তাহলেও নেকী পাবেন। আর ঠিক করে থাকলে দ্বিগুণ নেকী পাবেন। তবে তিনি যেসব হাদীছকে যঈফ বলেছেন, সে ব্যাপারে ইমাম বুখারী (রাহিমাহুল্লাহ)-এর সিদ্ধান্তই চূড়ান্ত। কেননা দুর্বল রাবীদের বর্ণনা গ্রহণ করার ব্যাপারে তাঁর কতগুলো স্পষ্ট নীতি ছিল। যেমন : (১) দুর্বল রাবীদের সকল বর্ণনাই দুর্বল নয়। (২) উক্ত বিষয়ে অন্য কোনো হাদীছ না পাওয়া এবং হাদীছটি বিধানগত ও আক্বীদা বিষয়ক না হওয়া। বরং হৃদয় গলানো ও ফযীলত বিষয়ে হওয়া। (৩) সনদে বা মতনের কোনো ত্রুটি দূর করার জন্য বা কোনো বক্তব্যের অধিক ব্যাখ্যা দানের জন্য কিংবা শ্রুত বিষয়টি প্রমাণ করার জন্য সহযোগী হিসাবে (من المتابعات) কোনো হাদীছ আনা’ (ড. মুহাম্মাদ হামদী আবু আবদাহ, জর্ডান বিশ্ববিদ্যালয়ে শরীআ অনুষদ কর্তৃক আয়োজিত সম্মেলনে পেশকৃত গবেষণাপত্র, পৃ. ৩৪)।\nআলবানী ও দারাকুত্বনী (রাহিমাহুল্লাহ) বুখারী গ্রন্থের যে সকল হাদীছের উপর মন্তব্য করেছেন তা ঠিক নয় জানতে দেখুন- (মিন্নাতুল বারী, আব্দুল্লাহ বিন আব্দুর রাযযাক, পৃ. ১৮২-২৩১) অতএব, ছহীহ বুখারীতে বর্ণিত হাদীছের কোনো রাবীকে কাযযাব বা মিথ্যুক বলা মূলত তার প্রতি মিথ্যারোপ করা, যা যুলুমের অন্তর্ভুক্ত মহাপাপ এবং তা স্পষ্ট হারাম। আবূ হুরায়রা (রাযিয়াল্লাহু আনহু) হতে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘এক মুসলিম অপর মুসলিমের (দ্বীনী) ভাই। মুসলিম ব্যক্তি অপর মুসলিমের উপর অবিচার করবে না, তাকে অপদস্থ করবে না এবং অবজ্ঞা করবে না। আল্লাহভীতি এখানে! এ কথা বলে তিনি (ছাল্লাল্লাহু আলাইহি ওয়া সাল্লাম) নিজের বক্ষের দিকে তিনবার ইঙ্গিত করে বললেন, ‘একজন মানুষের জন্য এতটুকু অন্যায়ই যথেষ্ট যে, সে নিজের মুসলিম ভাইকে হেয় জ্ঞান করবে। মুসলিমের জন্য অপর মুসলিমের রক্ত, ধন-সম্পদ ও মান-সম্মান হারাম (ছহীহ মুসলিম, হা/২৫৬৪; ছহীহ আত-তারগীব, হা/২৯৫৮; মিশকাত, হা/৪৯৫৯)।\nপ্রশ্ন (৫) : ‘আমার পরে যদি কেউ নবী হতো, তাহলে সে হতো উমার’-এ মর্মে বর্ণিত হাদীছটি কি ছহীহ?\nউত্তর : হ্যাঁ, হাদীছটি ছহীহ। এ মর্মে উক্ববা ইবনু আমের (রাযিয়াল্লাহু আনহু) হতে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘আমার পরে কেউ নবী হলে অবশ্যই উমার ইবনুল খাত্ত্বাবই নবী হতো’ (তিরমিযী, হা/৩৬৮৬)।\nপ্রশ্ন (৬) : বিভিন্ন ইসলামী প্রতিষ্ঠানে নেতা-নেত্রীর ছবি টাঙানোসহ সরাকরি বিভিন্ন দিবস, অনুষ্ঠান ও নিয়ম-কানুন মানতে ছাত্র-ছাত্রী ও শিক্ষক-শিক্ষিকাদের বাধ্য করা হচ্ছে? এমতাবস্থায় সেখানে চাকরি করা বা ছেলে-মেয়েদের লেখাপড়া করানো যাবে কি?\nউত্তর : বিষয়টি অতীব স্পর্শকাতর। কুরআন ও হাদীছে বিষয়গুলোকে কঠোরভাবে নিষেধ করা হয়েছে। সুতরাং মানুষের জন্য জরুরী কর্তব্য হলো, সে তার শক্তি ও সামর্থ্য অনুযায়ী এই সকল বিষয় হতে বাঁচার চেষ্টা করবে। মহান আল্লাহ বলেন, ‘তোমরা তোমাদের সামর্থ্য অনুযায়ী আল্লাহকে ভয় করো’ (আত-তাগাবুন, ৬৪/১৬)।\nপ্রশ্ন (৭) : মাযহাব অর্থ কী? মাযহাব মানা কি ফরয? কুরআন ও ছহীহ হাদীছের আলোকে জানতে চাই?\nউত্তর : ‘মাযহাব’ আরবী শব্দ। এর অর্থ চলার পথ। শরীআতে ‘মাযহাব’ একটিই। সেটা হলো আল্লাহ ও রাসূল (ছাল্লাল্লাহু আলাইহি ওয়া সাল্লাম)-এর পথ, পবিত্র কুরআন ও ছহীহ হাদীছের পথ (আল-আনআম ৬/১৫৩; আহমাদ, নাসাঈ, মিশকাত, হা/১৬৬ ও ১৬৫, ‘কিতাব ও সুন্নাহকে আঁকড়ে ধরা’ অনুচ্ছেদ)। এছাড়া দ্বিতীয় কোনো মাযহাব নেই। যে সমস্ত মাযহাব মুসলিম সমাজে প্রচলিত আছে তার সবই স্বর্ণযুগের বহু পরে সৃষ্ট। যেমন- শাহ অলিউল্লাহ মুহাদ্দিছ দেহলভী (রাহিমাহুল্লাহ) তাঁর বিশ্ববিখ্যাত গ্রন্থ ‘হুজ্জাতুল্লাহিল বালেগা’র মধ্যে লিখেছেন, ৪র্থ শতাব্দী হিজরীর পূর্বে কোনো মুসলমান নির্দিষ্টভাবে কোনো একজন বিদ্বানের মাযহাবের তাক্বলীদের উপরে সংঘবদ্ধ ছিল না (হুজ্জাতুল্লাহিল বালেগা, ১/১৫২-৫৩, ‘চতুর্থ শতাব্দী ও তার পরের লোকদের অবস্থা বর্ণনা’ অনুচ্ছেদ)। সুতরাং সমাজে প্রচলিত এসব মাযহাব মানা ফরয নয়। এমনকি মাযহাব না মানলে কেউ কাফেরও হবে না, বরং এ সমস্ত মাযহাব মানলেই মানুষের মাঝে সংকীর্ণতার সৃষ্টি হয়। মুসলিম মাত্রই স্বাধীনভাবে কেবল পবিত্র কুরআন ও ছহীহ হাদীছের উপর আমল করবে। এছাড়া কোনো মাযহাব বা তন্ত্রের অনুসরণ করতে পারে না। যেমন ৪র্থ শতাব্দী হিজরীর পূর্বের কোনো মানুষ মাযহাবের অনুসারী ছিলেন না।\nপ্রশ্ন (৮) : আমার এলাকায় পীরের প্রাদুর্ভাব এত বেশি যে, দুই ঈদ ও জুমআর দিন তাদের সম্পর্কে প্রশংসামূলক বাক্য বলে খুৎবা শুরু করতে হয়। তারা পীরের পায়ে সিজদা করে এবং মসজিদ বাদ দিয়ে পীরের আস্তানায় আযান দিয়ে ৫ ওয়াক্ত ছালাত পড়ে। এদের পিছনে কি ছালাত হবে?\n-আব্দুর রউফ মন্ডল\nউত্তর : এ জাতীয় কর্মকাণ্ডে অভ্যস্ত ব্যক্তিরা শিরকে নিমজ্জিত। কেননা সাধারণভাবে কোনো ব্যক্তির গুণ-সৌন্দর্যে মুগ্ধ হয়ে তার এতখানি প্রশংসাও করা যায় না যাতে তার ব্যক্তিত্বকেই অসাধারণভাবে বড় করে তোলা হয় এবং সে আল্লাহর সমকক্ষতার পর্যায়ে পৌঁছে যায়। মূলত এইরূপ প্রশংসাই মানুষকে তাদের পূজার কঠিন পাপে নিমজ্জিত করে। সে জন্য রাসূলুল্লাহ (ছাল্লাল্লাহু আলাইহি ওয়া সাল্লাম) প্রত্যেক ঈমানদার ব্যক্তিকে বলেছেন, ‘যখন অধিক প্রশংসাকারীদেরকে দেখবে, তখন তাদের মুখের উপর ধূলি নিক্ষেপ করো’ (ছহীহ মুসলিম, হা/৩০০২)। দ্বিতীয়ত, সিজদা হবে একমাত্র আল্লাহর জন্য (আন-নাজম, ৫৩/৬২)। আল্লাহ ছাড়া অন্য কাউকে সিজদা করা বৈধ নয়। বরং তা স্পষ্ট শিরক। কারণ আল্লাহ ব্যতীত অন্য কোনো লোকের প্রতি সিজদা করার কোনো সুযোগ নেই (তিরমিযী, হা/১১৫৯; ইবনু মাজাহ, হা/১৮৫৩)। তাই যারা শিরকের মতো এমন জঘন্য পাপে লিপ্ত তাদের পিছনে ছালাত আদায় করা যাবে না। কারণ এ ধরনের শিরকের সাথে জড়িত থাকলে ঈমান, আমল ও ইসলাম কিছুই অবশিষ্ট থাকে না (আল-মায়েদা, ৫/৭২)।\nপ্রশ্ন (৯) : একজন ইমাম যদি আল্লাহর কাছে দু‘আ করে বলে যে, রাসূল (ছাল্লাল্লাহু আলাইহি ওয়া সাল্লাম)-এর অসীলায় আমাদের ছালাত কবুল করে নিন। তাহলে কি তা জায়েয হবে?\nউত্তর : না, এভাবে দু‘আ করা জায়েয হবে না। কেনন আল্লাহর নিকট দু‘আ করার জন্য কোনো অসীলা বা মাধ্যেমে প্রয়োজন নেই। আল্লাহ তাআলা বলেন,وَإِذَا سَأَلَكَ عِبَادِي عَنِّي فَإِنِّي قَرِيبٌ أُجِيبُ دَعْوَةَ الدَّاعِ إِذَا دَعَانِ ‘আর যখন আমার বান্দাগণ আমার সম্বন্ধে তোমাকে জিজ্ঞেস করে, তখন তাদেরকে বলে দাও যখনই কোনো আহ্বানকারী আহ্বান করে, তখনই আমি তার আহ্বানে সাড়া দেই’ (আল-বাক্বারা, ২/১৮৬)। আবূ মূসা (রাযিয়াল্লাহু আনহু) বলেন, আমরা রাসূল (ছাল্লাল্লাহু আলাইহি ওয়া সাল্লাম)-এর সাথে এক সফরে ছিলাম। অতঃপর উপরে উঠার সময় লোকজন উচ্চৈঃস্বরে তাকবীর দিতে শুরু করলে তিনি বলেন, তোমরা চুপে চুপে তাকবীর দাও। কেননা তোমরা বধির কিংবা অনুপস্থিত সত্তার নিকট প্রার্থনা করছ না। বরং তোমরা প্রার্থনা করছ অধিক শ্রবণকারীর নিকট যিনি তোমাদের সাথেই আছেন (ছহীহ মুসলিম, হা/২৭০৪)। অতএব দু‘আ করতে হবে কেবল মহান আল্লাহর নিকট, অন্য কারও নিকট নয় (তিরমিযী, হা/২৫১৬; মিশকাত, হা/৫০০২ সনদ ছহীহ)।\nপ্রশ্ন (১০) : বিনোদনের উদ্দেশ্যে জাদু শেখা বা প্রদর্শন করা যাবে কি?\n–বাকী বিল্লাহ খান পলাশ\nহাবেলী গোপালপুর, ফরিদপুর।\nউত্তর : না, বিনোদনের উদ্দেশ্যে জাদু শেখা যাবে না। কেননা জাদু চর্চা করা কুফরী এবং তা শয়তানের আমল। মহান আল্লাহ বলেন, ‘সুলায়মান কুফরী করেনি, বরং শয়তানরাই কুফরী করেছিল। তারা মানুষকে জাদুবিদ্যা শিক্ষা দিত’ (আল-বাক্বারা, ২/১০২)।\nআবু হুরায়রা (রাযিয়াল্লাহু আনহু) বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘তোমরা ধ্বংসাত্মক পাপ থেকে বেঁচে থাকো, তাহলো আল্লাহর সাথে শরীক করা ও জাদু করা’ (ছহীহ বুখারী, হা/৫৭৬৪; ছহীহ মুসলিম, হা/৮৯; মিশকাত, হা/৫২)। তবে জাদুকৃত ব্যক্তি হতে জাদুর প্রভাব দূর করার নিয়্যতে প্রতিরোধক জাদু বৈধ। মহান আল্লাহ বলেন, ‘যদি তোমরা প্রতিশোধ গ্রহণ করো, তবে ঠিক ততখানি প্রতিশোধ গ্রহণ করবে যতখানি অন্যায় তোমাদের প্রতি করা হয়েছে; তবে তোমরা ধৈর্যধারণ করলে ধৈর্যশীলদের জন্য ওটাও তো উত্তম’ (আন-নাহল, ১৬/১২৬; ছহীহ বুখারী, ‘জাদুর চিকিৎসা করা যাবে কি-না?’ অধ্যায়, সিলসিলা ছহীহা, হা/২৭৬০)।\nপ্রশ্ন (১১) : জুমআর খুৎবা দেওয়ার আগে খত্বীবের ছবি মসজিদের গেটে লাগানো যাবে কি?\n-সৈয়দ আকরাম হোসেন\nবাড়ি নাম্বার ৩৩, রোড নাম্বার ১, ব্লক এ, বনশ্রী রামপুরা ঢাকা।\nউত্তর : না, মসজিদের গেটে হোক বা অন্য যেকোনো স্থানে হোক কোথাও কোনো প্রকারের ছবি লাগানো যাবে না। কারণ যে ঘরে ছবি কিংবা কুকুর থাকে সে ঘরে রহমতের ফেরেশতা প্রবেশ করে না (ছহীহ বুখারী, হা/৫৯৪৯; ছহীহ মুসলিম, হা/৫৬৩৬)। মা আয়েশা (রাযিয়াল্লাহু আনহা)-র গদিতে প্রাণীর ছবি থাকায় রাসূল (ছাল্লাল্লাহু আলাইহি ওয়া সাল্লাম) ঘরে প্রবেশ না করে দরজায় দাঁড়িয়ে গিয়েছিলেন, ঘরে প্রবেশ করেনি। আর বলেছেন, ছবি অঙ্কনকারীদের কিয়ামতের দিন কঠিন শাস্তি দেওয়া হবে’ (ছহীহ বুখারী, হা/২১০৫-৫১৮১, ৫৯৬১; ছহীহ মুসলিম, হা/২১০৭; আহমাদ, হা/২৬৯০)।\nপ্রশ্ন (১২) : কথা শেষে ‘ভালো থাকেন’ বলা শিরক হবে কি?\nউত্তর : কথা শেষে বা বিদায়ের সময় ‘ভালো থাকেন’ বাক্যটি বিনিময়ের মাধ্যমে শিরকে পতিত হওয়ার সম্ভাবনা রয়েছে। কেননা মানুষ নিজে নিজেই ভালো বা মন্দ থাকতে পারে না। বরং ভালো-মন্দের একমাত্র মালিক মহান আল্লাহ। উত্তম হবে সালাম দিয়ে বিদায় নেওয়া। আবূ হুরায়রা (রাযিয়াল্লাহু আনহু) বলেন, রাসূল বলেছেন, ‘যখন তোমাদের কেউ কোনো মজলিসে যাবে তখন সালাম দিবে। যখন সেখান উঠে আসতে চাইবে তখনও সালাম দিবে। এর প্রথমবারের সালাম দ্বিতীয়বারের সালামের চেয়ে বেশি অগ্রাধিকারযোগ্য নয়’ (আবূ দাঊদ, হা/৫২০৮; মিশকাত, হা/৪৬৬০)। তবে এভাবে বলা যায় যে, ‘আল্লাহ আপনাকে ভালো রাখুন’।\nপ্রশ্ন (১৩) : মুহাম্মাদ (ছাল্লাল্লাহু আলাইহি ওয়া সাল্লাম) ব্যতীত অন্যান্য নবী-রাসূলগণের নাম শুনে বলতে হয় ‘আলাইহি ওয়া সাল্লাম’। কিন্তু তাঁর নাম শুনলে বলতে হয় ‘ছাল্লাল্লাহু আলাইহি ওয়া সাল্লাম’। এর কোনো কারণ আছে কি?\nউত্তর : না, এর বিশেষ কোনো কারণ পাওয়া যায় না। তবে মুহাম্মাদ (ছাল্লাল্লাহু আলাইহি ওয়া সাল্লাম)-এর প্রতি দরূদ পাঠের বিশেষ ফযীলত ও মর্যাদার কথা বর্ণিত হয়েছে, যা পূর্ববর্তী নবীগণের ক্ষেত্রে উল্লেখ করা হয়নি। আনাস (রাযিয়াল্লাহু আনহু) হতে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘যে ব্যক্তি আমার প্রতি একবার দরূদ পাঠ করবে, আল্লাহ তাআলা তার উপর দশবার রহমত নাযিল করবেন। তার দশটি গুনাহ মাফ করে দেয়া হবে আর আল্লাহর নৈকট্যের জন্য দশটি মর্যাদা বাড়িয়ে দেওয়া হবে (নাসাঈ, হা/১২৯৭; মিশকাত, হা/৯২২)। উল্লেখ্য যে, অন্যান্য নবী-রাসূলগণের ক্ষেত্রে শুধু ‘আলাইহি ওয়া সাল্লাম’ বলতে হয় একথা ঠিক। তবে তাদের কারো কারো ক্ষেত্রে ‘ছাল্লাল্লাহু আলাইহি ওয়া সাল্লাম’ও ব্যবহার হয়েছে (ছহীহ বুখারী, হা/৭৮)।\nপ্রশ্ন (১৪) : ছাহাবী ও নবী-রাসূলগণের নামের পূর্বে ‘হযরত’ লেখা যাবে কি? কখন থেকে এর ব্যবহার চালু হয়?\nউত্তর : কখন থেকে এর ব্যবহার শুরু হয় তা জানা যায় না। কিন্তু দক্ষিণ এশিয়ার দেশগুলোতে নবী-রাসূলসহ বিভিন্ন ব্যক্তির নামের শুরুতে ‘হযরত’ লেখার যে প্রচলন রয়েছে, তা কুরআন ও ছহীহ হাদীছ দ্বারা সাব্যস্ত নয়। অনুরূপভাবে কুরআন ও হাদীছে যে সমস্ত নামে রাসূল (ছাল্লাল্লাহু আলাইহি ওয়া সাল্লাম)-কে সম্বোধন করা হয়েছে, ‘হযরত’ শব্দটিও তার অন্তর্ভুক্ত নয়। বরং এতে ছাহাবীগণ যে শব্দের মাধ্যমে রাসূল (ছাল্লাল্লাহু আলাইহি ওয়া সাল্লাম)-কে সম্বোধন করেছেন তা পরিহার করা হয়েছে। এছাড়া শব্দটিতে যথেষ্ট আপত্তি রয়েছে এবং অর্থের সাথেও অসামঞ্জস্যতা রয়েছে। কেননা ‘হযরত’ শব্দটি নবী (ছাল্লাল্লাহু আলাইহি ওয়া সাল্লাম)-এর ‘হাযির/নাযির’ হওয়ার আক্বীদা থেকে উদ্ভূত। এক্ষেত্রে অনেকের আক্বীদা হলো, আমাদের নবী (ছাল্লাল্লাহু আলাইহি ওয়া সাল্লাম) হাযির-নাযির বা মীলাদ মাহফিলে উপস্থিত হতে পারেন- আর এমন আক্বীদা থেকেই রাসূল (ছাল্লাল্লাহু আলাইহি ওয়া সাল্লাম)-এর নামে সরাসরি ‘হযরত’ ব্যবহার করে থাকে। তাই এ শব্দগুলো ব্যবহারের ক্ষেত্রে অবশ্যই সতর্ক হতে হবে এবং তা থেকে বিরত থাকতে হবে।\nপ্রশ্ন (১৫) : ওযূর পরে লজ্জাস্থান স্পর্শ করলে ওযূ ভঙ্গ হবে কি?\nচিলাহাটি, ডোমার, নীলফামারী।\nউত্তর : স্বাভাবিক অবস্থায় লজ্জাস্থান স্পর্শ করলে ওযূ ভাঙবে না (ছহীহ ইবনে হিব্বান, হা/১১২৬; মুসনাদে আহমাদ, হা/২৩৪১৭)। তবে উত্তেজনার সাথে স্পর্শ করলে সর্বাবস্থায় ওযূ ভেঙে যাবে (আবূ দাঊদ, হা/১৮২; তিরমিযী, হা/৮২)।\nপ্রশ্ন (১৬) : বিড়াল খাবারে মুখ দিলে সে খাবার খাওয়া যাবে কি?\nউত্তর : হ্যাঁ, যাবে। কেননা বিড়ালের উচ্ছিষ্ট অপবিত্র নয়; বরং তা পবিত্র। রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, বিড়াল নাপাক নয়। এটা তোমাদের আশেপাশে ঘনঘন বিচরণকারী বা বিচরণকারিণী (আবূ দাঊদ, হা/৭৫, সনদ হাসান ছহীহ; ইবনু মাজাহ, হা/৩৬৭; নাসাঈ, হা/২৬৮; আহমাদ, হা/২৩১৯১; মিশকাত, হা/৪৮২)। তবে তার মুখে অপবিত্র লেগে থাকলে তা না খাওয়া উত্তম।\nপ্রশ্ন (১৭) : মাঠের একপাশে মসজিদ এবং অপর পাশে মাদরাসা। জুমআর দিনে কি মহিলারা ঐ মাদরাসায় অবস্থান করে মসজিদের জুমআর অনুসরণ করে ছালাত আদায় করতে পারে?\nউত্তর : হ্যাঁ, পারে। কেননা কেউ যদি মসজিদের বাইরে কোনো ঘরে বা হুজরায় ইমামের ইক্বতিদা করে ছালাত আদায় করে, তাহলে তার ছালাত আদায় হয়ে যাবে। এ মর্মে ইমাম বুখারী (রাহিমাহুল্লাহ) ‘ইমাম বা মুক্তাদির মাঝে দেওয়াল বা সুতরা থাকলে’ শিরোনামে অধ্যায় রচনা করে বলেন, হাসান বছরী (রাহিমাহুল্লাহ) বলেছেন, তোমার এবং ইমামের মধ্যে একটি নদী থাকলেও ইমামের ইক্বতিদা করাতে কোনো সমস্যা নাই। আবূ মিরজাম (রাহিমাহুল্লাহ) বলেছেন, যদি ইমামের তাকবীর শোনা যায়, তাহলে ইমাম ও মুক্তাদির মধ্যে রাস্তা বা দেওয়াল থাকলেও ইক্বতিদা করা যায়। তারপর ইমাম বুখারী (রাহিমাহুল্লাহ) হাদীছ উল্লেখ করে বলেন, আয়েশা (রাযিয়াল্লাহু আনহা) হতে বর্ণিত, তাতে বলা হয়েছে, রাসূলুল্লাহ (ছাল্লাল্লাহু আলাইহি ওয়া সাল্লাম) তাঁর নিজ কামরায় রাতের ছালাত আদায় করেছেন। আর ছাহাবীগণ দেয়ালের অন্য পাশে দাঁড়িয়ে তাঁর ইক্বতিদা করে তার সঙ্গে ছালাত আদায় করেছেন। (ছহীহ বুখারী, হা/৭২৯)।\nপ্রশ্ন (১৮) : কাউকে মসজিদ কমিটির সদস্য করার জন্য কী কী যোগ্যতা লাগবে?\nউত্তর : মসজিদ আবাদকারীদের গুণাবলি সম্পর্কে আল্লাহ তাআলা বলেন, ‘যারা আল্লাহকে বিশ্বাস করে, পরকালকে বিশ্বাস করে, ছালাত আদায় করে, যাকাত প্রদান করে এবং আল্লাহ ছাড়া কাউকে ভয় করে না- তারাই আল্লাহর মসজিদসমূহ আবাদ করবে’ (আত-তওবা, ৯/১৮)। অতএব মসজিদ কমিটির সদস্যদের উপরিউক্ত পাঁচটি গুণ থাকা আবশ্যক। এছাড়া কুরআন ও হাদীছে বর্ণিত অন্যান্য গুণাবলি থাকা আবশ্যক। যেমন শিরক ও বিদআতের অনুসারী না হওয়া এবং আমানতদার হওয়া।\nপ্রশ্ন (১৯) : কী কী কারণে মসজিদ স্থানান্তর করা যায়?\n-এবি এম ফাহিম\nউত্তর : মসজিদ স্থানান্তর করার কারণগুলোর মধ্যে- ১. মসজিদে মুছল্লীদের জায়গা সংকুলান না হলে ২. পার্শ্বে মসজিদ সম্প্রসারণের সুযোগ না থাকলে ৩. মসজিদে যাওয়ার মতো উপযুক্ত রাস্তা না থাকলে ৪. দাতার পক্ষ হতে মসজিদ ওয়াক্বফ করার বিষয়টি স্পষ্ট না হলে ৫. মসজিদ বা মসজিদের আসবাবপত্র নিরাপদে না থাকলে ৬. কোনো এলাকার সকল মানুষ এলাকা ছেড়ে চলে গেলে। সাথে সাথে মসজিদের আসবাবপত্র বিক্রয় করে বিক্রয়লব্ধ অর্থ নতুন মসজিদে ব্যয় করাও শরীআতসম্মত। মসজিদের মুতাওয়াল্লী বা কমিটি উক্ত মসজিদের স্থান বিক্রয় করে তার অর্থ দিয়ে অন্য স্থানে জমি ক্রয় করে অথবা কেউ দান করলে সেখানে নতুন মসজিদ নির্মাণ করতে পারেন। উমার (রাযিয়াল্লাহু আনহু)-এর যুগে কূফার শাসক ছিলেন ছাহাবী আব্দুল্লাহ ইবনু মাসঊদ (রাযিয়াল্লাহু আনহু)। একদা মসজিদ হতে বায়তুল মালের অর্থ চুরি হলে সে ঘটনা উমার (রাযিয়াল্লাহু আনহু)-কে জানানো হয়, তখন তিনি মসজিদ স্থানান্তর করার নির্দেশ দেন এবং মসজিদ স্থানান্তর করা হয়। পরে পরিত্যক্ত মসজিদের স্থানটি খেজুর বিক্রেতাদের স্থানে পরিণত হয়’ (ইবনু তায়মিয়্যা, মাজমূ‘ ফাতাওয়া, ৩১/২১৬-২১৭)।\nউল্লেখ্য ‘ওয়াক্বফের সম্পত্তি বিক্রি করা যাবে না এবং কাউকে হেবা করাও যাবে না’ মর্মে বর্ণিত হাদীছটির ব্যাপারে কতিপয় আলেম বলে থাকেন যে, যেহেতু মসজিদের সম্পত্তি ওয়াক্বফকৃত, তাই তাকে পরিবর্তন করা যাবে না। ইমাম ইবনু তায়মিয়্যা (রাহিমাহুল্লাহ) এ কথার উত্তরে বলেন, ওয়াক্বফের সম্পত্তি বিক্রি করে তার চেয়ে উন্নতমানের সম্পত্তি ক্রয় করলে ওয়াক্বফকে নষ্ট করা হয় না বা পরিবর্তন করাও হয় না। যেমনটি উমার (রাযিয়াল্লাহু আনহু) করেছেন। তাছাড়া একটি ঘোড়া যা জিহাদের জন্য ওয়াক্বফ করা হয়েছে, সেটি বৃদ্ধাবস্থায় বিক্রি করে তার চেয়ে উন্নতমানের ঘোড়া ক্রয় করে জিহাদের জন্য রেখে দেওয়াতে ওয়াক্বফের কোনো পরিবর্তন হয় না; বরং আরও ভালো হয় (ইবনু তায়মিয়্যা, মাজমূ‘ ফাতাওয়া, ৩১/২১৪)।\nপ্রশ্ন (২০) : ইমাম নিয়োগ দেওয়ার জন্য কী কী শর্ত বা যোগ্যতা জরুরী?\nউত্তর : ইমামতির জন্য প্রথমত যোগ্যতা হলো, ক্বিরাআতে পারদর্শী হওয়া- চাই সে বয়স্ক হোক, বালক হোক বা কিশোর হোক (ছহীহ বুখারী, হা/৪৩০২; মিশকাত, হা/১১২৬)। দ্বিতীয়ত, ইলমে হাদীছে পারদর্শী হওয়া ও সুন্নাতের পাবন্দী হওয়া। তৃতীয়ত, তুলনামূলক বয়স বেশি হওয়া। আবূ মাসঊদ (রাযিয়াল্লাহু আনহু) হতে বর্ণিত, রাসূল (ছাল্লাল্লাহু আলাইহি ওয়া সাল্লাম) বলেছেন, ‘মানুষের ইমামতি করবে সেই ব্যক্তি যে কুরআন ভালো পড়ে। যদি কুরআন পড়ায় সকলে সমান হয়, তবে যে সুন্নাহ বেশি জানে। যদি সুন্নাহতেও সকলে সমান হয়, তবে যে হিজরত করেছে সে। যদি হিজরতেও সকলে সমান হয়, তবে যে বয়সে বেশি’ (ছহীহ মুসলিম, হা/৬৭৩; মিশকাত, হা/১১১৭)। আমর ইবনু সালামা (রাযিয়াল্লাহু আনহু) হতে বর্ণিত, রাসূল (ছাল্লাল্লাহু আলাইহি ওয়া সাল্লাম) বলেছেন, …যখন ছালাতের সময় উপস্থিত হবে, তখন তোমাদের মধ্য হতে যেন কেউ আযান দেয় এবং তোমাদের ইমামতি যেন সেই ব্যক্তি করে, যে কুরআন অধিক জানে। তখন লোকেরা দেখল, আমার চেয়ে অধিক কুরআন জানার আর কেউ নেই। কেননা আমি পথিকদের নিকট হতে পূর্বেই তা মুখস্থ করে নিয়েছিলাম। তখন তারা আমাকেই তাদের আগে বাড়িয়ে দিল অথচ তখন আমি ছয় কিংবা সাত বৎসরের বালক মাত্র… (ছহীহ বুখারী, হা/৪৩০২; মিশকাত, হা/১১২৬)।\nপ্রশ্ন (২১) : যোহর ছালাতের পূর্বে চার রাকআত সুন্নাতের প্রতি রাকআতেই কি সূরা ফাতেহার সাথে অন্য সূরা মিলাতে হবে?\nউত্তর : যোহরের পূর্বের চার রাকআতের শুধু প্রথম দুই রাকআতে মিলালেই চলবে। আবূ ক্বাতাদা (রাযিয়াল্লাহু আনহু) হতে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) যোহর এবং আছরের ছালাতের প্রথম দুই রাকআতে সূরা ফাতেহা এবং অন্য দুটি সূরা আর শেষের দুই রাকআতে শুধু সূরা ফাতিহা পাঠ করতেন। আর কোনো কোনো সময় তিনি আমাদেরকে শুনিয়ে ক্বিরাআত করতেন। আর তিনি যোহরের প্রথম রাকআত দীর্ঘ করতেন (নাসাঈ, হা/৯৮০)। তবে প্রত্যেক রাকআতেও সূরা ফাতেহার সাথে অন্য সূরা মিলাতে পারে। আবূ সাঈদ খুদরী (রাযিয়াল্লাহু আনহু) হতে বর্ণিত, তিনি বলেন, রাসূল (ছাল্লাল্লাহু আলাইহি ওয়া সাল্লাম) যোহর কিংবা আছরের (রাবীর সন্দেহ) প্রথম দুই রাকআতের প্রতি রাকআতে ১৫ আয়াত পরিমাণ পাঠ করতেন এবং শেষের দুই রাকআতে অর্ধেক পরিমাণ পাঠ করতেন (ছহীহ মুসলিম, হা/৪৫২)। এতে প্রমাণিত হয়, রাসূল (ছাল্লাল্লাহু আলাইহি ওয়া সাল্লাম) কখনো কখনো পরের দুই রাকআতেও অন্য মিলিয়েছেন।\nপ্রশ্ন (২২) : ইসলামের দৃষ্টিতে সূর্যগ্রহণের কারণ কী?\nউত্তর : সূর্যগ্রহণের মাধ্যমে আল্লাহ তাআলা তার বান্দাদের ভয় দেখান এবং নিজ ক্ষমতার বহিঃপ্রকাশ ঘটান। আবূ মাসঊদ আল-আনছারী (রাযিয়াল্লাহু আনহু) থেকে বর্ণিত। তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, সূর্য ও চন্দ্র আল্লাহর নিদর্শনসমূহের মধ্য থেকে দুইটি নিদর্শন। এ দুইটির মাধ্যমে আল্লাহ তাঁর বান্দাদের মাঝে ভীতির সঞ্চার করেন। কোনো মানুষের মৃত্যুর কারণে এ দুটোর গ্রহণ ঘটে না। কাজেই যখন গ্রহণ দেখবে, তখন তোমরা এ পরিস্থিতি মুক্ত না হওয়া পর্যন্ত ছালাত আদায় করবে এবং দু‘আ করতে থাকবে’ (ছহীহ মুসলিম, হা/৯১১; ছহীহ বুখারী, হা/১০৪১; মিশকাত, হা/১৪৮৪)। আবূ মূসা (রাযিয়াল্লাহু আনহু) থেকে বর্ণিত, তিনি বলেন, ‘একবার সূর্যগ্রহণ হলো, তখন নবী করীম (ছাল্লাল্লাহু আলাইহি ওয়া সাল্লাম) ভীতসন্ত্রস্ত হয়ে উঠে দাঁড়ালেন। তিনি কিয়ামত সংঘটিত হওয়ার আশঙ্কা করছিলেন। এরপর তিনি মসজিদে আসেন। এর আগে আমি তাঁকে যেমন করতে দেখেছি, তার চেয়ে দীর্ঘ সময় ধরে ক্বিয়াম, রুকু ও সিজদা সহকারে ছালাত আদায় করলেন। আর তিনি বললেন, এগুলো হলো আল্লাহ কর্তৃক প্রেরিত নিদর্শন; এগুলো কারো মৃত্যু বা জন্মের কারণে ঘটে না। বরং আল্লাহ তাআলা এর দ্বারা তাঁর বান্দাদের মাঝে ভীতির সঞ্চার করেন। কাজেই যখন তোমরা এর কিছু দেখতে পাবে, তখন ভীতবিহ্বল অবস্থায় আল্লাহর যিকির, দু‘আ ও ইস্তিগফারে মগ্ন হবে’ (ছহীহ বুখারী, হা/১০৫৯; ছহীহ মুসলিম, হা/৯১২)।\nপ্রশ্ন (২৩) : চন্দ্র ও সূর্যগ্রহণের ছালাত আদায়ের পদ্ধতি জানিয়ে বাধিত করবেন?\nউত্তর : সূর্য ও চন্দ্রগ্রহণের ছালাত দুই রাকআত। যা দীর্ঘ কিরাআত, রুকূ ও সিজদা সহকারে আদায় করতে হয়। তবে এ ছালাতদ্বয়ের প্রত্যেক রাকআতে দুই বা ততোধিক রুকূ ও দুইটি সিজদা রয়েছে। তথা দুই রাকআত ছালাতে মোট রুকূ হবে চারটি বা ছয়টি এবং সিজদা হবে চারটি। এ ছালাত জামআতে আদায় করা সুন্নাত (মিশকাত, হা/১৪৮৫)। আয়েশা (রাযিয়াল্লাহু আনহা) হতে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম)-এর সময় একবার সূর্যগ্রহণ হলো, তখন রাসূলুল্লাহ (ছাল্লাল্লাহু আলাইহি ওয়া সাল্লাম) লোকদের নিয়ে ছালাত আদায় করলেন। তিনি দীর্ঘ সময় ক্বিয়াম করেন, অতঃপর দীর্ঘক্ষণ রুকূ করেন। তারপর পুনরায় তিনি উঠে দাঁড়ান এবং দীর্ঘ সময় ক্বিয়াম করেন। অবশ্য তা প্রথম ক্বিয়ামের চেয়ে কম দীর্ঘ ছিল। আবার তিনি রুকূ করেন এবং সে রুকূও দীর্ঘ করেন। তবে তা প্রথম রুকূর চেয়ে কম দীর্ঘ ছিল। অতঃপর তিনি সিজদা করেন এবং দীর্ঘক্ষণ সিজদা করেন। অতঃপর তিনি প্রথম রাকআতে যা করেছিলেন তার অনুরূপ দ্বিতীয় রাকআতে করেন… (ছহীহ বুখারী, হা/১০৪৪)। তবে প্রতি রাকআতে ৮, ১০ রুকূর হাদীছগুলো দুর্বল।\nপ্রশ্ন (২৪) : মহিলাদের জামাআতে মহিলারা ইমামতি করতে পারবে কি?\nউত্তর : হ্যাঁ, মহিলাদের জামাআতে মহিলারা ইমামতি করতে পারে। সে ক্ষেত্রে মহিলা ইমাম সামনে না দাঁড়িয়ে কাতারের মাঝে দাঁড়াবে (বায়হাক্বী সুনানুল কুবরা, হা/৫৯০, ৫৯১; দারাকুত্বনী, হা/১৫২৫)। তবে মহিলারা জুমআর ছালাতে ইমামতি করতে পারবে না। কারণ জুমআর ছালাত তাদের উপর ফরয নয়। ঈদের ছালাতে মহিলারা মহিলাদের ইমামতি করতে পারবে না, বরং পুরুষদের সাথে খোলা ময়দানে গিয়ে ঈদের ছালাত আদায় করবে (ছহীহ মুসলিম, হা/৮৯০)। উল্লেখ্য যে, পুরুষের উপস্থিতিতে মহিলা ইমামতি করতে পারবে না। কেননা আবূ বকর (রাযিয়াল্লাহু আনহু) হতে বর্ণিত, রাসূল (ছাল্লাল্লাহু আলাইহি ওয়া সাল্লাম) বলেছেন, ‘সে জাতি কখনো সফলকাম হবে না, যারা তাদের শাসনভার স্ত্রীলোকের হাতে অর্পণ করে’(ছহীহ বুখারী, হা/৭০৯৯; মিশকাত, হা/৩৬৯৫)।\nপ্রশ্ন (২৫) : কিছু গেঞ্জি/শার্ট/পাঞ্জাবি এমন যে, কিছু অংশ গলা পর্যন্ত বের হয়ে থাকে। এমন পোশাকে ছালাত হবে কি?\nউত্তর : গেঞ্জি, শার্ট বা পাঞ্জাবি পরিধানরত অবস্থায় গলদেশের কিছু অংশ বেরিয়ে থাকলেও তাতে ছালাত হয়ে যাবে। তবে এমন কোনো কাপড় পরে ছালাত আদায় করা যাবে না, যা পরিধান করলে কাঁধ উন্মুক্ত থাকে। আবূ হুরায়রা (রাযিয়াল্লাহু আনহু) থেকে বর্ণিত, রাসূল (ছাল্লাল্লাহু আলাইহি ওয়া সাল্লাম) বলেছেন, ‘কাঁধ উন্মুক্ত রেখে এক কাপড়ে তোমাদের কেউ যেন ছালাত আদায় না করে’ (ছহীহ বুখারী, হা/৩৫৯)। আর তিনি নিজেও এক কাপড়ে ছালাত আদায় করার সময় তা শরীরে এমনভাবে জড়িয়ে নিতেন যে, কাপড়ের দুই দিক তাঁর দুই কাঁধের উপর থাকত (ছহীহ বুখারী, হা/৩৫৬; ছহীহ মুসলিম, হা/৫১৭; মিশকাত, হা/৭৫৪)।\nপ্রশ্ন (২৬) : অফিসিয়াল ট্রেনিং-এ আমাকে মাঝে মাঝে দেশের বাইরে যেতে হয়। ট্রেনিং সেন্টারে ছালাতের কোনো পরিবেশ থাকে না। এমতাবস্থায় আমি কি যোহর, আছর, মাগরিব ও এশার ছালাত একসাথে রাতে আদায় করতে পারি?\nউত্তর : উক্ত চার ওয়াক্ত ছালাতকে রাতে একসাথে আদায় বা জমা করা যাবে না। বরং ট্রেনিং সেন্টারের পার্শ্ববর্তী কোনো মসজিদ কিংবা যেকোনো পবিত্র স্থানে নির্ধারিত সময়ে ছালাত আদায় করতে হবে। কেননা আল্লাহ তাআলা বলেন, ‘নির্ধারিত সময়ে ছালাত ক্বায়েম করা মুমিনের জন্য অবশ্য কর্তব্য’ (আন-নিসা, ৪/১০৩)। তবে মুসাফির হিসাবে যোহর কিংবা আছর ওয়াক্তের মধ্যে যোহর-আছরকে একসাথে এবং মাগরিব কিংবা এশার ওয়াক্তের মধ্যে মাগরিব-এশাকে একসাথে জমা করতে পারে। আব্দুল্লাহ ইবনু আব্বাস (রাযিয়াল্লাহু আনহু) হতে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) সফরে গেলে যোহর ও আছরের ছালাত একসাথে আদায় করতেন। (ঠিক এমনিভাবে) মাগরিব ও এশার ছালাত একসাথে আদায় করতেন (ছহীহ বুখারী, হা/১১০৭; ছহীহ মুসলিম, হা/৭০৫; মিশকাত, হা/১৩৩৯)।\nইবাদত→যিকির ও দু‘আ,\nপ্রশ্ন (২৭) : দৃষ্টিশক্তি বৃদ্ধির জন্য কী কী আমল করা যায়?\nউত্তর : দৃষ্টিশক্তি বৃদ্ধির জন্য শরীআতে নির্ধারিত কোনো দু‘আ বা আমল বর্ণিত হয়নি। তবে শরীর, কর্ণ ও চোখের সুস্থতার ব্যাপারে নিম্নোক্ত দু‘আটি পড়া যেতে পারে। তা হলো,\nاللَّهُمَّ عَافِنِي فِي بَدَنِي، اللَّهُمَّ عَافِنِي فِي سَمْعِي، اللَّهُمَّ عَافِنِي فِي بَصَرِي، لَا إِلَهَ إِلَّا أَنْتَ.\nঅর্থ : ‘হে আল্লাহ! তুমি আমার দেহ সুস্থ রাখো। হে আল্লাহ! আমার শ্রবণশক্তিতে সুস্থতা দান করো। হে আল্লাহ! আমার দৃষ্টিশক্তিতে সুস্থতা দান করো। আপনি ছাড়া কোনো প্রকৃত ইলাহ নেই’। উক্ত দু‘আ সম্পর্কে আব্দুর রহমান ইবনু আবূ বকর বলেন, আমি আমার পিতাকে বললাম, আব্বা! আমি আাপনাকে প্রতিদিন ভোরে ও সন্ধ্যায় তিনবার করে এ দু‘আটি বলতে শুনি। তিনি বললেন, আমি রাসূলুল্লাহ (ছাল্লাল্লাহু আলাইহি ওয়া সাল্লাম)-কে এ বাক্যগুলো দ্বারা দু‘আ করতে শুনেছি। তাই আমিও তাঁর নিয়ম অনুসরণ করতে ভালোবাসি (আবূ দাঊদ, হা/৫০৯০)। পাশাপাশি ভাল মানের সুরমা চোখে লাগালে চোখের দৃষ্টিশক্তি বৃদ্ধি হতে পারে। রাসূল (ছাল্লাল্লাহু আলাইহি ওয়া সাল্লাম) বলেন, তোমাদের জন্য উত্তম সুরমা হচ্ছে ইছমিদ, তা চোখের জ্যোতি বাড়ায় এবং চোখের পাতায় লোম গজায় (আবূ দাঊদ, হা/৩৮৭৮; মিশকাত, হা/৪৪৭২)।\nউল্লেখ্য যে ‘সবুজ ঘাসের দিকে বা সুন্দরী নারীর দিকে তাকালে দৃষ্টিশক্তি বৃদ্ধি পায়’ এই মর্মে বর্ণিত সকল হাদীছ জাল (সিলসিলা ছহীহা, হা/১৩৩; হিলয়্যা, ৩/২০১)। অনুরূপভাবে দৃষ্টিশক্তি বৃদ্ধির জন্যفَكَشَفْنَا عَنْكَ غِطَاءَكَ فَبَصَرُكَ الْيَوْمَ حَدِيْدٌ আয়াতটি পড়ে চোখে ফুক দেওয়ার কোনো প্রমাণ নেই।\nপ্রশ্ন (২৮) : ছালাত শেষে একবার সূরা ফাতিহা, ৩ বার সূরা আল-ইখলাছ এবং ১১ বার দরূদ পড়ার শারঈ কোনো ভিত্তি আছে কি?\n-বাকী বিল্লাহ খান পলাশ\nউত্তর : না, এর কোনো শারঈ ভিত্তি নেই। বরং ছালাত শেষে ‘আল্লাহু আকবার’ (১ বার)। ‘আসতাগফিরুল্লাহ’ (তিন বার) (ছহীহ বুখারী, হা/৮৪২; ছহীহ মুসলিম, হা/৫৮৩; মিশকাত হা/৯৫৯)। ‘আল্লাহুম্মা আনতাস সালাম ওয়া মিনকাস সালাম তাবারাকতা ইয়া যাল জালালি ওয়াল ইকরাম’ (১ বার) (ছহীহ মুসলিম, হা/৫৯২; মিশকাত হা/৯৬০)। তাছাড়া ছালাত শেষে আয়াতুল কুরসী পাঠ করা যায় (নাসাঈ, সিলসিলা ছহীহা, হা/৯৭২)। এছাড়াও ছালাতের শেষে আরও অনেক মাসনূন দু‘আ রয়েছে।\nপ্রশ্ন (২৯) : জোর করে দান গ্রহণ করা বা নেওয়া যাবে কি?\nউত্তর : দান করার ব্যাপারে আল্লাহ তাআলা ও তাঁর রাসূল (ছাল্লাল্লাহু আলাইহি ওয়া সাল্লাম) উৎসাহ প্রদান করেছেন। আল্লাহ তাআলা বলেন, ‘তোমরা কখনোই যথার্থ নেকী অর্জন করতে পারবে না, যতক্ষণ না তোমরা তোমাদের প্রিয় বস্তু আল্লাহর পথে ব্যয় না করবে’ (আলে ইমরান, ৩/৯২)। আবূ তালহা (রাযিয়াল্লাহু আনহু) তার প্রিয় ‘বাইরুহা’ বাগানটি আল্লাহর পথে দান করলেন, তখন আল্লাহর রাসূল (ছাল্লাল্লাহু আলাইহি ওয়া সাল্লাম) তার ঘনিষ্ট আত্মীয় ও চাচাতো ভাইদের মাঝে বিতরণ করতে বললেন। ফলে তিনি তাই করেছিলেন (ছহীহ বুখারী, হা/১৪৬১)। হাদীছে কুদসীতে আল্লাহ তাআলা বলেন, ‘হে আদম সন্তান! তুমি ব্যয় করো, আমি (কিয়ামতের দিন) তোমার সহযোগিতা করব (ছহীহ বুখারী, হা/৫৩৫২)। উল্লিখিত আয়াত ও হাদীছের দ্বারা প্রতীয়মান হয় যে, দান অবশ্যই করতে হবে। তবে তা জোর জবরদস্তি করে নয় বরং উৎসাহ দানের মাধ্যমে নিতে হবে এবং তা যেন যুলুম না হয়।\nপ্রশ্ন (৩০) : মহিলারা কি লাশের খাটিয়া বহন করতে পারবে?\nউত্তর : পুরুষ থাকাকালীন মহিলাদের খাটিয়া বহন করা জায়েয হবে না। কেননা মহিলাদের খাটিয়া বহন করা বা মাটি দেওয়ার ব্যাপারে কোনো প্রমাণ পাওয়া যায় না। কেননা লাশের খাটিয়া বহন করলে স্বাভাবিকভাবেই তাদেরকে কবরস্থানে যেতে হবে। অথচ তাদের জানাযার পশ্চাদানুগমণ করা উচিত নয়। উম্মু আত্বিয়্যা (রাযিয়াল্লাহু আনহা) বলেন, আমাদেরকে জানাযার পশ্চাদানুগমণ করতে নিষেধ করা হয়েছে, তবে কঠোরভাবে নিষেধ করা হতো না (ছহীহ বুখারী, হা/১২৭৮; ছহীহ মুসলিম, হা/৯৩৮)।\nপ্রশ্ন (৩১) : তওবা করার শর্ত কী? মৃত্যু ঘনিয়ে আসার সময় তওবা করলে তা কবুল হবে কি?\n-আলিফ বিন জাহাঙ্গির কবীর ও খোরশেদ মাসুদার রহমান\nউত্তর : তওবা কবুলের জন্য তিনটি শর্ত পূরণ করতে হবে (১) একমাত্র আল্লাহকে সন্তুষ্ট করার উদ্দেশ্যেই তওবা হতে হবে। (২) কৃত গুনাহের জন্য অনুতপ্ত হতে হবে। (৩) পুনরায় সে গুনাহে জড়িত না হওয়ার দৃঢ় প্রতিজ্ঞা করতে হবে। আর যদি পাপটি বান্দার সাথে যুক্ত হয়, তাহলে তা বান্দার নিকট ক্ষমা চেয়ে নিতে হবে। যেমন : সম্পদ হলে ফেরত দিতে হবে, সামর্থ্য না হলে ক্ষমা নিতে হবে ইত্যাদি (নববী, রিয়াযুছ ছালেহীন, ‘তওবা’ অনুচ্ছেদ)। তওবার জন্য পাঠ করতে হবে رَبِّ اغْفِرْ لِي، وَتُبْ عَلَيَّ إِنَّكَ أَنْتَ التَّوَّابُ الْغَفُورُ (মিশকাত, হা/২৩৫২)। অথবা ‘আস্তাগফিরুল্লা-হাল্লাযী লা ইলাহা ইল্লা হুওয়াল হাইয়ুল ক্বাইয়ুম ওয়া আতূবু ইলাইহহি’ (তিরমিযী, হা/৩৫৭৭; আবূ দাঊদ, হা/১৫১৭; মিশকাত, হা/২৩৫৩)। মৃত্যু ঘনিয়ে আসার সময় তওবা করলেও তা কবুল হবে। আব্দুল্লাহ ইবনু উমার (রাযিয়াল্লাহু আনহু) থেকে বর্ণিত, তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘নিশ্চয় আল্লাহ বান্দাহর তওবা কবুল করেন, বান্দাহর রূহ কণ্ঠনালীতে আসা পর্যন্ত’ (তিরমিযী হা/৩৫৩৭; ইবনু মাজাহ হা/৪২৫৩; মিশকাত, হা/২৩৪৩)। তবে এমন ব্যক্তির তওবা কবুল হবে না যে মন্দ কাজ করতেই থাকে এবং মৃত্যুর প্রাক্কালে তওবা করে (আন-নিসা, ৪/১৮)।\nপ্রশ্ন (৩২) : মৃত ব্যক্তির অবাঞ্চিত লোম কাটতে হবে কি?\nউত্তর : মৃত ব্যক্তিকে কেন্দ্র করে আমাদের সামাজে বহু বিদআত প্রচলিত আছে। যেমন: মাইয়্যেতের নখ কাটা, গুপ্তাঙ্গের লোম পরিষ্কার করা, পেটে চাপ দিয়ে ময়লা বের করা, দাঁত খেলাল করা ইত্যাদি। এগুলো করার ব্যাপারে নবী (ছাল্লাল্লাহু আলাইহি ওয়া সাল্লাম) কিংবা ছাহাবায়ে কেরাম থেকে কোনো প্রমাণ পাওয়া যায় না। তাছাড়া নখ কাটা, গোঁফ ছাটা ইত্যাদি জীবিত মানুষের ক্ষেত্রে প্রযোজ্য। মানুষ মারা গেলে সে হুকুম পালন করার দায়িত্ব আর থাকে না। সর্বোপরি যেহেতু তা নবী (ছাল্লাল্লাহু আলাইহি ওয়া সাল্লাম) কিংবা ছাহাবায়ে কেরাম থেকে প্রমাণিত নয়, তাই অবশ্যই তা পরিত্যাজ্য।\nপ্রশ্ন (৩৩) : বিচার দিবসে সকল প্রকার নিয়ামতের বিষয়ে আল্লাহ কি বান্দাকে জিজ্ঞেস করবেন?\n-আরিফ বিন আলী\nউত্তর : বিচার দিবসে সকল প্রকার নিয়ামতের বিষয়ে আল্লাহ বান্দাকে জিজ্ঞেস করবেন। আল্লাহ তাআলা বলেন, ‘অবশ্যই সেই কিয়ামতের দিন তোমাদেরকে নেয়ামত সম্বন্ধে প্রশ্ন করা হবে’ (তাকাছুর, ১০২/৮)। রাসূল (ছাল্লাল্লাহু আলাইহি ওয়া সাল্লাম) বলেছেন, বান্দাকে কিয়ামতের দিন খেজুর ও পানি সম্বন্ধে জিজ্ঞেস করা হবে (তিরমিযী, হা/৩২৬৬, ৩৩৫৬; আহমাদ, হা/১৪৩৪; তাখরিজু মশকিলী আসার, হা/৪৬৭)। আবু হুরায়রা (রাযিয়াল্লাহু আনহু) বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘কিয়ামতের দিন বান্দার নিকট সর্বপ্রথম যে নেয়ামত প্রসঙ্গে জিজ্ঞাসাবাদ করা হবে সে প্রসঙ্গে তাকে বলা হবে, আমি তোমার শরীর কি সুস্থ রাখিনি এবং সুশীতল পানির মাধ্যমে তোমাকে তৃপ্ত করিনি? (তিরমিযী, হা/৩৩৫৮)।\nপ্রশ্ন (৩৪) : দাদার পূর্বেই আমার পিতা মারা গেছেন। দাদার সমস্ত সম্পদ দুই ভাগে ভাগ করে এক ভাগ চাচাকে ও আরেক ভাগ আমার মাকে দেওয়া হয়েছে। কিন্তু ফুফুরা উক্ত সম্পদ দিতে নারায। দাদার সম্পদ আমাদের বা আমার মায়ের ব্যবহার করা বৈধ হবে কি?\nউত্তর : না, তা ব্যবহার করা বৈধ হবে না। কেননা পিতার আগে সন্তান মারা গেলে নাতী-পুতিরা সেই সম্পদের উত্তরাধিকারী হয় না। বরং বর্তমানে ঐ সম্পদের প্রকৃত ওয়ারিছ হলেন, মৃত ব্যক্তির জীবিত দুই উত্তরাধিকারী (তথা প্রশ্নকারীর চাচা ও ফুফু)। সুতরাং ফুফুকে বঞ্চিত করে উক্ত সম্পদ ভোগ করলে তা হারাম হবে। আল্লাহ তাআলা বলেন, ‘আর তোমরা নিজেদের মধ্যে একে অন্যের অর্থ-সম্পদ অন্যায়ভাবে ভক্ষণ করো না’ (আল-বাক্বারা, ২/১৮৮; আন-নিসা, ৪/২৯)। তাছাড়া আল্লাহর বণ্টনে বিরোধিতা করলে তার পরিণাম হবে চিরস্থায়ী জাহান্নাম (আন-নিসা, ৪/১৪)। তবে দাদা চাইলে তার নাতীদের জন্য কিছু অংশ দান করে যেতে পারতেন (আল-বাক্বারা, ২/১৮০)। বিবরণ অনুযায়ী যেহেতু তিনি কোনো কিছু দান করে যাননি, তাই তারা কোনো সম্পদ পাবে না। তবে চাচা ও ফুফুরা আত্মীয়তার সম্পর্ক বজায় রাখার স্বার্থে ইচ্ছা হলে তাদেরকে কিছু সম্পদ দান করতে পারে।\nপ্রশ্ন (৩৫) : মাহরামের অন্তর্ভুক্ত কারা?\nউত্তর : ইসলামী শরীআতে যাদের সাথে বিবাহ নিষিদ্ধ তারাই মাহরামের অন্তর্ভুক্ত। মহিলাদের জন্য মাহরামের অন্তর্ভুক্ত পুরুষগণ হলো : পিতা, চাচা, মামা, দাদা, নানা, ভাই, ভাতিজা, ভাগিনা, নাতি (ছেলের ছেলে), নাতি (মেয়ের ছেলে), শশুর, যৌন কামনাহীন পুরুষ এবং নারীর গোপনাঙ্গ সম্পর্কে অজ্ঞ শিশু (আন-নূর, ২৪/৩১)।\nআর পুরুষদের জন্য মাহরামের অন্তর্ভুক্ত মহিলারা হলো : মা, মেয়ে, বোন, ফুফু, খালা, ভাতিজী, ভাগ্নি, দুধ মা, দুধ বোন, শাশুড়ী, ছেলের স্ত্রী, সহোদরা দুই বোনকে একত্রে, স্ত্রীর পূর্ব স্বামীর ঔরসজাত মেয়ে (যারা অভিভাবকত্বে রয়েছে) (আন-নিসা, ৪/২৩)। উল্লেখ্য যে, মহিলাদের জন্য ফুপা-খালু এবং পুরুষদের জন্য চাচি-মামি মাহরামের অন্তর্ভুক্ত নয়। তাই তাদের সাথেও পর্দা করতে হবে।\nপ্রশ্ন (৩৬) : স্বামী প্রতিনিয়ত পরকীয়ায় লিপ্ত থাকে। এক্ষেত্রে স্ত্রীর করণীয় কী?\nউত্তর : প্রথমত, পরকীয়ায় লিপ্ত হওয়া স্পষ্টত যেনা। যার ব্যাপারে আল্লাহ ও তাঁর রাসূল (ছাল্লাল্লাহু আলাইহি ওয়া সাল্লাম)–এর পক্ষ হতে কঠিন শাস্তির নির্ধারিত রয়েছে (ছহীহ মুসলিম, হা/১৬৯০; মিশকাত, হা/২৫৫৮)। দ্বিতীয়ত, এটা স্বামী-স্ত্রীর সম্পর্কের মাঝে মারাত্মক বিশ্বাসঘাতকতা বা খিয়ানত, যাকে আল্লাহ তাআলা হারাম করেছেন (আল-আনফাল, ৮/২৭)। তৃতীয়ত, এর মাধ্যমে অন্যের হক্ব নষ্ট হয়, যা হারাম (ছহীহ বুখারী, হা/২৪৪৯; মুসনাদে আহমাদ, হা/১০৮৫১০)। চতুর্থত, পরকীয়ায় লিপ্ত ব্যক্তি তার এই অন্যায় কাজের মাধ্যমে দুনিয়ায় ফ্যাসাদ সৃষ্টি করে, তাই তার একমাত্র শাস্তি হলো হত্যা করা (আল-মায়েদা, ৫/৩৩)। তাই এ জঘন্য পাপ কাজ থেকে স্বামীকে ফিরিয়ে আনার জন্য স্ত্রীর উচিত হবে ভালো আচরণের মাধ্যমে তাকে বুঝানো, উপদেশ দেওয়া ও বাধা প্রদান করা। কারণ এটি একটি অন্যায় কাজ আর অন্যায়ের প্রতিবাদ করা প্রত্যেক মুমিনের ঈমানী দায়িত্ব (ছহীহ মুসলিম, হা/৪৯; মিশকাত, হা/৫১৩৭)। তবে তাতেও কাজ না হলে ‘খোলা’ করার মাধ্যমে বিছিন্ন হতে পারে।\nপ্রশ্ন (৩৭) : মেয়ে ‘খোলা’ করার এক মাস পরে আবার ঐ স্বামীর সাথে ঘর-সংসার করতে চাইলে করণীয় কী?\nউত্তর : মেয়ে যদি কোনো দায়িত্বশীলের মাধ্যমে ‘খোলা’ করে থাকে তাহলে স্বামী নতুন বিবাহের মাধ্যমে নতুন মোহর ধার্য করে তাকে ফিরিয়ে নিতে পারবে (ফিক্বহুস সুন্নাহ, ২/৩২৪; তাফসীরে ইবনে কাছীর ১/২৮৩-৮৪; ফাতাওয়া নাযীরিইয়্যাহ, ৩/৫৮)। কিন্তু যদি কোনো দায়িত্বশীলের মাধ্যমে ‘খোলা’ না হয়ে থাকে তাহলে তা খোলা বলে গণ্য হবে না। বরং সে উক্ত স্বামীরই স্ত্রী হিসাবে আছে। তাই তারা এমনিতেই স্বামী-স্ত্রী হিসাবে সংসার করতে পারবে। এতে শারঈ কোনো বাধা নেই।\nপ্রশ্ন (৩৮) : ইসলামের দৃষ্টিতে বিবাহের জন্য নির্দিষ্ট কোনো বয়স আছে কি?\nউত্তর : না, ইসলামে বিবাহের জন্য কোনো বয়স নির্ধারণ করা হয়নি। বরং সন্তান বালেগ হলেই বিবাহের উপযুক্ত হয়ে যায়। আনাস (রাযিয়াল্লাহু আনহু) হতে বর্ণিত। তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘যে ব্যক্তি দু’টো কন্যাকে তাদের বয়ঃপ্রাপ্ত হওয়া পর্যন্ত লালন-পালন করবে, সে ব্যক্তি ও আমি ক্বিয়ামতের দিন এভাবে একসাথে থাকব; একথা বলে তিনি তার নিজের আঙ্গুলগুলো একত্রিত করলেন’ ছহীহ মুসলিম, হা/২৬৩১; তিরমিযী, হা/১৯১৪; ছহীহ আত-তারগীব ওয়াত-তারহীব, হা/১৯৭০; ছহীহ আল-আদাবুল মুফরাদ, হা/৬৯০; মিশকাত, হা/৪৯৫০)। তবে অভিভাবক তার সুবিধা অনুযায়ী ছেলে-মেয়ের বিবাহ দিতে পারে। তাছাড়া নাবালেগ অবস্থাতেও বিবাহ জায়েয। যেমন রাসূলুল্লাহ (ছাল্লাল্লাহু আলাইহি ওয়া সাল্লাম) আয়েশা (রাযিয়াল্লাহু আনহা)-কে যখন বিবাহ করেছিলেন তখন তার বয়স ছিল মাত্র ৬/৭ বছর। আয়েশা (রাযিয়াল্লাহু আনহা) বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) আমাকে ৬/৭ বছর বয়সে বিবাহ করেছিলেন এবং ৯ বছর বয়সে সংসার শুরু করেছিলেন (ছহীহ বুখারী, হা/৫১৩৪; ছহীহ আবূ দাঊদ, হা/৪৯৩৩)।\nপ্রশ্ন (৩৯) : বিভিন্ন নাটক-নাটিকা ও সিনেমায় অভিনয়ের সময় ছেলে-মেয়েদেরকে বিবাহ দেওয়া হয়। এ বিবাহ কি কার্যকর হবে?\nউত্তর : বিবাহের যে সকল শর্ত রয়েছে, যেমন- মেয়ের অবিভাবকের অনুমতি, দুজন সাক্ষীর উপস্থিতি ও মোহরানা নির্ধারিত হওয়া ইত্যাদি… যদি পাওয়া যায় তাহলে নাটক-নাটিকা ও সিনেমার অভিনয়সহ সকল অবস্থায় বিবাহ কার্যকর হয়ে যাবে। কেননা বিবাহের ক্ষেত্রে ঠাট্টা-বিদ্রুপ বা অভিনয় চলবে না। আবূ হুরায়রা (রাযিয়াল্লাহু আনহু) হতে বর্ণিত। তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, তিনটি কাজ এমন যা বাস্তবে বা ঠাট্টাচ্ছলে করলেও তা বাস্তবিকই ধর্তব্য। তা হলো বিবাহ, তালাক ও স্ত্রীকে ফিরিয়ে আনা (আবূ দাঊদ, হা/২১৯৪, সনদ হাসান; ইবনু মাজাহ, হা/২০৩৯, সনদ হাসান; তিরমিযী, হা/১১৮৪)। যেহেতু এই তিনটি বিষয়ে কোনো প্রকার অভিনয় বা ঠাট্টা চলে না সেহেতু বিবাহের সকল শর্ত যদি অভিনয়ের বিবাহে বিদ্যমান থাকে, তাহলে বিবাহ কার্যকর হয়ে যাবে। উল্লেখ্য যে, নাটক-সিনেমার নামে যে নগ্নতা, অশ্লীলতা, বেহায়াপনা ও নোংরামি সমাজে চলছে এগুলো কখনোই ইসলাম সর্মথন করে না। বরং এগুলোর মাধ্যমে যুবসমাজের চারিত্রক ও নৈতিক অবক্ষয় ঘটছে। ফলে সমাজে যেনা-ব্যভিাচার বৃদ্ধি পাচ্ছে। তবে নগ্নতা, অশ্লীলতা, অবৈধ ও অশ্লীল কথা-বার্তা ইত্যাদি না থাকলে সামাজিক উপকারার্থে ইসলামী নাটক-নাটিকা বা সংলাপ করা যেতে পারে।\nপ্রশ্ন (৪০) : সাময়িকভাবে জন্ম নিয়ত্রণের জন্য কোনো পদ্ধতি অবলম্বন করলে পাপ হবে কি?\nউত্তর : সাময়িকভাবে হোক কিংবা স্থায়ীভাবে হোক খাদ্য প্রদানের ভয়ে কিংবা সুখী সংসারের উদ্দেশ্যে জন্ম বিরতিকরণ পদ্ধতি গ্রহণ করা বা গর্ভের সন্তান ধারণের পর তা নষ্ট করা হারাম (ইসরা, ৩১; আনআম, ১৫১; ছহীহ বুখারী, হা/৪৭৬১; ছহীহ মুসলিম, হা/৮৬)। তবে শারীরিক কোনো সমস্যা থাকলে অথবা উল্লিখিত বিষয়গুলো উদ্দেশ্য না হলে, সাময়িকভাবে আযল কিংবা জন্ম নিয়ন্ত্রণ পদ্ধতি গ্রহণ করা যেতে পারে। জাবের (রাযিয়াল্লাহু আনহু) হতে বর্ণিত, তিনি বলেন, আমরা আযল করতাম তখন কুরআন অবতীর্ণ হচ্ছিল। ইমাম মুসলিম (রাহিমাহুল্লাহ) বৃদ্ধি করে বলেছেন, আমাদের আযল করার সংবাদ রাসূলুল্লাহ (ছাল্লাল্লাহু আলাইহি ওয়া সাল্লাম)-এর নিকট পৌঁছল কিন্তু তিনি আমাদের নিষেধ করেননি (ছহীহ বুখারী, হা/৫২০৮; ছহীহ মুসলিম, হা/১৪৪০; মিশকাত, হা/৩১৮৪)।\nপ্রশ্ন (৪১) : বিড়ি বা তামাক কারখানায় কাজ করলে ছালাত হবে কি?\n-আলিফ বিন জাহাঙ্গির কবীর\nউত্তর : এ অবস্থায় ছালাত কবুল হবে না। কেননা বিড়ি বা তামাক নেশাদার বস্তুর অন্তর্ভুক্ত। রাসূলুল্লাহ (ছাল্লাল্লাহু আলাইহি ওয়া সাল্লাম) বলেন, ‘প্রত্যেক নেশাদার বস্তুই হারাম’ (আবূ দাঊদ, হা/৩৬৮৭; মিশকাত, হা/৩৬৫২)। অতএব তামাক উৎপাদন করা, এর ব্যবসা করা, এর সাথে সংশ্লিষ্ট প্রতিষ্ঠানে চাকরি করা সবই হারাম। কেননা সেখানে কাজের বিনিময়ে যে পয়সা বা বেতন দেওয়া হয় তা ঐ হারাম বস্তুর মূল্য বা লভ্যাংশ থেকেই দেওয়া হয়। অথচ তা স্পষ্ট হারাম। রাসূলুল্লাহ (ছাল্লাল্লাহু আলাইহি ওয়া সাল্লাম) বলেন, ‘মহান আল্লাহ যখন কোনো জিনিসকে হারাম করেন তখন তার মূল্যকেও হারাম করেন’ (আবূ দাঊদ, হা/৩৪৮৮; ছহীহ আত-তারগীব ওয়াত-তারহীব, হা/২৩৫৯)। তাছাড়া সেখানে চাকরি করলে মূলত ঐ হারাম বা পাপ কাজেই সহযোগিতা করা হয়, যা করতে আল্লাহ তাআলা নিষেধ করেছেন (আল-মায়েদা, ৫/২)। সুতরাং বিড়ি বা তামাকের কারখানায় কাজের বিনিময়ে যা উপার্জন করা হয় তা দিয়ে জীবিকা নির্বাহ করার কারণে সংশ্লিষ্ট ব্যক্তির ছালাত কবুল হবে না। কেননা আল্লাহ পবিত্র; পবিত্র ছাড়া তিনি কোনো কিছু গ্রহণ করেন না (ছহীহ মুসলিম, হা/১০১৫; মিশকাত, হা/২৭৬০)।\nপ্রশ্ন (৪২) : শুধু জুমআর ছালাত আদায় করে এমন ব্যক্তির জবাই করা প্রাণীর গোশত খাওয়া যাবে কি?\nউত্তর : এমন ব্যক্তির জবাই করা প্রাণীর গোশত খাওয়া থেকে বিরত থাকা উচিত। কেননা রাসূলুল্লাহ (ছাল্লাল্লাহু আলাইহি ওয়া সাল্লাম) স্বেচ্ছায় ছালাত পরিত্যাগকারীকে কাফের হিসাবে উল্লেখ করেছেন (ছহীহ ইবনু হিব্বান, হা/১৪৬৩)। যদিও অলসতা করে ছালাত পরিত্যাগকারী কাফের কি না এই ব্যাপারে বিদ্বানদের মতভেদ রয়েছে। তাই এমন ব্যক্তির যবেহ করা প্রাণির গোশত খাওয়া হতে বেঁচে থাকা উত্তম।\nপ্রশ্ন (৪৩) : সরকারী মেডিকেল কলেজের শিক্ষার্থীদের জন্য প্রতিষ্ঠানের বিদ্যুৎ, ফ্রিজ, ওয়াইফাই ব্যবহারের অনুমতি নেই। কিন্তু জরুরী প্রয়োজনে যদি শিক্ষার্থীদের তা ব্যবহারের দরকার হয় তাহলে কি তারা তা ব্যবহার করতে পারে?\nউত্তর : প্রতিষ্ঠানের সম্পদ হিসাবে এগুলোর যথাযথ ব্যবহার ও সংরক্ষণ করা দায়িত্বশীলদের প্রতি বড় আমানত। সুতরাং দায়িত্বশীলদের বিনা অনুমতিতে তা ব্যবহার করলে খিয়ানত করা হবে। উবাদা ইবনুস সামিত (রাযিয়াল্লাহু আনহু) থেকে বর্ণিত। তিনি বলেন, হুনায়নের যুদ্ধের দিন রাসূলুল্লাহ (ছাল্লাল্লাহু আলাইহি ওয়া সাল্লাম) আমাদের নিয়ে গনীমতের উটের পাশে নামায পড়লেন। তারপর তিনি উটের দেহ থেকে একটি পশম নিয়ে তা তাঁর দু’ আঙ্গুলের মাঝে রেখে বলেনঃ হে লোকসকল! অবশ্য এটা তোমাদের গনীমতের মাল। সুতা এবং সুঁই, আর যা পরিমাণে তার চেয়ে বেশী এবং যা তার চেয়ে কম, সবই তোমরা গনীমতের মালের মধ্যে জমা দাও। কেননা গনীমতের মাল চুরি করার ফলে কিয়ামতের দিন তা চোরের জন্য অপমান ও গ্লানি এবং জাহান্নামের শাস্তির কারণ হবে (ইবনু মাজাহ, হা/২৮৫০)। সুতরাং কর্তৃপক্ষের অনুমতি ব্যতীত বিশেষ প্রয়োজনে যদি কেউ সেগুলো ব্যবহার করে তাহলে যে বিল আসবে তা দায়িত্বশীলদের কাছে প্রদান করতে হবে। আল্লাহ তা‘আলা বলেন, ‘নিশ্চয় আল্লাহ তোমাদেরকে নির্দেশ দিচ্ছেন যে, তোমরা আমানতকে তার হক্বদারের নিকট পৌঁছে দাও’ (সূরা আন-নিসা, ৪/৫৮)।\nপ্রশ্ন (৪৪) : অল্প বয়সে রোগ-ব্যাধির কারণে চুল সাদা হয়ে গেলে তাতে কালো কলপ লাগানো যাবে কি?\nউত্তর : না, যাবে না। কেননা কলপ বা কালো খেযাব ব্যবহার করা নিষিদ্ধ। জাবের (রাযিয়াল্লাহু আনহু) থেকে বর্ণিত, রাসূলুল্লাহ (ছাল্লাল্লাহু আলাইহি ওয়া সাল্লাম) বলেছেন, ‘তোমরা সাদা চুল কালো করা থেকে বেঁচে থাকো (ছহীহ মুসলিম, হা/২১০২; মিশকাত, হা/৪৪২৪)। তিনি আরও বলেছেন, ‘শেষ যামানায় এমন কিছু লোক হবে যারা কবুতরের বক্ষের ন্যায় কালো রঙের খেযাব দিয়ে চুল কালো করবে। তারা জান্নাতের সুগন্ধিও পাবে না’ (আবূ দাঊদ, হা/৪২১২; নাসাঈ, হা/৫০৭৫; মিশকাত, হা/৪৪৫২, সনদ ছহীহ)। তাই উল্লিখিত অবস্থায় কলপ বা কালো খেযাব লাগানো উচিত হবে না। বরং মেহেদী রঙয়ের খেযাব লাগানো উত্তম। রাসূল (ছাল্লাল্লাহু আলাইহি ওয়া সাল্লাম) বলেন, ‘মেহেদীর রং হলো সর্বোত্তম খেযাব’(আবুদাউদ, তিরমিযী, নাসাঈ, মিশকাত হা/৪৪৫১)। উল্লেখ্য যে, রাসূল (ছাল্লাল্লাহু আলাইহি ওয়া সাল্লাম)-এর দাদা আব্দুল মুত্ত্বালিব জন্মগতভাবেই মাথায় সাদা চুলের অধিকারী ছিলেন (আর-রাহীকুল মাখতূম, পৃ. ৪৯)। এজন্য তার নাম ছিল শায়বাহ বা সাদাচুলের অধিকারী। সুতরাং জেনেটিক কারণে সাদা চুলের অধিকারী হওয়া দোষের কিছু নয়; বরং সামাজিকভাবে বিষয়টি সহজভাবে নেওয়াই কর্তব্য। আরও জানা আবশ্যক যে, আরবদের মধ্যে আব্দুল মুত্ত্বালিবই সর্বপ্রথম কালো কলপ ব্যবহার করেন। আর সাধারণভাবে প্রথম কালো কলপ ব্যবহার করে ফেরাঊন (ফাতহুল বারী, ১০/৪৩৫, হা/৫৮৯৯-এর ব্যাখ্যা দ্র.)।\nপ্রশ্ন (৪৫) : আমার পিতা-মাতা আমার নাম রেখেছিল ‘হায়াত’। স্কুলে এবং NID Card-এ নাম আছে ‘আবু হায়াত’। ইসলামিক দৃষ্টিতে ‘হায়াত’ বা ‘আবু হায়াত’ নামটি রাখা যাবে কি?\nউত্তর : এই নাম রাখা যাবে না। কেননা এই নামের অর্থ সুন্দর নয়। তাই এই নাম পরিবর্তন করতে হবে। রাসূলুল্লাহ (ছাল্লাল্লাহু আলাইহি ওয়া সাল্লাম) যদি কারো নাম সুন্দর অর্থপূর্ণ না হতো তাহলে তা পরিবর্তন করে দিতেন (ছহীহ বুখারী, হা/৬১৯০, ৬১৯১)।\nপ্রশ্ন (৪৬) : অভিভাবক অর্থপূর্ণ সুন্দর নাম রাখেননি। সুতরাং বড় হয়ে কি নাম পরিবর্তন করা যাবে?\nউত্তর : অর্থপূর্ণ সুন্দর নাম না রাখা হলে যে কোন সময় তা পরিবর্তন করে অর্থপূর্ণ সুন্দর নাম রাখা যায়। কেননা রাসূলুল্লাহ (ছাল্লাল্লাহু আলাইহি ওয়া সাল্লাম) মন্দ নাম পরিবর্তন করে দিতেন (তিরমিযী, হা/২৮৩৯; সিলসিলা ছহীহাহ, হা/২০৭, ২০৮; ছহীহুল জামি‘ হা/৪৯৯৪; ছহীহ আত-তারগীব ওয়াত-তারহীব, হা/১৯৮০; মুসান্নাফ ইবনু আবী শায়বাহ, হা/২৫৮৯৬; মিশকাত, হা/৪৭৭৪)। ইবনু আব্বাস (রাযিয়াল্লাহু আনহুমা) হতে বর্ণিত, তিনি বলেন, রাসূল (ছাল্লাল্লাহু আলাইহি ওয়া সাল্লাম)-এর বিবি ‘জুওয়াইরিয়া’-এর নাম ছিল ‘বাররাহ’। তিনি তার নাম পরিবর্তন করে ‘জুওয়াইরিয়া’ রেখেছিলেন এজন্য যে ‘বাররাহ-এর নিকট হতে রাসূল (ছাল্লাল্লাহু আলাইহি ওয়া সাল্লাম) বের হয়ে গেলেন’ এরূপ বলাটা তিনি অপছন্দ করতেন (ছহীহ মুসলিম, হা/২১৪০; সিলসিলা ছহীহাহ, হা/ ২১১; তাহক্বীক মিশকাত, হা/৪৭৫৭)। আব্দুল্লাহ ইবনে ওমর (রাযিয়াল্লাহু আনহু) হতে বর্ণিত, তিনি বলেন, উমর (রাযিয়াল্লাহু আনহু)-এর কন্যাকে আসিয়া (নাফরমানকারী) বলা হত। রাসূল (ছাল্লাল্লাহু আলাইহি ওয়া সাল্লাম) তার নাম পরিবর্তন করে রাখেন ‘জামীলা’ (সুন্দরী) (ছহীহ মুসলিম, হা/৩১৩৯; তাহক্বীক মিশকাত, হা/৪৭৫৮; বিস্তারিত আলোচনা দ্র : শারহুন নাবাবী, ১৪ তম খণ্ড, হা/২১৩৯; তুহফাতুল আহওয়াযী, ৭ম খণ্ড, হা/২৮৩৮; আওনুল মা’বুদ, ৮ম খণ্ড, হা/৪৯৪৪)।\nপ্রশ্ন (৪৭) : সালমান ফারেসী (রাযিয়াল্লাহু আনহু)-এর ইসলাম গ্রহণ সম্পর্কে জানাবেন।\nউত্তর : সালমান ফারেসী (রাযিয়াল্লাহু আনহু) নবী (ছাল্লাল্লাহু আলাইহি ওয়া সাল্লাম)-এর একজন বিশ্বস্ত সহচর ও প্রিয়ভাজন ছাহাবী ছিলেন। তিনি এক ইয়াহূদীর কৃতদাস ছিলেন। তিনি নবুঅতের সত্যতা যাচাই করে ইসলাম ধর্ম গ্রহণ করেন। আবূ বুরায়দা (রাযিয়াল্লাহু আনহু) হতে বর্ণিত, তিনি বলেন, রাসূল (ছাল্লাল্লাহু আলাইহি ওয়া সাল্লাম) মদীনায় হিজরতের পর একবার সালমান ফারসী (রাযিয়াল্লাহু আনহু) একটি পাত্রে কিছু কাঁচা খেজুর নিয়ে এলেন এবং তিনি তা রাসূলুল্লাহ (ছাল্লাল্লাহু আলাইহি ওয়া সাল্লাম)-এর সামনে রাখলেন। রাসূলুল্লাহ (ছাল্লাল্লাহু আলাইহি ওয়া সাল্লাম) বললেন, হে সালমান! এগুলো কিসের খেজুর?\n(অর্থাৎ হাদিয়া না ছাদাক্বা)। তিনি বললেন, এগুলো আপনার ও আপনার সাথীদের জন্য ছাদাক্বা। রাসূলুল্লাহ (ছাল্লাল্লাহু আলাইহি ওয়া সাল্লাম) বললেন, এগুলো তুলে নাও; আমরা ছাদাক্বা খাই না। বর্ণনাকারী বলেন, অতঃপর তিনি তা তুলে নিলেন। পরের দিন তিনি অনুরূপ কিছু খেজুর নিয়ে আসলেন এবং রাসূলুল্লাহ (ছাল্লাল্লাহু আলাইহি ওয়া সাল্লাম)-এর সামনে পেশ করলেন। তখন তিনি বললেন, এগুলো কিসের খেজুর? সালমান বললেন, আপনার জন্য হাদিয়া। তখন রাসূলুল্লাহ (ছাল্লাল্লাহু আলাইহি ওয়া সাল্লাম) তার ছাহাবীদের বললেন, তোমরা হাত প্রসারিত করো (হাদিয়া গ্রহণ করো)। এরপর সালমান (রাযিয়াল্লাহু আনহু) রাসূলুল্লাহ (ছাল্লাল্লাহু আলাইহি ওয়া সাল্লাম)-এর পৃষ্ঠদেশ মোহরে নবুঅত দেখতে পেলেন, অতঃপর ইসলাম গ্রহণ করলেন (মুসনাদে আহমাদ, হা/২৩০৪৭)।\nউল্লেখ্য যে, সালমান ফারেসী (রাযিয়াল্লাহু আনহু) প্রিয়নবী (ছাল্লাল্লাহু আলাইহি ওয়া সাল্লাম)-কে ‘ছাদাক্বা ও হাদিয়া’ উপস্থাপনের মাধ্যমে পরীক্ষা করেছিলেন এবং মোহরে নবুঅত দেখে নিশ্চিত হয়েছিলেন। কারণ পূর্ববর্তী আসমানী কিতাবে এ সংবাদ ছিল যে, শেষ নবী ও রাসূল যিনি হবেন তিনি ছাদাক্বা গ্রহণ করবেন না এবং তাঁর পৃষ্ঠদেশে থাকবে মোহরে নবুঅত। আর তিনি তা পরীক্ষা করেই ইসলাম গ্রহণ করলেন।\nপ্রশ্ন (৪৮) : অনলাইনে কাজ করে উপার্জিত অর্থ হালাল হবে কি?\nউত্তর : অনলাইনের কাজে যদি কোনো প্রতারণা না থাকে এবং কোনো প্রকার হারাম না থাকে তাহলে তা মানুষের সহযোগিতা হিসাবে জায়েয। কেননা ভালো কাজে সহযোগিতা করা যায়। মহান আল্লাহ বলেন,وَتَعَاوَنُوْا عَلَى الْبِرِّ وَالتَّقْوَى وَلَا تَعَاوَنُوْا عَلَى الْإِثْمِ وَالْعُدْوَانِ ‘তোমরা সৎকর্ম ও তাক্বওয়ার কাজে পরস্পরকে সাহায্য করো; পাপ ও সীমালঙ্ঘনের কাজে সাহায্য করো না’ (আল-মায়েদাহ, ৫/২)। উবাদা ইবনু সামিত (রাযিয়াল্লাহু আনহু) থেকে বর্ণিত। রাসূল (ছাল্লাল্লাহু আলাইহি ওয়া সাল্লাম) বলেন, ‘ক্ষতি করো না এবং ক্ষতিগ্রস্ত হয়ো না’ (ইবনু মাজাহ, হা/২৩৪০; মুসনাদে আহমাদ, হা/২২২৭২, সিলসিলা ছহীহা, হা/২৫০, ইরওয়াউল গালীল, হা/৮৯৬(। নো‘মান ইবনে বাশীর (রাযিয়াল্লাহু আনহু) হতে বর্ণিত, ‘অবশ্যই হালাল স্পষ্ট এবং হারামও স্পষ্ট। আর এ দুটির মাঝখানে রয়েছে কিছু সন্দেহপূর্ণ বস্তু, যা অনেক লোকেই জানে না। অতএব, যে ব্যক্তি এই সন্দেহপূর্ণ বিষয়সমূহ হতে দূরে থাকবে, সে তার দ্বীন ও মর্যাদা রক্ষা করবে এবং যে সন্দেহপূর্ণ বিষয়ে পতিত হবে সে হারামে পতিত হবে’ (ছহীহ বুখারী, হা/৪১৭৮; ছহীহ মুসলিম, হা/১৫৯৯)। অন্য হাদীছে রাসূলুল্লাহ (ছাল্লাল্লাহু আলাইহি ওয়া সাল্লাম) বলেন, ‘আল্লাহ পবিত্র। তিনি পবিত্র সম্পদ ব্যতীত কবুল করেন না’ (ছহীহ মুসলিম, হা/১০১৫; তিরমিযী, হা/২৯৮৯; মিশকাত, হা/২৭৬০)।\nপ্রশ্ন (৪৯) : বিভিন্ন মক্তবে ছাত্র-ছাত্রীরা কুরআন ধরলে মিষ্টি বিতরণ বা খানা-পিনার আয়োজন করা হয়। এটা কি জায়েয?\nউত্তর : যখন দাতার উপর যুলুম বা চাপ সৃষ্টি হবে না এবং সামাজিক কোনো বাধ্যবাধকতার অন্তর্ভূক্ত হবে না তখন খুশি হয়ে হাদিয়া হিসাবে দিতে পারে। আয়েশা (রাযিয়াল্লাহু আনহা) হতে বর্ণিত। তিনি বলেন, রাসূলুল্লাহ (ছাল্লাল্লাহু আলাইহি ওয়া সাল্লাম) হাদিয়া গ্রহণ করতেন এবং তার প্রতিদানও দিতেন (ছহীহ বুখারী, হা/২৫৮৫; মিশকাত, হা/১৮২৬)।\nপ্রশ্ন (৫০) : বর্তমানে কি দাস-দাসী ক্রয়-বিক্রয়ের প্রথা চালু আছে?\nউত্তর : সমাজে দাস-দাসী নেই। তবে দাস-দাসী প্রথা বৈধ আছে। এখনও অমুসলিম-মুশরিকদের সাথে যুদ্ধ হলে ও তারা মুসলিমদের হাতে বন্দী হলে দাস-দাসী হিসাবে গণ্য হবে। কেননা দাস-দাসী প্রথা রহিত নয়। তবে স্বাধীন মানুষকে ক্রয়-বিক্রয় করা হারাম (ছহীহ বুখারী, হা/২২২৭; মিশকাত, হা/২৯৮৪)। কেননা আল্লাহ তা‘আলা ক্বিয়ামতের দিন যে তিন লোকের বিরুদ্ধে বাদী হবেন তার মধ্যে একজন হল ঐ ব্যক্তি যে স্বাধীন মানুষকে বিক্রি করে তার মূল্য খেয়েছে (ছহীহ বুখারী, হা/২২২৭; ইবনু মাজাহ, হা/২৪৪২; মুসনাদে আহমাদ, হা/৮৬৯২; মিশকাত, হা/২৯৮৪)।


শুরুর আগে 'হবে কি হবে না' সংশয় ছিল, করোনা মহামারির এই সময়ে দিন দশেকের নোটিশে ব্রাজিলে কোপা আয়োজন নিয়ে প্রশ্ন তুলেছিল ব্রাজিলিয়ানরাই, 'খেলবেন না ব্রাজিলের শীর্ষস্থানীয় ফুটবলাররা' শোনা গিয়েছিল এমন গুঞ্জনও। তবে সব শঙ্কা উড়িয়ে মোটামুটি নির্বিঘ্নেই সমাপ্ত হতে যাচ্ছে কোপা আমেরিকার এবারের আসর। আর সমাপ্তিও তো ঘটছে গোটা বিশ্বের চোখ টেনে। ফাইনালের মঞ্চে মুখোমুখি যখন ব্রাজিল-আর্জেন্টিনার, দৃষ্টি না দিয়ে উপায় আছে!\nফাইনালে ওঠার পথে দুই দলই হজম করেছে তিনটি করে গোল, আর্জেন্টিনার করা ১১ গোলের বিপরীতে ব্রাজিলের গোল ১টি বেশি। নিষেধাজ্ঞার কারণে ব্রাজিল পাচ্ছে না স্ট্রাইকার গ্যাব্রিয়েল জেসুসকে, ওদিকে আর্জেন্টিনা যে আরও এক ম্যাচে পাবে না ক্রিস্টিয়ান রোমেরোকে, তা-ও অনেকটা নিশ্চিত। নাহ, টুর্নামেন্টে দুই দলের যা হালচাল, তাতে ফাইনালের আগে পরিষ্কার ফেবারিট বলে ঘোষণা করা যাচ্ছে না কোনো দলকেই।\nইতিহাস-পরিসংখ্যান ঘেঁটেই তাহলে দেখা যাক, কোনো একটা দলকে খানিকটা হলেও এগিয়ে রাখা যায় কি না!\n★ ব্রাজিল-আর্জেন্টিনার ১১২তম সাক্ষাৎ। আগের ১১১ ম্যাচে ৪৬টিতে জয় ব্রাজিলের, আর্জেন্টিনার ৬টি কম। ড্র হয়েছে বাকি ২৫ ম্যাচ।\n★ কোপা আমেরিকায় দু'দল মুখোমুখি হতে যাচ্ছে ৩৪তম বারের মতো। আর্জেন্টিনার ১৬ জয়ের বিপরীতে ব্রাজিলের জয় ১১টিতে। ড্র হয়েছে বাকি ৬ ম্যাচ।\n★ আর্জেন্টিনার বিপক্ষে সর্বশেষ চার ম্যাচের দুটিতে হেরেছে ব্রাজিল, কিন্তু দুটিই প্রীতি ম্যাচে। প্রতিযোগিতামূলক ম্যাচে আর্জেন্টিনার বিপক্ষে ব্রাজিল সর্বশেষ হেরেছে ২০০৫ সালে, বিশ্বকাপ বাছাইপর্বে।\n★ ১৯৫০ সালে উরুগুয়ের বিপক্ষে ব্রাজিলের হারটা তো পুরাণকাহিনিতেই ঢুকে গেছে। তবে এরপর থেকে মারাকানা স্টেডিয়ামে ২৮টি প্রতিযোগিতামূলক ম্যাচ খেলে ব্রাজিল হারেনি একবারও। ২২ জয়ের বিপরীতে ড্র ৬ ম্যাচে।\n★ ঘরের মাটিতে আয়োজিত কোপার সবগুলোই জিতেছে ব্রাজিল। এর দুটি এসেছে মারাকানাতেই (১৯৮৯ ও ২০১৯)। মারাকানায় এসেছিল ২০১৩ ফিফা কনফেডারেশনস কাপের শিরোপাও।\n★ আর্জেন্টিনার বিপক্ষে ৮ মার্চ ১৯৭০ থেকে ২ জুলাই ১৯৮২ পর্যন্ত টানা ১৩ ম্যাচ হারেনি ব্রাজিল (জয় ৮, ড্র ৫)। আর্জেন্টিনার ক্ষেত্রে অপরাজিত থাকার রেকর্ডটা ৬ ম্যাচের, দুবার। প্রথমবার ১৯২৩-১৯৩৯ (জয় ৫, ড্র ১), দ্বিতীয়বার ১৯৯০-১৯৯৩ (জয় ৩, ড্র ৩)।\n★ '৯৩ সালের পর থেকে বিশ্বকাপ বাছাইপর্ব, কোপা আমেরিকা মিলিয়ে খেলা ৭ ম্যাচে ব্রাজিলের জয় ৫টিতে। ড্র বাকি ২ ম্যাচ।\n★ এ নিয়ে ২৯তম বারের মতো কোপা আমেরিকা প্রথম দুইয়ে থেকে শেষ করবে আর্জেন্টিনা। ২১ বার চ্যাম্পিয়ন কিংবা রানার্স আপ হয়ে তাদের পরেই আছে উরুগুয়ে।\n★ ২১ বারের মাঝে ১৫ বারই অবশ্য শিরোপা-উৎসব করেছে উরুগুয়ে। আর্জেন্টিনার ক্ষেত্রে সংখ্যাটা ১৪। ব্রাজিলকে হারিয়ে উরুগুয়েকে ছোঁয়ার সুযোগ আলবিসেলেস্তেদের।\n★ লিওনেল মেসির আন্তর্জাতিক গোলসংখ্যা ৭৬। দুই গোলেই পেলেকে ছাড়িয়ে কনমেবলের গোলদাতার তালিকায় সবার ওপরে উঠে যাবেন তিনি।\n★ রেকর্ডটা নিজের কাছে কতদিন রাখতে পারবেন, তা নিয়েও অবশ্য সংশয় আছে। নেইমার ১১০ ম্যাচেই গোল করে ফেলেছেন ৬৮টি। তিতের অধীনে ৪০ ম্যাচ খেলে নেইমার অবদান রেখেছেন ৪৫ গোলে। নিজে ২২ গোল করার পাশাপাশি করিয়েছেন ২৩ গোল।\n★ আর্জেন্টিনার বিপক্ষে নেইমারের রেকর্ডটা যদিও আলো ঝলমলে নয়, ১০ ম্যাচে গোল মাত্র ৩টি। এই কোপাতেও চলছে গোলখরা, ভালো খেললেও গোল পাননি সর্বশেষ চার ম্যাচে। খরাটা কি ফাইনালেই কাটবে?


অক্টোবর 12, 2016 বাইনারি বিকল্প ট্রেডিং অনুশীলন লেখক ফারজানা পারভিন 96809 দর্শকরা\nমহিলা সিনিয়র বিভাগে ওয়ালটন তায়কোয়নদো দল ৪টি স্বর্ণ ও ১টি রৌপ্য জিতে চ্যাম্পিয়ন হয়। আর সেন্ট্রাল তায়কোয়নদো অ্যাসোসিয়েশন ১টি স্বর্ণ ও ৩টি রৌপ্য জিতে রানার্স-আপ হয়। এদিকে পুরুষ সিনিয়র বিভাগে বসুন্ধরা গ্রুপ তায়কোয়নদো দল ৪টি স্বর্ণ ও ৬টি রৌপ্য জিতে চ্যাম্পিয়ন হয়। আর সেন্ট্রাল তায়কোয়নদো অ্যাসোসিয়েশন ১টি স্বর্ণ জিতে রানার্স-আপ ফরেক্স বিশ্লেষণ হয়। একটি ব্যবহারকারী ইন্টারনেট-ঘনিষ্ঠ এবং প্রতিটি সাইটের একটি দীর্ঘ সময় লাগে কারণ ইন্টারনেট ব্যবহার করে তাদের হার্ডডিস্ক থাকে.\nরোপণের আগে, তারা অতিরিক্ত গাছপালা পরীক্ষা করে। যদি শিকড়গুলি সামান্য শুকানোর জন্য পরিচালিত হয়, তারা একটি দিন বা ফরেক্স বিশ্লেষণ দিনের জন্য শীতল পানির সাথে একটি পাত্রে রাখে। আপনি তাদের সাথে তামার সালফেট বা অন্য কোন অ্যান্টিব্যাক্টিয়াল ড্রাগের সমাধান নিয়েও চিকিত্সা করতে হবে। এটি করার জন্য, রুট অংশটি 10 মিনিটের জন্য মিশ্রণে নিমজ্জিত হয় এবং তারপর রঞ্জিত হয়। Vimeo লাইভ - লাইভ স্ট্রিমিং, চ্যাট, উচ্চ রেজোলিউশন (65P), সঞ্চয়স্থানটির 10T এবং অন্যান্য বৈশিষ্ট্যগুলির 1080 ঘন্টা জন্য $3/ মাসে শুরু হয়।\nপাওয়ার সাপ্লাই, উচ্চ নির্ভরযোগ্যতা এবং দক্ষতা, উদাহরণস্বরূপ, শীতল মাস্টার 850W সিলভার দ্বারা চিহ্নিত।\nটিআরএমইএক্স গ্রুপ অফ কোম্পানি ইউরোপে জল গরম করার সরঞ্জামগুলির বৃহত্তম আমদানিকারক এবং পরিবেশক হিসেবে স্বীকৃত। কোম্পানির ২5 টি প্রতিনিধি অফিস ওয়াশিং হিটিং মার্কেটে কোম্পানির প্রভাবশালী অবস্থান নিশ্চিত করে রাশিয়ার এবং সিআইএস দেশের বিস্তৃত ট্রেডিং নেটওয়ার্ককে প্রতিনিধিত্ব করে।\ni কেস উপেক্ষা (আপনার ক্ষেত্রে ঐচ্ছিক) দাঁড়িয়েছে। স্বামী স্ত্রীর ভাল বুঝাপড়া সংসারের উন্নতি ও সফলতার মূল মন্ত্র। আর এই মুল মন্ত্রে সফল হওয়া মানে একজন মানুষ শত বাধা অতিক্রম করা।তেমনি হাসিনা মুক্তাও শত বাধা পেরিয়ে স্বামী শশুড়ের উৎসাহে আজ উদ্যোক্তা হয়েছেন। আজ তার নিকট থেকে শুনবো উদ্যোক্তা হওয়ার পেছনে উৎসাহ উদ্দিপনার কথা। বিনিয়োগবাতার সঙ্গে আলাপকালে তার উদ্যোক্তা হওয়ার পেছনের কথাগুলো জানিয়েছেন। হাসিনা মুক্তার উদ্যোক্তা হওয়ার পেছনের গল্পটি তুলে এনেছেন বিনিয়োগবাতার নিজস্ব প্রতিবেদক রাসেদ খান। পাঠকের উদ্যেশ্যে তা তুলে ধরা হলো।\nএকটি ধাতু ট্রে বা লোহা ধারক এই ছবিটি রাখুন এবং ফরেক্স বিশ্লেষণ চার কোণে লাল বা হলুদ মোমবাতি সঙ্গে এটি হালকা। নিম্নলিখিত শব্দ বলুন। তুমি এখানে ইজিচেয়ারে বসে ঠ্যাং নাচাচ্ছ ! চলো, বেঁচে থাকার আনন্দে স্মিরনফ ভোদকা খাওয়াবে চলো ।’ রাহুল\nঢাকা বিশ্ববিদ্যালয়ের (ঢাবি) জগন্নাথ হলে ছাত্রলীগের সাধারণ সম্পাদক গোলাম রাব্বানীর অনুসারী দুই পক্ষের মধ্যে মারামারির ঘটনা ঘটেছে। জানা যায়, এতে অনেকে আহত হয়েছেন। তাদের মধ্যে একজন কানে আঘাত পেয়ে ঢাকা মেডিকেল কলেজ হাসপাতাল থেকে চিকিৎসা নিয়েছেন। জানা গেছে, দুপুরে মধুর. বাংলাদেশের মাথাপিছু আয় ২০০৪ সালের হিসাব অনুযায়ী ৪৪০ মার্কিন ফরেক্স বিশ্লেষণ ডলার। নানা অর্থনৈতিক সূচকে বিশ্বব্যাপী বাংলাদেশের অবস্থান পিছনের সারিতে, তবে বিশ্ব ব্যাংকের ২০০৫ সালের দেশভিত্তিক আলোচনায় এদেশের শিক্ষা, জনসংখ্যা নিয়ন্ত্রণ ও অন্যান্য সামাজিক খাতে উন্নয়নের প্রশংসা করা হয়েছে।\nফাইলের ফরেক্স বিশ্লেষণ নাম হিসাবে ফাইল পুনঃনামকরণের জন্য তারিখের সাজানোর তারিখ '% dn' যোগ করা হয়েছে চেকআউট সময়ে অধিবেশন সময়কাল6ঘন্টা অতিক্রম করা উচিত নয়।


বৃহস্পতিবার, ২২ অক্টোবর ২০২০, ৭ কার্তিক ১৪২৭, ৪ রবিউল আউয়াল ১৪৪২\nবঙ্গোপসাগর এলাকায় সৃষ্ট লঘুচাপটি বুধবার পশ্চিম মধ্য বঙ্গোপসাগর ও তৎসংলগ্ন পূর্ব মধ্য…\n/ ধর্ম / প্রথম ১০ দিন রহমতের\nপ্রকাশিত ০৯ মে ২০১৯\nমহান আল্লাহতায়ালার কৃপায় পবিত্র মাহে রমজানের তৃতীয় রোজা অতিবাহিত করার আমরা সৌভাগ্য পাচ্ছি, আলহামদুলিল্লাহ। রোজাদার হিসেবে জেনে রাখা ভালো যে, পবিত্র রমজানুল মোবারককে তিনটি ভাগে ভাগ করা হয়েছে। প্রথম ১০ দিন রহমতের এবং এই সময়ে আল্লাহর অফুরন্ত রহমত বর্ষিত হতে থাকে। বলতে হয়, আমাদের অস্তিত্বজুড়ে আল্লাহর রহমত। রহমত ছাড়া এক মুহূর্তও বাঁচার উপায় নেই। তবে পবিত্র রমজানের প্রথম দশকে আরো প্রবল বেগে বইতে থাকে রহমতের বারিধারা। এতে সিক্ত হয়ে মুমিন বান্দারা পরকালে সুউচ্চ আসনে আসীন হতে পারেন।\nরাসুল (সা.) বলেন, তোমাদের সামনে রমজান মাস হাজির। এটি অত্যন্ত বরকতপূর্ণ মাস। এ মাসের রোজা আল্লাহ তোমাদের ওপর ফরজ করেছেন। এ মাসে রহমতের দরজাগুলো উন্মুক্ত হয়ে যায়, জাহান্নামের দরজাগুলো বন্ধ করে দেওয়া হয় এবং বড় বড় শয়তানকে আটক করে রাখা হয়। এ মাসে এমন একটি রাত আছে, যা হাজার মাস অপেক্ষা উত্তম। যে লোক এই রাতের মহাকল্যাণ লাভ থেকে বঞ্চিত থাকল, সে প্রকৃতই সবকিছু থেকে বঞ্চিত ব্যক্তি।\nমুমিন বান্দারা রোজা পালনের মধ্য দিয়ে আত্মিকভাবে নিজেদের গড়ে তুলতে সক্ষম হন। তাই আল্লাহতায়ালা রোজাদারদের জন্য পবিত্র রমজান মাসে তার রহমতের দরজা অবারিত করে দেন। রমজানে রোজাদার আল্লাহর কাছে যত চাইবে, আল্লাহ ততই দেবেন। কারণ যে বান্দা আল্লাহর কাছে চায়, আল্লাহ তার প্রতি সন্তুষ্ট হন। আর যে চায় না, তার প্রতি অসন্তুষ্ট হন। তাই আল্লাহর কাছে চাওয়ার ক্ষেত্রে কখনো কুণ্ঠিত হওয়া উচিত নয়। এক্ষেত্রে মনে রাখা চাই, রমজান মাসের প্রতিটি মুহূর্ত মহান আল্লাহর বিশেষ রহমতে পরিপূর্ণ। বরকত ও কল্যাণের এ মাসে বেশি বেশি দোয়া-দরুদ পাঠ, তওবা-ইস্তেগফার ও প্রার্থনার মাধ্যমে আল্লাহর রহমত বেশি মাত্রায় লাভ করা সম্ভব।\nআমরা প্রত্যেকেই আল্লাহর রহমতের মুখাপেক্ষী। প্রতি মুহূর্তই আমরা রহমত নিয়ে বাঁচি। আল্লাহর রহমত কারো অনুকূলে না থাকলে সে জীবনে ধ্বংস অনিবার্য। জগতে যারা সফল হয়েছেন তাদের সবাই আল্লাহর অনুগ্রহ ও রহমতপ্রাপ্ত। আর রমজান আমাদের আল্লাহর রহমত লাভের অনন্য সুযোগ করে দিয়েছে। এর প্রথম দশকে আমরা বেশি পরিমাণে তওবা, ইস্তেগফার ও দোয়ার মাধ্যমে আল্লাহর নৈকট্য লাভ করতে পারি। আমরা আল্লাহর দিকে যত দ্রুত এগিয়ে যাব, আল্লাহ এর চেয়ে শতগুণ বেশি বেগে আমাদের দিকে ছুটে আসবেন। আল্লাহর রহমতও এমনই। যারা গোলামির মাধ্যমে আল্লাহকে রাজি-খুশি করতে পারবে; দুনিয়া-আখেরাতে আল্লাহর রহমত তাদের সঙ্গী হবে।\nরমজানে বিশেষ রহমত লাভের সুবর্ণ সুযোগ পেয়েও যারা কাজে লাগাতে পারবে না তারা খুবই হতভাগা। তাদের এই হতভাগ্য নিয়ে আল্লাহ ও তাঁর রাসুল (সা.) আক্ষেপ করেছেন। রসুল (সা.) বলেন, ‘যে রমজানে তার পাপ মোচন করাতে পারল না তার চেয়ে হতভাগা আর নেই।’\nকরোনা সংকট এবং আজকের বাংলাদেশ\nঢাকা বিশ্ববিদ্যালয় নিরাপত্তা মঞ্চ\nকরোনা, অনলাইন শিক্ষা কার্যক্রম এবং বাস্তবতা\nজিডিপিতে ভর করে এগিয়ে যাচ্ছে বাংলাদেশ\nডিজিটাল মাধ্যমে ঘুরে দাঁড়াচ্ছেন ব্যবসায়ীরা\nমর্ত্যলোকে দেবী দুর্গা\nদাফনের সময় কেঁদে ওঠা নবজাতকের মৃত্যু


‘রোহিঙ্গাদের জন্য এক ইঞ্চিও বনভূমি নয়, পাহাড় কাটলে এনজিওর বিরুদ্ধে ব্যবস্থা’\nOctober 18, 2019, 05:47 PM\nUpdate- October 18, 2019, 09:22 PM\nকক্সবাজার, ১৮ অক্টোবর (ইউএনবি)- পরিবেশ, বন ও জলবায়ু পরিবর্তন মন্ত্রণালয় সম্পর্কিত স্থায়ী কমিটির সভাপতি সাবের হোসেন শুক্রবার বলেছেন, রোহিঙ্গাদের জন্য আর এক ইঞ্চিও বনভূমি দেয়া হবে না।\nপরিবেশ, বন ও জলবায়ু পরিবর্তন মন্ত্রী মো. শাহাব উদ্দিন বলেন, সরকার পরিবেশ সুরক্ষার ওপর খুবই গুরুত্ব দিচ্ছে। পাহাড় কাটা, বন ধ্বংস করাসহ নানাভাবে পরিবেশ ধ্বংস করা হলে তাদের বিরুদ্ধে কঠোর ব্যবস্থা নেয়া হবে। কক্সবাজারের সমুদ্র সৈকতের পরিবেশ সুরক্ষায় সবাইকে এগিয়ে আসতে হবে। পরিবেশ সুরক্ষা হলেই মানুষসহ সমস্ত প্রাণী কুলের সুরক্ষা হবে।\nস্থায়ী কমিটির বৈঠকে উপস্থিত ছিলেন- পরিবেশ, বন ও জলবায়ু পরিবর্তন উপমন্ত্রী হাবিবুন নাহার, স্থায়ী কমিটির সদস্য জাফর আলম এমপি, আনোয়ার হোসেন এমপি, মো. মোজাম্মেল হোসেন, নাজিম উদ্দিন এমপি, রেজাউল করিম বাবলু এমপি, বেগম খোদেজা নাসরিন আক্তার হোসেন এমপি, জেলা প্রশাসক মো. কামাল হোসেন।\nবৈঠকে সংশ্লিষ্ট মন্ত্রণালয়ের সচিব, অতিরিক্ত সচিব, উপসচিব, প্রধান বন সংরক্ষক, পরিবেশ অধিদপ্তরের মহাপরিচালক উপস্থিত ছিলেন।


নৈরাজ্য বরদাশত করা হবে না: আছাদুজ্জামান.. - ATN 24\nHome / Bangladesh / নৈরাজ্য বরদাশত করা হবে না: আছাদুজ্জামান..\nনৈরাজ্য বরদাশত করা হবে না: আছাদুজ্জামান..\nআগামী ৮ ফেব্রুয়ারি বিএনপির চেয়ারপারসন খালেদা জিয়ার মামলার রায়কে ঘিরে ব্যাপক নিরাপত্তাব্যবস্থা নেওয়া হবে বলে জানিয়েছেন ঢাকা মহানগর পুলিশ কমিশনার (ডিএমপি) আছাদুজ্জামান মিয়া। সাংবাদিকদের প্রশ্নের উত্তরে এ কথা জানিয়ে তিনি বলেছেন, কোনো অবস্থাতেই ২০১৪-১৫ সালের নৈরাজ্য বরদাশত করা হবে না।\nআজ মঙ্গলবার দুপুরে অমর একুশে গ্রন্থমেলা উপলক্ষে বাংলা একাডেমি এলাকা পরিদর্শনে যান ডিএমপি কমিশনার। রায়কে ঘিরে আইনশৃঙ্খলা পরিস্থিতি কেমন থাকবে? সাংবাদিকদের এমন প্রশ্নের উত্তরে, আছাদুজ্জামান মিয়া বলেন, দেশের কোনো নাগরিক আইনের ঊর্ধ্বে নয়। যদি কেউ আইন ভাঙার চেষ্টা করে, তাহলে কঠোর হাতে দমন করা হবে।\nডিএমপি কমিশনার আরও বলেন, রায়কে ঘিরে আইনশৃঙ্খলা রক্ষাকারী বাহিনীর পক্ষ থেকে ব্যাপক নিরাপত্তাব্যবস্থা নেওয়া হবে। শঙ্কিত হওয়ার কোনো কারণ নেই। কেউ আইনবহির্ভূত কাজ করলে কঠোর হাতে দমন করা হবে। কোনো অবস্থাতেই ২০১৪-১৫ সালের নৈরাজ্য বরদাশত করা হবে না।\nNext রুবিনা হতাশ, কাঁদছেন স্বজনেরা…\nঢাকায় যারা নতুন আসছেন তারা সাবধান!\nএখন থেকে যে ভাবে সঞ্চয়পত্র সংগ্রহ করা যাবে ঘরে বসেই…\nভয়ঙ্কর তথ্য জানালেন পুলিশের এসআই,রাতের ট্রেনে যারা জার্নি করেন, তারা সাবধান..\nরহস্যময় কিছু আছে পদ্মার তলদেশে, তা না হলে এটা কেন হবে বার বার – ভিডিওতে দেখুন\nকুড়িয়ে পাওয়া টাকা মাইকিং করে ফেরত…\nরংপুরের বদরগঞ্জ উপজেলার লালদীঘি পীরপাল বিএম কলেজের অধ্যক্ষ আমিনুল কবীর ১০ হাজার টাকা সড়কে পেয়ে …


লক্ষ্য ২১শের নির্বাচন। সবার অলক্ষ্যে শক্তি সঞ্চয় করছে সিপিআইএম! Najarbandi - 24X7 Bengali News Channel Best Bengali News Portal For Bangla News - Online Breaking News in Bangla(বাংলা খবর), Kolkata 24X7 Live\nলক্ষ্য ২১শের নির্বাচন। সবার অলক্ষ্যে শক্তি সঞ্চয় করছে সিপিআইএম!\nশ্রীকৃষ্ণ মাইতি, খেজুরী, পূর্ব মেদিনীপুর: লক্ষ্য ২১শের নির্বাচন। ধীরে ধীরে শক্তি সঞ্চয় করছে সিপিআইএম! “রুটিরুজি–আক্রান্ত গণতন্ত্র” সারাদেশে ১৭ থেকে ২২ শে সেপ্টেম্বর পর্যন্ত সি,পি,আই(এম)র কেন্দ্রীয় কমিটির ডাকে বিক্ষোভ মিছিল-সমাবেশ অনুষ্ঠিত হচ্ছে । পূর্ব মেদিনীপুর জেলার খেজুরী ১নং ব্লকের বাঁশগোড়া বাজার থেকে কামারদা বাজার পর্যন্ত কেন্দ্র ও রাজ্য সরকারের জনস্বার্থ বিরোধী নীতির বিরুদ্ধে এবং জনস্বার্থে আশু জ্বলন্ত দাবিগুলো নিয়ে বিক্ষোভ মিছিল সংঘটিত হয়।\nআরও পড়ুনঃ D.EL.ED মামলায় চাঞ্চল্যকর মোড়। শিক্ষকদের স্বস্তি দিল হাইকোর্ট।\nউপস্থিত ছিলেন রাজ্য নেতৃত্ব হিমাংশু দাস, পরিতোষ পট্টনায়েক সহ অন্যান্য নেতৃত্ব গন। ২০১১সালে বিধানসভা নির্বাচনে রাজ্য দখল করেন মা মাটি সরকার, সেই থেকে এক এক করে নেতা নেত্রী ছত্রভঙ্গ হয়ে যায় বামেদের।লকডাউনের মধ্যে ঝাণ্ডা হাতে পথে নেমে পুরানো জায়গা ফিরে পেতে মরিয়া সি,পি,আই(এম)। রাজ্য সহ গোটা দেশে যখন গেরুয়া শিবির ঝড় তুলেছে, ঠিক সেই সময় নিজেদের উজ্জীবিত করে বাঁচার জন্য মরিয়া হয়ে আদাজল খেয়ে ময়দানে নেমেছে সি, পি, আই এম।\nতবে বিধানসভা নির্বাচনে নিজেদের জয় নিশ্চিত করতে পারবে কি না তা নিয়ে ভাবনা রয়েছে দলের নেতৃত্বদের মধ্যে। উল্লেখ্য, পালাবদলের পর হাতছাড়া হওয়া বামেদের একদা দূর্গ কেশপুরে কদিন আগেই বিভিন্ন দল থেকে সিপিআইএমে যোগ দিয়েছেন প্রায় ১২৫ টি পরিবার।এই যোগদানেরবেশির ভাগই বিজেপি থেকে আগত। পঞ্চায়েত নির্বাচনের সময় থেকেই এই পরিবারগুলির সদস্য রা বিজেপি-র সমর্থক ছিলেন। সেই ধারা অব্যাহত থাকে লোকসভা নির্বাচনেও। কিন্তু করনা পরিস্থিরি সব বদলে দিল।\nজানা গিয়েছে এই পরিবারগুলির একাধিক সদস্য পরিযায়ী শ্রমিক হিসেবে কাজ করেন দেশের বিভিন্ন প্রান্তে। কিন্তু অপরিকল্পিত এবং আচমকা লকডাউনে আটকে পরেন তাঁরা। সেই সময় বিভিন্ন রাজ্যে মূলত বামেদের উদ্যোগে তাঁদের কাছে খাওয়ার সহ ন্যুনতম ব্যাবহার সামগ্রী পৌঁছে দেওয়া হয়।\nঅন্যদিকে লকডাউনে যখন মানুষ খেতে পাচ্ছেন না, তখন সিপিআইএমের তরফে কমিউনিটি কিচেন গড়ে নিরন্ন মানুষের মুখে খাদ্য তুলে দেওয়া হয় কেশপুরে। যোগদানকারীরা জানিয়েছেন, “লকডাউন কাছের মানুষ চিনিয়েছে। জানিনা আমাদের সমর্থনে লাল পার্টি ভোটে জিতবে কিনা, কিন্তু আমাদের আজীবন সমর্থন থাকবে। এরা যা করেছে তা ভোলার নয়।” বলা বাহুল্য, এই যোগদান নতুন করে অক্সিজেন জুগিয়েছে আলিমুদ্দিন কে।\nCPIMCPIM newsCPIM westBengal\nপ্যান্ডেলে ঢোকার নিসেধাজ্ঞায় বাড়তি ভিড় পানশালায়, উদ্বেগ সংক্রমণ ছড়ানোর


আবার ফিরে আসলো মটোরোলার ফ্লিপ ফোন, ফোল্ডেবল স্ক্রীন ও $1,499 দামের সাথে! | WiREBD\n১৪-১৫ বছর আগে মটোরোলার ফ্লিপ গুলো সম্পূর্ণ মার্কেট কাঁপিয়েছিল! Motorola Razr, সাথে ইউনিক ফ্লিপ ডিজাইন বিজনেস ম্যান থেকে শুরু করে হলিউড মুভি, সব জায়গায় দেখা যেত এই ফোন গুলো! আজকে মটোরোলা আবার সেই ফ্লিপ ডিজাইন ফিরে আনলো মার্কেটে কিন্তু নতুন স্টাইলে, সাথে রয়েছে নতুন ফ্লিপ স্টাইল ফোল্ডেবল স্ক্রীন আর দামটা $1,499 এর সাথে!\nপার্সোনালভাবে আমার কাছে এই নতুন Motorola Razr ফোল্ডেবল ফোনের ডিজাইন, গ্যালাক্সি ফোল্ড থেকে বেশি বেটার মনে হয়েছে, এটা আপনার পকেটে অনেক কম স্পেস নেবে! এখন কথা বলা যাক নতুন Motorola Razr এর স্পেসিফিকেশন নিয়ে!\nনতুন Motorola Razr তে রয়েছে ৬.২ ইঞ্চি ওলেড স্ক্রীন, যেটা ফোল্ড হওয়ার ক্ষমতা রাখে। বাইরের দিকে এর আরেকটি স্ক্রীন রয়েছে যেটা ২.৭ ইঞ্চি সাইজের, জাস্ট নোটিফিকেশন চেক করার জন্য যাতে বারবার ফোন ফোল্ডআপ করার প্রয়োজন না পরে। ফোনটিকে প্রসেসিং শক্তি যোগাবে Qualcomm Snapdragon 710 প্রসেসর, এটা ৬ জিবি র‍্যাম ও ৬৪/১২৮ জিবি স্টোরেজ অপশনে পাওয়া যাবে!\nক্যামেরা সেকশনে ফোনের পেছনে রয়েছে ১৬ মেগাপিক্সেল মেইন ক্যামেরা যেটাতে নাইট ভিশন রয়েছে সাথে সেলফি ক্যামেরা হিসেবে রয়েছে ৫ মেগাপিক্সেল ক্যামেরা! ফোনটিতে রয়েছে ২,৫১০ mAh ব্যাটারি সাথে ইউএসবি টাইপ-সি পোর্ট চার্জিং এর জন্য!\nফোনটি ২৬ ডিসেম্বর থেকে পাওয়া যাবে, এবং ইউএসএ তে Verizon এর সাথে এক্সক্লুসিভ ভাবে পাওয়া যাবে! ফোনটির দাম শুরু হবে ১,৪৯৯ ইউএস ডলার থেকে, কিন্তু অনেকেই ১৫০০ ডলারের সাথে Qualcomm Snapdragon 710 প্রসেসর এই ব্যাপারটি হয়তো ঠিক নজরে দেখবে না, আপনার কি মতামত? আমাদের নিচে কমেন্ট করে জানাতে পারেন!\nTags: টেক নিউজফোল্ডেবল স্মার্টফোনফ্লিপ ফোনমটোরোলা


করোনার এমন সময়ে জার্মানিতে বিনামূল্যে বিয়ার বিতরণ!\nBy নিউজডেস্ক on মে ১১, ২০২০ আন্তর্জাতিক\nচলমান করোনা ভাইরাসের এমন সময় রেস্টুরেন্ট ও হোটেল বন্ধ হয়ে যাওয়ায় বিপদে পড়েছে জার্মানির বিয়ার উৎপাদন প্রতিষ্ঠানগুলো। হাজার হাজার লিটার বিয়ার ন’ষ্ট হওয়ার উপক্রম। উপায় না দেখে এমন একটি প্রতিষ্ঠান বিনামূল্যে বিতরণ করছে বিয়ার!\nফেলে দেওয়ার বদলে ক্রেতাদের মধ্যে বিনামূল্যে বিয়ার বিতরণ করার সিদ্ধান্ত নিয়েছে ভিলিঙ্গার ব্রাউহাইস নামের প্রতিষ্ঠানটি। এরইমধ্যে জার্মানির হেসে রাজ্যের এই উৎপাদক ২ হাজার ৬০০ লিটার বিয়ার বিতরণ করেছে বলে জানিয়েছে বার্তা সংস্থা রয়টার্স।\nপ্রতিষ্ঠানের মালিক ফ্রানৎস মাস্ট রয়টার্সকে জানান, আমরা জনগণকে ধন্যবাদ জানাতে চাই। আশা করবো এখন যারা আসছেন, তারা পরিস্থিতি স্বাভাবিক হলেও এভাবেই আমাদের সঙ্গে থাকবেন।\nএই বিয়ার বিভিন্ন এলাকার রেস্টুরেন্ট, বার ও হোটেলে সরবরাহ করার কথা ছিলো। তবে করোনার কারণে সব বন্ধ হয়ে যায় ভিলিঙ্গার ব্রাউহাইস। এখন সীমিত পর্যায়ে জার্মানির বিভিন্ন রাজ্যে সবকিছু খুলতে শুরু করেছে। ফলে পরিস্থিতি পুরোপুরি স্বাভাবিক হওয়ার আগে নতুন বিয়ার উৎপাদনে যেতে হবে প্রতিষ্ঠানটিকে।\nপেটা তাদের এক সমীক্ষায় জানাচ্ছে, দুধের চেয়ে বিয়ার খাওয়া ভালো। সমীক্ষাটিতে বলা হয়েছে, বিয়ার কেবল হাড়কেই শক্ত করে না বরং এটি খেলে মানুষের আয়ুও বাড়ে। এমনকি পেটা মানুষকে দুধ না খাওয়ারও পরামর্শ দিয়েছে। শুধু এই নয়, দুধ খাওয়ার কয়েকটি ক্ষ’তিকারক দিক নিয়েও আলোচনা করেছে পেটা।\nহার্ভার্ড স্কুল অব পাবলিক হেলথের একটি রিপোর্টের তথ্য অনুযায়ী, পেটা এমনটা দাবি করেছে।\n১২ বছর ধরে বিয়ারের ট্যাঙ্কে প্রস্রাব কর্মীর, অবশেষে স্বীকার!


নানা আয়োজনে ইবি রিপোর্টার্স ইউনিটির ১ম প্রতিষ্ঠাবার্ষিকী উদযাপন - Kushtia 24\nমোঃ তামজীদুল হক ফাহিম, ইবি প্রতিনিধিঃ- মুক্তিযুদ্ধের চেতনা ও প্রগতিশীলতায় বিশ্বাসী সাংবাদিক সংগঠন ইসলামী বিশ্ববিদ্যালয় রিপোর্টার্স ইউনিটির প্রথম প্রতিষ্ঠাবার্ষিকী পালিত হয়েছে। সোমবার (১৮ নভেম্বর) র‍্যালী, কেককাটা ও আলোচনা অনুষ্ঠানের মাধ্যমে এ প্রতিষ্ঠাবার্ষিকী উদযাপিত হয়েছে।\nবেলা ৩ টার দিকে ইবি রিপোর্টার্স ইউনিটির অফিসের সামনে থেকে এক র‍্যালী শুরু হয়ে ক্যম্পাসের বিভিন্ন সড়ক প্রদক্ষিন করে টিএসসির সামনে এসে শেষ হয়।\nইবি উপাচার্য অধ্যাপক ড. রাশিদ আসকারীর নেতৃত্বে র‍্যালীতে উপস্থিত ছিলেন, উপ-উপাচার্য অধ্যাপক ড. শাহিনুর রহমান, কোষাধ্যক্ষ অধ্যাপক ড. সেলিম তোহা, রেজিস্ট্রার (ভারপ্রাপ্ত) আব্দুল লতিফ, ইবি রিপোর্টার্স ইউনিটির সভাপতি আবু সালেহ শামীম সহ অন্যান্য সদস্যবৃন্দ।\nর‍্যালী শেষে বিকাল পৌনে চারটায় বীরশ্রেষ্ঠ হামিদুর রহমান মিলনায়তনে সবার উপস্থিতিতে কেক কাটা হয়।\nকেককাটা শেষে ‘মুক্তিযুদ্ধে সাংবাদিকদের ভূমিকা ও বর্তমান পেক্ষাপট’ শীর্ষক আলোচনা সভার আয়োজন করা হয়। আলোচনা সভায় ইসলামী বিশ্ববিদ্যালয় রিপোর্টার্স ইউনিটির প্রতিষ্ঠাতা সভাপতি আবু সালেহ শামীম এর সভাপতিত্বে প্রধান অতিথি হিসেবে উপস্থিত ছিলেন উপাচার্য অধ্যাপক ড. মোঃ হারুন উর রশিদ আসকারী।\nবিশেষ অতিথি হিসেবে উপস্থিত ছিলেন উপ-উপাচার্য অধ্যাপক ড. মোঃ শাহিনুর রহমান, কোষাধ্যক্ষ অধ্যাপক ড. মোঃ সেলিম তোহা। সম্মানিত অতিথি হিসেবে ছিলেন ভারপ্রাপ্ত রেজিস্ট্রার এস.এম আব্দুল লতিফ। আমন্ত্রিত অতিথি ছিলেন দৈনিক ইত্তেফাক এর ভ্রাম্যমাণ প্রতিনিধি বিমল সাহা। অন্যান্যদের মাঝে উপস্থিত ছিলেন ইবি শাপলা ফোরামের সাধারণ সম্পাদক ড. মাহবুবর রহমান,ছাত্র উপদেষ্টা ও প্রক্টর (ভারপ্রাপ্ত) ড. পরেশ চন্দ্র বর্ম্মন, সামাজিক বিজ্ঞান অনুষদের ডিন অধ্যাপক ড. নাসিমা বানু প্রমুখ। অনুষ্ঠানটি সঞ্চালনা করেন রিপোর্টার্স ইউনিটির দপ্তর সম্পাদক মুরতুজা হাসান এবং সদস্য তিতলি ও এশা।\nআলোচনা অনুষ্ঠান শেষে এক মনোজ্ঞ সাংস্কৃতিক অনুষ্ঠানের আয়োজন করা হয়।


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ সব ধর্মের মানুষের সম্মিলন ঘটে শ্রীপুর বুড়া মসজিদে | দৈনিক পূর্বকোণ\n২২ এপ্রিল, ২০২১ | ২:০১ অপরাহ্ণ\nআরাকান রাজ্যের অংশ বোয়ালখালী; হাওলা পরগনা ও সারোয়া চাকলা দু’ভাগে বিভক্ত ছিল। মঘ রাজ্যের হাওলা অঞ্চলে কর্ণফুলী নদীর তীর ঘেঁষে সবুজ সমারোহে প্রকৃতির নির্মল স্থান শ্রীপুর-খরণদ্বীপ ইউনিয়নের শ্রীপুর গ্রাম। প্রচলিত আছে, হযরত সৈয়দ মা’রূফ শাহ্ (রহ.), হযরত সৈয়দ কুতুব শাহ্ (রহ.), হযরত সৈয়দ কালন্দর শাহ (রহ.)সহ বারজন ধর্ম প্রচারক খ্রিস্টীয় ১৪শ শতাব্দীতে নদীপথে ইসলাম প্রচারের জন্য বোয়ালখালী এলে-এ অঞ্চলের সৌন্দর্য অবলোকন করে বিমোহিত হন এবং নামকরণ করেন শ্রীপুর। কালের পরিক্রমায় শ্রীপুর বুড়া মসজিদের জন্য সকল ধর্মের মানুষের কাছে এলাকাটি আলাদা পরিচিতি লাভ করে। বর্তমান বোয়ালখালীসহ বাংলাদেশের প্রত্যন্ত অঞ্চলের সকল ধর্মের মানুষের তীর্থস্থান হিসেবে পরিচিতি পেয়েছে শ্রীপুর বুড়া মসজিদ। পাহাড়-নদী-সমতল ভূমির এক অনন্য মিলনস্থল ৮নং শ্রীপুর-খরণদ্বীপ ইউনিয়নের ঠিক মধ্যখানে এবং উপজেলা সদর থেকে প্রায় ৮ কিলোমিটার দূরে এ মসজিদটি অবস্থিত।\nএ মসজিদে শুধুমাত্র মুসলিমরা আসেন তা নয়-বিভিন্ন ধর্ম-বর্ণ-গোত্রের মানুষজন আসেন বরকত, ফযিলত, আল্লাহর সন্তুষ্টি অর্জনের আশায়। শ্রীপুর বুড়া মসজিদ কখন প্রতিষ্ঠা হয়েছে তার দিনক্ষণ, সাল কারও জানা নেই। স্থানীয়রা এবং গবেষকদের ধারণা আজ থেকে প্রায় ৩০০ বছর পূর্বে এ মসজিদ নির্মিত হয়। চট্টগ্রামের তৎকালীন প্রশাসক থানাদার ওয়াসিম চৌধুরী মসজিদের প্রাথমিক কাঠামোগত ভিত্তি স্থাপন করেছেন বলে তার পারিবারিক সূত্রে জানা যায়। জনশ্রুতি আছে, সে সময়ে সন্ধ্যার পর ওই এলাকায় কেউ যাওয়ার সাহস করত না। এশার, গভীর রাতে এবং ফজরের নামাজে এখানে আল্লাহর মুমিন মুসলমান কবরবাসীগণ সাদা পোশাকে নামাজ আদায় করিতেন। রাত্রে গায়েবী আযান পড়ত।\nবুড়া মসজিদ নামকরণ যে তথ্য পাওয়া যায় তা হচ্ছে, শেখ নাছির উদ্দিন সাহেবের পুত্র, থানাদার ওয়াছিন চৌধুরীর পিতা প্রচলিত নাম ‘বুড়া মৌলানা’ ইবাদত বন্দেগিতে এতই মশগুল থাকতেন যে, তিনি অনেকাংশ পার্থিব জীবনের মোহ ত্যাগ করে আধ্যাত্মিকতায় মনোনিবেশে মত্ত থাকতেন। বুড়ো বয়সের পুরো সময়টা তিনি ওই মসজিদে বসে নামাজ-জিকির-আজকার করে কাটিয়ে দিয়েছিলেন। পরবর্তীতে তাঁর নামানুসারে এ মসজিদটির নামকরণ করা হয় “বুড়া মসজিদ”। কেউ কেউ এখন এটাকে বুজুর্গ মসজিদও বলেন।\n১৯৪০ সালে সবকিছু ভেঙে নতুন করে ছাদ জমিয়ে পাকা করা হয়। এ পাকা অংশ বর্তমান নতুন মসজিদ কাঠামোর মাঝখানে অস্থিত্বের সাক্ষ্য বহন করে চলেছে। ১৯৭৪ সালে ৬শ জনের একসাথে নামাজ পড়ার ব্যবস্থা করে এর সম্প্রসারণ করা হয়। ১৯৮৬ সালে এটিকে ২ তলায় উন্নীত করা হয়। বর্তমানে এখানে একসাথে প্রায় ২ হাজারেরও অধিক মুসল্লি একসাথে নামাজ পড়তে পারেন। তারপরও প্রতি শুক্রবার জায়গা সংকুলান না হওয়াই বাইরেও নামাজ আদায় করতে হয় হাজারো দূর-দূরান্ত থেকে আগত মুসল্লিদের।\nআজ থেকে ২শ বছর পূর্বে এখানে আধিপত্য ছিল হিন্দু জমিদারদের। লক্ষীন্দ্র মহাজন নামে এক প্রতাপশালী জমিদার মসজিদটিকে পাকা করে দেয়ার প্রস্তাব করলে মুসলিমরা তা প্রত্যাখান করে। তবে পরবর্তীতে তাঁর পুত্র ইসলামের এ দৃঢ় চেতা মনোভাবে আকৃষ্ঠ হয়ে ইসলাম ধর্ম গ্রহণ করে সারা জীবন এ মসজিদে ইবাদত-বন্দেগিতে কাটিয়ে দেন।\nসাধারণ সম্পাদক ইউপি চেয়ারম্যান মোহাম্মদ মোকারমের বক্তব্য : নতুন মসজিদ কমপ্লেক্সের নির্মাণ ব্যয় ধরা হয়েছে ২৫ কোটি টাকা। ২০১৪ সাল থেকে ব্যাংক একাউন্টের মাধ্যমে হিসাব পরিচালনা হচ্ছে। ঐতিহ্যবাহী বুজুর্গু এ মসজিদটির গুরুত্ব সকল ধর্মের কাছে সমান গুরুত্ব বহন করে। আমরা এটির গুরুত্ব ও মাহাত্ম্য সকলের কাছে তুলে ধরতে কাজ করছি।


Sonu Sood News in Bengali » Khabor24x7\nMonday, August 2nd, 2021, 4:39:35 PM\nTina Jul 31, 2021\n২০২০ সালের প্রথমের দিকে পরিস্থিতি ঠিকঠাক থাকলেও, মার্চ মাস থেকেই মানুষের জীবনে নেমে আসে এক অন্ধকার। এমন দিনও যে কোনওদিন কাটাতে হতে পারে, তা হয়ত কেউ স্বপ্নেও কল্পনা করে পারেননি। ২০২০ সালের ২৪শে মার্চ হঠাৎই কোনওরকমের নোটিশ ছাড়াই গোটা দেশে…\nসোনু সুদের পা ধরে সাহায্য প্রার্থনা গরীব যুবকের, সঙ্গে সঙ্গে সাহায্য করতে এগিয়ে এলেন অভিনেতা\nTina Jun 30, 2021\nসোনু সুদ, গরীব-দুঃস্থ মানুষের কাছে এই নামটা ভগবানতুল্য। নানান বিপদে বারবার তাঁর কাছে ছুটে গিয়ে উপকার পেয়েছেন নানান মানুষ। করোনা পরিস্থিতিতে তিনি একাধিকবার মানুষের পাশে দাঁড়িয়ে তাদের উপকার করেছেন। কেউ বিপদে একবার ডাকলেই, তাঁকে সাহায্যের হাত…\nশ্রদ্ধার জোর! সোনু সুদকে দেখতে খালি পায়ে ৭০০ কিলোমিটার পথ হেঁটে এলেন যুবক, আপ্লুত অভিনেতা\nTina Jun 14, 2021\nসোনু সুদ এখন গরীব মানুষের কাছে স্বয়ং ঈশ্বর। ঈশ্বর যেন তাঁকে এই পৃথিবীতে নিজের দূত হিসেবে পাঠিয়েছেন অসহায় মানুষের পাশে দাঁড়ানোর জন্য। গত দেড় বছর ধরে তিনি যেভাবে গরীব মানুষের জন্য অক্লান্ত পরিশ্রম করে চলেছেন, তার কোনও তুলনা হয় না। এবার তাঁর…\nমানবসেবাই আসল ধর্ম! এবার সম্পূর্ণ বিনামূল্যে পরীক্ষার্থীদের আইএএস পরীক্ষার কোচিং দেবেন সোনু সুদ\nTina Jun 12, 2021\nফের মসীহা সোনু! ১৬-১৭টি রাজ্যে অক্সিজেন প্ল্যান্ট স্থাপন করবেন অভিনেতা, কাজ শুরু সেপ্টেম্বরেই\nTina Jun 10, 2021\nনানান ছবিতে তাঁকে ভিলেনের চরিত্রে দেখা গেলেও বাস্তব জীবনে তিনি হিরোর চেয়ে কোনও অংশে কম নন। গতবছর লকডাউনের সময় থেকেই গরীব-দুঃস্থ মানুষের সাহায্যে হাত বাড়িয়েছেন সোনু সুদ। এখন অসহায় মানুষের ভগবান তিনি। ফের এক অভাবনীয় উদ্যোগ নিলেন অভিনেতা।…\nTina May 25, 2021\nসোনু সুদ এখন গোটা দেশের কাছে এক নিদর্শন। গরীবদের কাছে ভগবান তুল্য তিনি। নানান মানুষের সাহায্যে তিনি বারবার যেভাবে এগিয়ে এসেছেন, তা গোটা দেশের কাছে নজিরবিহীন। মানুষের প্রতি ভালোবাসা ও মানুষকে সাহায্য করতে চাওয়ার ইচ্ছা, তাঁকে আমজনতার মসীহা…\nলড়েও বাঁচাতে পারলেন না করোনা আক্রান্তকে! প্রতিশ্রুতি রাখতে না পারার কষ্ট পাচ্ছেন সোনু সুদ\nShreyasi May 24, 2021\nভারতবর্ষের বহু মানুষের কাছে তিনি ভগবান। নিত্যদিন সেই মতোই কাজ করে চলেছেন তিনি। প্রচুর মানুষের আশীর্বাদ, ভালোবাসায় প্রাপ্তির ঝুলিও বেশ ভরিয়েছেন। কিন্তু এরই মাঝে হতাশা‌ও গ্রাস করে তাঁকে। কিছু মানুষকে দেওয়া প্রতিশ্রুতি না রাখতে পারার হতাশা,…\nঅপ্রতিরোধ্য সোনুর মানবসেবা! এবার হাসপাতালে অক্সিজেন প্লান্ট বসাতে চলেছেন তিনি\nShreyasi May 23, 2021\nতাঁকে মানুষ নয় মাসিহা বলতেই বেশি পছন্দ করে ভারতবাসী। সিনেমার ভিলেন বাস্তব জীবনের নায়ক। ভারতবর্ষে করো না যবে থেকে হামলা করেছে সেই দিন থেকে সাধারণ মানুষের জন্য লড়ে যাচ্ছেন বলিউডের এই তারকা। কখন‌ও পরিযায়ী শ্রমিকদের বাড়ি ফেরানো তো কখন‌ও…\nলড়াইয়ে হার মেনেছেন ভারতী! খুব মিস করব তোমায়, আক্ষেপ সোনুর\nShreyasi May 16, 2021\nএকজন সেলুলয়েডের তারকা, অন্যজন সাধারণ মানুষ। আর সেই মানুষটিকে বাঁচাতে না পারার জন্য কষ্ট পাচ্ছেন তারকা সোনু সুদ। অবশ্য তিনি শুধুমাত্র তারকা নন তিনি হলেন ‘মসিহা’। বা কারর কাছে ‘ভবিষ্যতের প্রধানমন্ত্রী’। পর্দার ভিলেন‌ই এখন আপামর ভারতবাসীর…\nপ্রধানমন্ত্রী হতে চান না সোনু সুদ, কিন্তু কী হতে চান জানিয়ে দিলেন অভিনেতা!\nArundhati May 12, 2021\nএতদিনে ভারতীয় জনমানসে একটি গভীর ছাপ তৈরি করে ফেলেছেন বলিউড অভিনেতা সোনু সুদ। গতবছর করোনার সময় থেকে ভারতবাসীর জন্য একনাগাড়ে সাহায্য করেই চলেছেন সোনু সুদ এবং তার টীম। সম্প্রতি নিজের সম্পত্তি বন্ধক রেখে দশ কোটি টাকা জোগাড় করেছেন তিনি…


ফখরুলের বক্তব্যে সরকারে আতঙ্ক! – Analysis BD\nফখরুলের বক্তব্যে সরকারে আতঙ্ক!\n২০১৪ সালের ৫ জানুয়ারির একতরফা নির্বাচনের পর র‌্যাব, পুলিশ, বিজিবি, সেনাবাহিনীসহ রাষ্ট্রের সব কিছু নিজেদের নিয়ন্ত্রণে থাকার পরও এক অজানা আতঙ্কে দিন কাটছে ক্ষমতাসীন আওয়ামী লীগের। প্রধানমন্ত্রী শেখ হাসিনা তার মসনদের চারপাশে সীসাঢালা প্রাচীর তৈরি করেছেন। আর প্রাচীরের চারপাশে মোতায়েন করে রেখেছে র‌্যাব, পুলিশ, এপিবিএন, এসএসএফ ও গোয়েন্দা সংস্থার সদস্যদের। কোনো শক্তি যাতে তার মসনদের কাছে আসতে পারে।\nখোঁজ নিয়ে জানা গেছে, এত কিছুর পরও অজানা ভয়-আতঙ্কে নির্ঘুম রাত কাটছে শেখ হাসিনার। প্রতিদিনই ঘুম থেকে উঠে তিনি দূরবিন দিয়ে একবার দেখে নেন মসনদের চারপাশে তৈরি করা প্রাচীরের কোথাও কোনো ছিদ্র হয়েছে কি না। প্রাচীরে ছিদ্র দেখা দিলেই তিনি ক্ষমতা সুরক্ষার জন্য তৈরি করেন নতুন আইন। বিশেষ করে সুশীল সমাজ ও দুইটি পত্রিকার সম্পাদককে নিয়ে প্রধানমন্ত্রী সব সময়ই চিন্তায় থাকেন।\nসম্প্রতি মন্ত্রিপরিষদের বৈঠকে ড. কামাল হোসেন, বি. চৌধুরী, প্রথম আলোর সম্পাদক মতিউর রহমান ও ডেইলি স্টারের সম্পাদক মাহফুজ আনামের বিষয়ে সতর্ক থাকতে বলেছেন সবাইকে। আগামী নির্বাচনকে সামনে রেখে তারা কিছু একটা করতে পারে বলেও আশঙ্কা শেখ হাসিনার।\nএদিকে, বিএনপি মহাসচিব মির্জা ফখরুল ইসলাম আলমগীরের একটি বক্তব্য ক্ষমতাসীনদের মধ্যে বিরাজমান আতঙ্ককে আরও বাড়িয়ে দিয়েছে।\nবৃহস্পতিবার মির্জা ফখরুল একটি অনুষ্ঠানে বলেছেন, গণতন্ত্র পুনরুদ্ধারের জন্য জাতীয় ঐক্য গঠনের প্রক্রিয়া শুরু হয়েছে। এটা হয়ে গেলে আওয়ামী লীগ আর তিনদিনও ক্ষমতায় টিকে থাকতে পারবে না।\nজানা গেছে, মির্জা ফখরুলের এ বক্তব্য নিয়ে সরকারের উচ্চপর্যায়ে চুলচেরা বিশ্লেষণ হচ্ছে। এনিয়ে সরকারের নীতি নির্ধারকদের মধ্যে নতুন করে উদ্বেগও দেখা দিয়েছে। এমনকি ফখরুলের বক্তব্যে বিচলিত হয়ে পড়ছে আওয়ামী লীগের মাঠ পর্যায়ের নেতাকর্মীরাও।\nআওয়ামী লীগের প্রেসিডিয়াম সদস্য ও স্বাস্থ্যমন্ত্রী নাসিম শুক্রবার জাতীয় ঐক্যের সমালোচনা করে বলেছেন, জাতীয় ঐক্যের নামে বর্ণচোরা ও চক্রান্তকারীরা এক হচ্ছে।


আওয়ামী লীগ বলছে উদ্ভট পাত্তা দিচ্ছে না বিএনপি | প্রথম পাতা | দেশ রূপান্তর\nপাভেল হায়দার চৌধুরী ও রেজাউল করিম লাবলু | ১৭ মে, ২০২২ ০০:০০\nডা. জাফরুল্লাহ চৌধুরীর জাতীয় সরকারের ফর্মুলাকে কল্পনাপ্রসূত উদ্ভট প্রস্তাব বলে উড়িয়ে দিয়েছেন ক্ষমতাসীন দল আওয়ামী লীগের নেতারা। একটি ইংরেজি দৈনিকে প্রকাশিত প্রস্তাব প্রসঙ্গে দলটির একাধিক নেতা পাল্টা প্রশ্ন ছোড়েন, জাফরুল্লাহর কী অথরিটি? তিনি কি জনগণের ম্যান্ডেট নিয়েছেন?\nআওয়ামী লীগের বিভিন্ন পদের কেন্দ্রীয় নেতারা দেশ রূপান্তরকে আরও বলেন, এগুলো উদ্ভট প্রস্তাব! কল্পনাপ্রসূত, এর বাইরে কিছুই নয়। তাদের মতে, নির্বাচন হবে সংবিধান অনুযায়ী। এর বাইরে অন্য কোনো উপায়ে এ দেশে কিছুই হবে না, জনগণ মানবে না।\nজাফরুল্লাহ চৌধুরীর প্রস্তাবকে গুরুত্ব দিচ্ছে না বিএনপিও। দলটির নেতারা বলছেন, তার সঙ্গে আমাদের চিন্তার অনেক পার্থক্য। কারণ আমরা চাই নির্বাচনকালীন নিরপেক্ষ সরকার। নির্বাচনের পর জাতীয় সরকার।\nআওয়ামী লীগ সভাপতিমন্ডলীর সদস্য কাজী জাফরউল্যাহ দেশ রূপান্তরকে বলেন, ‘আমি ড. জাফরুল্লাহর প্রস্তাব এখনো দেখিনি। তবে কোনো ফর্মুলায় আগামী নির্বাচন হবে না। সংবিধান অনুযায়ী দেশে দ্বাদশ সংসদ নির্বাচন অনুষ্ঠিত হবে।’\nদলটির সভাপতিমন্ডলীর সদস্য আবদুর রহমান মনে করেন, বিশেষ কোনো মতলবের জায়গা থেকে এ ধরনের প্রস্তাবনা আনা হয়েছে। তিনি বলেন, ‘এটা অসাংবিধানিক এবং দেশের জনমানুষের স্বার্থবিরোধী। পেছনের দরজা দিয়ে ক্ষমতায় আসার নীল-নকশার দলিল উপস্থাপন করেছেন ডা. জাফরুল্লাহ।’\nজাফরুল্লাহ চৌধুরী কি জনগণের ম্যান্ডেট না সাংবিধানিক ম্যান্ডেট নিয়ে এমন প্রস্তাব দিয়েছেন এই প্রশ্ন তুলে দলটির যুগ্ম সাধারণ সম্পাদক মাহবুবউল আলম হানিফ বলেছেন, ‘উনাকে কে দায়িত্ব দিয়েছেন এসব উদ্ভট চিন্তা করার জন্য? আগে উনাকে জানতে হবে ওনার অথরিটিটা কী? এগুলো নিয়ে আওয়ামী লীগ ভাবছে না।’\nজাফরুল্লাহ চৌধুরীর এমন প্রস্তাব সম্পর্কে জানেন না বলে জানিয়েছেন সভাপতিমন্ডলীর সদস্য মতিয়া চৌধুরী। তবে তিনি বলেন, ‘সংবিধান অনুযায়ীই আগামী জাতীয় সংসদ নির্বাচন অনুষ্ঠিত হবে। এর বাইরে কোনো কিছু হবে না।’ দেশের কোনো রাজনৈতিক দল সংগঠন প্রস্তাব করতেই পারেন জানিয়ে আওয়ামী লীগের অন্য সভাপতিমন্ডলীর সদস্য মুহাম্মদ ফারুক খান বলেন, ‘প্রস্তাব হতে হবে সংবিধানসম্মত। উদ্ভট কোনো প্রস্তাব আওয়ামী লীগ আমলে নেবে না।’\nআওয়ামী লীগের সাংগঠনিক সম্পাদক আবু সাঈদ আল মাহমুদ স্বপন মনে করেন ডা. জাফরুল্লাহ কিছু মানুষকে বিতর্কের মুখে ফেলে দিচ্ছেন, ‘ইস্যুর পর ইস্যু সৃষ্টি করার জন্য তার উর্বর মস্তিষ্ক সবসময়ই সক্রিয় থাকে। তিনি যাদের নাম বলছেন তারা প্রত্যেকেই নিজ নিজ পেশায় সফলতার সঙ্গে দেশের জন্য, স্বীয় প্রতিষ্ঠানের জন্য কাজ করে সুনাম অর্জন করেছেন। জাফরুল্লাহ ক্ষমতার মোহে অন্ধ হয়ে উদ্দেশ্যপ্রণোদিতভাবে এসব মানুষের নাম বলে তাদের মর্যাদাহানির ষড়যন্ত্র করছেন। এটি চরম নৈতিকতাবর্জিত কর্ম।’ তিনি প্রশ্ন তোলেন, ‘তাহলে গণতন্ত্রের প্রয়োজন কী? যারা সরকারি চাকরি করবেন বা বিভিন্ন পেশায় থাকবেন তারা অবসরগ্রহণের পর মন্ত্রী হয়ে দেশ চালাবেন? দেশ পরিচালনা যদি এত সহজ হতো তাহলে ১/১১ বা অন্য সামরিক সরকাররা ব্যর্থ হতো না। দেশ জগতের জগৎশ্রেষ্ঠ প্রধানমন্ত্রী জননেত্রী শেখ হাসিনার প্রাজ্ঞ নেতৃত্বে রাজনীতিবিদদের পরিচালনায় সঠিক পথে অগ্রসর হচ্ছে। সুতরাং সংবিধান ও গণতন্ত্রবিরোধী এ প্রস্তাব কারও কাছে গ্রহণযোগ্য হবে না।’ আর এসবের জন্য জাফরুল্লাহকে ষড়যন্ত্রের দায়ে অভিযুক্ত করা অথবা রাষ্ট্রীয় ব্যবস্থাপনায় তার মানসিক চিকিৎসা করানো উচিত বলে মনে করেন স্বপন।\nআগ্রহ নেই বিএনপির : জাফরুল্লাহ চৌধুরীর প্রস্তাবের বিষয়ে জানতে চাইলে বিএনপির স্থায়ী কমিটির সদস্য গয়েশ^র রায় বলেন, ‘তার প্রস্তাব আমি দেখিনি। আমার কোনো আগ্রহ নেই। জাফরুল্লাহ চৌধুরী চান নির্বাচনকালীন জাতীয় সরকার। আর আমরা চাই নিরপেক্ষ সরকার।’\nডা. জাফরুল্লাহ যে জাতীয় সরকারের প্রস্তাব দিয়েছেন তাতে পররাষ্ট্র ও বৈদেশিক সম্পর্ক বিভাগের প্রতিমন্ত্রী হিসেবে বিএনপির সাংগঠনিক সম্পাদক শামা ওবায়েদের নাম রয়েছে। এ প্রসঙ্গে তিনি দেশ রূপান্তরকে বলেন, ‘আমি বিএনপির সাংগঠনিক সম্পাদক পদে আছি। আমাদের দলের অবস্থান নির্বাচনকালীন নিরপেক্ষ সরকার। এর বাইরে আমি যেতে পারি না। জাফরুল্লাহ চৌধুরী যে প্রস্তাব দিয়েছেন তা তার কল্পনাপ্রসূত। এর সঙ্গে আমার কোনো সম্পর্ক নেই। আমার সঙ্গে তার কোনো কথাই হয়নি এ বিষয়ে।’\nএদিকে নাম প্রকাশে অনিচ্ছুক বিএনপির একজন জ্যেষ্ঠ নেতা দেশ রূপান্তরকে বলেন, জাফরুল্লাহ চৌধুরীর প্রস্তাব নিয়ে সোমবার রাতে স্থায়ী কমিটির ভার্চুয়াল বৈঠকে আলোচনা হয়েছে। আজ মঙ্গলবার নয়াপল্টনে দলের কেন্দ্রীয় কার্যালয়ে দলের মহাসচিব মির্জা ফখরুল ইসলাম আলমগীর সংবাদ সম্মেলনে হাজির হবেন। সেই সংবাদ সম্মেলনে সাংবাদিকরা প্রশ্ন করলে এ বিষয়ে মির্জা ফখরুল প্রতিক্রিয়া জানাতে পারেন। তবে বিএনপি আনুষ্ঠানিকভাবে এ বিষয়ে কোনো প্রতিক্রিয়া দেবে না।


বিকল্প নাম: FlatOut 2\nএ খেলুন FlatOut 2\nখেলা FlatOut2জাতি সম্পর্কে একটি অনলাইন কম্পিউটার খেলা. এই গেমটি প্রথম অংশ চেয়ে খারাপ না একটি সুনাম অর্জন করেছে. FlatOut2 খ্যাতি খেলা বিশ্বব্যাপী সবচেয়ে ধ্বংসাত্মক দৌড় আছে.\nFlatOut2খেলা আপনি এই সুবিধা উপলব্ধ যে সাইটে এই খেলা বা অন্য কোন অফিসিয়াল ওয়েবসাইটে ডাউনলোড করতে পারেন. Flataut2এছাড়া আপনি তথ্যপ্রবাহগুলি ডাউনলোড করার প্রোগ্রাম এ এই প্রাক সেটিং আগে তথ্যপ্রবাহের মাধ্যমে ডাউনলোড করতে পারেন.\nআপনি বিনামূল্যে FlatOut2অনলাইন রেজিস্টার করতে পারেন. FlatOut2রেজিস্টার আপনাকে উল্লেখ করা আবশ্যক:\n2) নাম ও পাসওয়ার্ড.\nযাইহোক, এটা এই খেলার মুক্ত নয় এবং এটি অফিসিয়াল ওয়েবসাইট মাধ্যমে না শুধুমাত্র উপলব্ধ, কিন্তু অনলাইন দোকান Buka মাধ্যমে উল্লেখ করা উচিত.\nআপনি খেলা শুরু করার আগে, প্রো খেলা দেখুন\nFlatOut2ভিডিও. এখানে নিজের জন্য আপনি খেলা সম্পর্কে গুরুত্বপূর্ণ তথ্য পেতে পারেন.\nইন খেলা FlatOut2আপনি ঝুঁকি পূর্ণ যা সবচেয়ে অস্বাভাবিক রুট,, সুন্দর দৃশ্যাবলী, গতিশীল বস্তু এবং বিভিন্ন ইন্টারেক্টিভ অঞ্চল উপর খেলা হবে. এই খেলার বিষয় - এটি দুর্বল শক্তি অধীন নয় যা নিষ্ঠুর ও আগ্রাসী ড্রাইভিং, হয়.\nFlataut2ইঞ্চি আপনি নিজস্ব পদ্ধতি, পরামিতি, এবং ড্রাইভিং শৈলী আছে, প্রতিটি যা, সাত বিরোধীদের বিরুদ্ধে খেলা হবে.\nপ্রতি প্লেয়ার ফিনিস লাইন, প্লেয়ার হার্ড ড্রাইভ থেকে হারিয়ে যেতে পারে এবং এটা দূরে একটি শবযান রাস্তা থেকে গ্রহণ করা হবে পৌঁছানোর সুযোগ থাকবে না.\nদরুন খেলার তার শারীরিক মডেল FlatOut2থেকে আপনি দৌড়ের সময় প্লেয়ার এবং গাড়ী পায় যে সব ক্ষতি দেখতে পারেন. এটি এই কারণে, এই খেলা বিশ্বের সবচেয়ে দর্শনীয় এক বিবেচনা করা হয় না.\nগাড়ির জন্য প্লেয়ার থেকে গেমস Flataut2টিকেট হিসাবে দর্শনীয় ডেভেলপারদের ছিল না, কিন্তু এখন সবকিছু পরিবর্তিত হয়েছে. বারো মিনি গেম FlatOut2এই চরম ভরা এবং এটি আপনার সে বেল্ট neglects কি জন্য তার ড্রাইভার যন্ত্রণা করতে সক্ষম হবে যে এখানে.\nবারো মিনি গেম বা ডার্বি নতুন সংস্করণ:\nএখানে আপনি খেলার মোড একটি নির্বাচন করতে পারেন.\nখেলা2Flataut ইন একক প্লেয়ার এবং মাল্টিপ্লেয়ার মোড উভয় আছে. ডেভেলপারগণ তাদের দক্ষতা শান - পাথার করতে একক প্লেয়ার মোডে প্রথম খেলাটি পাস, এবং তারপর মাল্টিপ্লেয়ার মোডে এগিয়ে যেতে পরামর্শ দেওয়া হয়. ইন্টারনেটের মাধ্যমে, আপনি খেলা FlatOut2বিশ্বের সেরা খেলোয়াড়দের বিরুদ্ধে প্রতিদ্বন্দ্বিতা করার সুযোগ আছে.\nFlataut2বৈশিষ্ট্য:\n1) দুর্ঘটনা ও বিপর্যয় আপনি টাকা আনতে হবে.\n2) আপনি প্রতিদ্বন্দ্বী পরিবারের উপর বিজয় জন্য একটি গ্র্যান্ড প্রিক্স পেতে পারেন.\n3) একটি বিশাল গাড়ী যানবাহন ক্লাস বিভিন্ন সঙ্গে পার্কিং.\n4) নতুন প্রাকৃতিক দৃশ্য.\n5) ক্ষমতা ড্রাইভার ছাড়ার জন্য শাস্তির চিন্তা করা.\n6) ইন্টারনেট বা ল্যান উপর মাল্টিপ্লেয়ার মোডে আট খেলোয়াড় সব থেকে.\nFlatOut2বিশ্বের লিখুন - অবিশ্বাস্যভাবে ক্রেজি দৌড়. প্রতিযোগীতায় জিততে হয় এবং গ্র্যান্ড প্রিক্স জন্য তাদের পেতে আপনার দক্ষতা উন্নত.\nআপনি আরো উত্তেজনাপূর্ণ এবং অবিশ্বাস্য হয়ে উঠেছে জন্য\nগেমটি আপনার বন্ধুদের আমন্ত্রণ জানান.\nগেম অনলাইন অনলাইন গেম MMORPG থেকে FlatOut 2


ফাঁস প্রশ্নে ‘ঘ’ ইউনিটে পাসের রেকর্ড, ফল বাতিল ও ডিনের পদত্যাগ দাবি | daily-sun.com\nডেইলি সান অনলাইন ১৭ অক্টোবর, ২০১৮ ১২:৩৮ টা\nঢাকা বিশ্ববিদ্যালয়ে (ঢাবি) ২০১৮-১৯ শিক্ষাবর্ষের অধীনে ‘ঘ’ ইউনিটের প্রথমবর্ষ স্নাতক সম্মান শ্রেণীর ভর্তি পরীক্ষায় প্রশ্ন ফাঁসের অভিযোগ অবশেষে স্বীকার করেছে বিশ্ববিদ্যালয় প্রশাসন। এর পরও সেই পরীক্ষার ফল প্রকাশ করা হয়েছে।\nযেখানে পাস করেছে রেকর্ডসংখ্যক শিক্ষার্থী। প্রশ্ন ফাঁসের দায়ে এ পরীক্ষা বাতিল এবং ‘ঘ’ ইউনিট ভর্তি পরীক্ষার সমন্বয়কারী সামাজিকবিজ্ঞান অনুষদের ডিন অধ্যাপক ড. সাদেকা হালিমের পদত্যাগ দাবি করেছেন প্রগতিশীল শিক্ষার্থীরা। অন্যথায় ভিসি কার্যালয় ও ডিন কার্যালয় ঘেরাওসহ কঠোর কর্মসূচির হুশিয়ারি দিয়েছেন তারা।\nবিশ্ববিদ্যালয়ের ভিসি অধ্যাপক ড. মো. আখতারুজ্জামান মঙ্গলবার (১৬ অক্টোবর) বেলা সাড়ে ৩টায় কেন্দ্রীয় ভর্তি অফিসে ফল ঘোষণা করেন। প্রকাশিত ফলাফলে দেখা গেছে, পরীক্ষায় অংশগ্রহণকারী ৭০ হাজার ৪৪০ শিক্ষার্থীর মধ্যে ১৮ হাজার ৪৬৩ জন উত্তীর্ণ হয়েছে। এর মধ্যে বিজ্ঞান বিভাগের ৪৮ হাজার ৫৯৮ জন শিক্ষার্থীর মধ্যে ১১ হাজার ৯৩৬, মানবিক বিভাগের আট হাজার ৭০৪ পরীক্ষার্থীর মধ্যে চার হাজার ১৬৯ জন এবং ব্যবসায় শিক্ষা বিভাগে ১৩ হাজার ১৩৮ শিক্ষার্থীর মধ্যে দুই হাজার ৩৫৮ জন উত্তীর্ণ হয়েছেন।\nগত শুক্রবার (১২ অক্টোবর) ‘ঘ’ ইউনিটের ভর্তি পরীক্ষা অনুষ্ঠিত হয়। পরীক্ষা শুরুর পৌনে এক ঘণ্টা আগে হাতে লেখা প্রশ্ন ফাঁস হয় বলে অভিযোগ পাওয়া যায়। হাতে লেখা প্রশ্নের বাংলায় ১৯টি, ইংরেজিতে ১৭টি, সাধারণ জ্ঞান ৩৬টি (বাংলাদেশ ১৬, আন্তর্জাতিক ২০) মোট ৭২টি প্রশ্ন হুবহু মিলে যায়।\nএমনকি চলতি শিক্ষাবর্ষে বিভিন্ন ইউনিটের ফলাফলেও দেখা গেছে এত সংখ্যক শিক্ষার্থী কোনো ইউনিটে পাস করেননি। প্রশ্ন ফাঁসের প্রভাবে অধিক সংখ্যক শিক্ষার্থী পাস করেছেন বলে অভিযোগ সংশ্লিষ্টদের।\nএদিকে শনিবার (১৩ অক্টোবর) বিশ্ববিদ্যালয় প্রশাসনের সহযোগিতায় ভর্তি পরীক্ষায় প্রশ্নফাঁস ও ডিজিটাল জালিয়াতির অভিযোগে ৬ জনকে গ্রেফতার করে সিআইডি। এ ঘটনায় রাজধানীর শাহবাগ থানায় ডিজিটাল নিরাপত্তা আইনে মামলা করেন বিশ্ববিদ্যালয়ের প্রধান নিরাপত্তা কর্মকর্তা কামরুল আহসান।\nপ্রশ্নফাঁস নিয়ে তদন্ত কমিটির প্রতিবেদনের বিষয়ে ভিসি বলেন, তদন্ত কমিটি ডিজিটাল জালিয়াতির প্রমাণ পেয়েছে। আরেক প্রশ্নের জবাবে তিনি বলেন, প্রশ্নফাঁস বা ডিজিটাল জালিয়াতি যাই হোক, জড়িতদের বিরুদ্ধে ব্যবস্থা নেয়া হবে। বিশ্ববিদ্যালয়ে পড়াশোনার যেকোনো পর্যায়ে তাদের বিরুদ্ধে প্রমাণ পেলেও তৎক্ষণাৎ ব্যবস্থা নেয়া হবে। এ ক্ষেত্রে তাদের ভর্তি বাতিল করা হবে এবং আইনি ব্যবস্থা নেয়া হবে।\nপ্রশ্ন ফাঁসের পরেও পরীক্ষা কেন বাতিল করা হবে না- এমন প্রশ্নে তিনি বলেন, অনেক শিক্ষার্থী এর সঙ্গে জড়িত। অল্প কয়েকজনের জন্য হাজার হাজার শিক্ষার্থীর জীবন নিয়ে খেলা করার সুযোগ নেই। অভিযুক্তদের বহিষ্কার করা হলে যেসব আসন শূন্য হবে সেখানে নতুন করে শিক্ষার্থী ভর্তি করা হবে কিনা- এ প্রশ্নের উত্তর এড়িয়ে গেছেন তিনি।\nযারা পাস করেছেন, শুধু তাদের নতুন করে পরীক্ষা নেয়া যায় কিনা- এ প্রশ্নের জবাবে ভিসি জানান, সেটি করার সুযোগ নেই।\nএদিকে সংবাদ সম্মেলনে ছিলেন অধ্যাপক ড. সাদেকা হালিম। তার কাছে সাংবাদিকদের প্রশ্ন ছিল- পরীক্ষার আগে যদি একজন শিক্ষার্থীও প্রশ্ন পেয়ে থাকে তাহলে তাকে প্রশ্নফাঁস বলা যাবে কিনা এবং উন্নত দেশের মতো ব্যর্থতার দায় নিয়ে পদত্যাগ করবেন কিনা? উত্তরে কোনো কথা বলেননি তিনি। পরে এর উত্তর দেন প্রো-ভিসি (প্রশাসন) অধ্যাপক মুহাম্মদ সামাদ। তিনি বলেন, প্রশ্নফাঁস বা ডিজিটাল জালিয়াতি যাই হোক না কেন প্রশাসন বিষয়টি খতিয়ে দেখবে।


জুলাই ২৫, ২০২১ ৮:০৭ অপরাহ্ণ\nসরকারঘোষিত দেশব্যাপী চলমান লকডাউনে বন্ধ রয়েছে দেশের বেশিরভাগ শিল্পকারখানা। এতে করে চট্টগ্রাম বন্দরে আমদানিকৃত কনটেইনার খালাস প্রক্রিয়া আশঙ্কাজনক হারে কমে গেছে। ফলে বন্দরে বাড়তে থাকে কনটেইনারের সংখ্যা। সম্ভাব্য জট নিরসনে নানামুখী তৎপরতা শুরু করে চট্টগ্রাম বন্দর কর্তৃপক্ষ। বিভিন্ন ব্যবসায়ী সংগঠনকে দ্রুত পণ্য খালাসের জন্য চাপ দেয়ার পাশাপাশি বিকল্প ব্যবস্থার জন্য সরকারের উচ্চ পর্যায়ের নির্দেশনা চাওয়া হয়।\nঅবশেষে রোববার (২৫ জুলাই) জাতীয় রাজস্ব বোর্ড একটি অফিস আদেশে চট্টগ্রাম বন্দরে জমে থাকা কনটেইনার অভ্যন্তরীণ ১৯টি ডিপোতে (আইসিডি) স্থানান্তরের অনুমতি প্রদান করে। আদেশটি আগামী ৩১ আগস্টের পর স্বয়ংক্রিয়ভাবে বাতিল হবে বলে জানানো হয়।\nরাজস্ব বোর্ডের দ্বিতীয় সচিব (কাস্টমস নীতি) মেহরাজ-উল-আলম সম্রাট স্বাক্ষরিত ওই অফিস আদেশে বলা হয়, কোডিড-১৯ পরিস্থিতিতে চট্টগ্রাম বন্দরে সৃষ্ট কনটেইনার জট নিরসনের লক্ষ্যে নৌ-পরিবহণ মন্ত্রণালয়ের পত্রের সুপারিশের আলোকে চট্টগ্রাম বন্দরে আগত সব ধরনের পণ্যচালান সংশ্লিষ্ট কনটেইনার দুটি শর্তসাপেক্ষে চট্টগ্রামে অবস্থিত ১৯ টি অফডকে (প্রাইভেট আইসিডি) সংরক্ষণ ও আনস্টাকিং করার এবং উক্ত অফডকসমূহ থেকে খালাস প্রদানের অনুমতি প্রদান করা হলো।\n১. অফডকসমূহে স্থানান্তরের সময় শতভাগ কনটেইনার আবশ্যিকভাবে স্ক্যানিং করতে হবে এবং স্ক্যানিংয়ের রিপোর্ট যথাযথভাবে সংরক্ষণ করতে হবে।\n২. অফডকে স্থানান্তরিত সব কমার্শিয়াল পণ্যচালান আবশ্যিকভাবে চট্টগ্রাম কাস্টম এবং শুল্ক গোয়েন্দা ও তদন্ত অধিদফতরের প্রতিনিধির সমন্বয়ে যৌথভাবে শততাগ কায়িক পরীক্ষা করে প্রাপ্ত প্রতিবেদনের ভিত্তিতে প্রয়োজনীয় ব্যবস্থা গ্রহণ করতে হবে।\nবন্দর সূত্রে জানা গেছে, লকডাউনে জাহাজ থেকে আমদানিকৃত পণ্য খালাস প্রক্রিয়া ২৪ ঘণ্টাই চালু আছে। বিপরীতে আমদানিকারকেরা স্বাভাবিকের চার ভাগের একভাগের মতো কনটেইনার খালাস করছেন। বন্দর থেকে ২২ জুলাই ঈদের দিন ১২৮ টিইইউস (২০ ফুট দৈর্ঘ্যের কন্টেইনার), ২৩ জুলাই ৫৮২ টিইইউস, ২৪ জুলাই এক হাজার ১০ টিইইউস এবং ২৫ জুলাই সর্বশেষ পাওয়া খবরে এক হাজার ৯০০ টিইইউস কনটেইনার খালাস হয়েছে। অর্থাৎ চার দিনে মিলে বন্দর থেকে কনটেইনার খালাস হয়েছে তিন হাজার ৬২০ টিইইউস কনটেইনার। অথচ স্বাভাবিক সময়ে চট্টগ্রাম বন্দর থেকে একদিনে গড়ে সাড়ে তিন হাজার টিইইউস কনটেইনার খালাস করে থাকেন আমদানিকারকেরা।\nবন্দরের কনটেইনার খালাসের ধীরগতি ও সম্ভাব্য জট নিরসনে নানামুখী তৎপরতা শুরু করে কর্তৃপক্ষ। গতকাল (শনিবার) নৌপরিবহন মন্ত্রণালয়ের সচিবকে একটি চিঠি দেন বন্দর চেয়ারম্যান রিয়ার অ্যাডমিরাল এম শাহজাহান। একই দিনে চট্টগ্রাম বন্দরের সচিব ওমর ফারুক স্বাক্ষরিত একটি চিঠি পোশাকশিল্প মালিকদের সংগঠন বিজিএমইএ, বাংলাদেশ শিপিং এজেন্টস অ্যাসোসিয়েশন, বাংলাদেশ ফ্রেট ফরোয়ার্ডস অ্যাসোসিয়েশন, বিকেএমইএ ও চট্টগ্রাম চেম্বার অব কমার্সে পাঠানো হয়।\nওই চিঠিতে বলা হয়, ঈদুল আজহা এবং কঠোর লকডাউনেও চট্টগ্রাম বন্দর জাতীয় অর্থনীতির কথা চিন্তা করে ২৪ ঘণ্টা খোলা রাখা হয়েছে। কিন্তু দুঃখজনক হলেও সত্য, বন্দর থেকে পণ্য খালাস হচ্ছে না। ব্যবসায়ী কিংবা বন্দর ব্যবহারকারীদের কোনো উদ্যোগও দেখা যাচ্ছে না। এতে বন্দরে কনটেইনার বাড়তে শুরু করেছে।\nএসব দিক বিবেচনা করে যত দ্রুত সম্ভব কনটেইনার ও পণ্য খালাস করার আহ্বান জানান বন্দর সচিব। অন্যথায় কনটেইনার বা পণ্যের ওপর জরিমানা আদায় করা হবে বলেও সতর্ক করা হয়।\nএরই মধ্যে আজ (রোববার) জাতীয় রাজস্ব বোর্ডের চিঠিতে বন্দরে স্তুপ হওয়া কনটেইনার বেসরকারি ডিপোগুলোতে স্থানান্তরের আদেশ দেয়া হয়।\nচট্টগ্রাম বন্দর সচিব ওমর ফারুক বলেন, ‘বন্দরে প্রতিদিন জাহাজ থেকে পণ্যবাহী কনটেইনার খালাস হচ্ছে। বিপরীতে আমদানিকারকেরা কনটেইনার কম খালাস করায় বন্দরে কিছুটা জট তৈরি হয়েছিল। তবে অচলাবস্থা তৈরি হওয়ার আগেই গতকাল (শনিবার) বিভিন্ন ব্যবসায়ী সংগঠনকে দ্রুত পণ্য খালাস করতে চিঠি পাঠানো হয়েছিল। একই দিন স্তুপ হওয়া কনটেইনার বেসরকারি ডিপোগুলোতে স্থানান্তরের অনুমতি চাওয়া হয় নৌপরিবহন মন্ত্রণালয়ে। আবেদনের পরিপ্রেক্ষিতে আজ (রোববার) জাতীয় রাজস্ব বোর্ড কনটেইনার বেসরকারি ডিপোগুলোতে স্থানান্তরের অনুমতি প্রদান করে। এতে করে বন্দরের কনটেইনার জট নিরসন হবে বলে আশা করা যাচ্ছে।’\nএ প্রসঙ্গে বাংলাদেশ পোশাক প্রস্তুতকারক ও রফতানিকারক সমিতির (বিজিএমইএ) সহ-সভাপতি রাকিবুল আলম চৌধুরী বলেন, ‘আমাদের কারখানা বন্ধ। কনটেইনার খালাস করে আমরা কোথায় রাখব? অন্যদিকে লকডাউনে কারখানা বন্ধ থাকায় আমাদের অনেক ক্রয়াদেশ বাতিল হওয়ার সম্ভাবনা তৈরি হয়েছে। আমরা সরকারের কাছে দ্রুত কারখানা খুলে দেয়ার দাবি জানাচ্ছি।’\nTagged চট্টগ্রাম বন্দরের কনটেইনার স্থানান্তর হচ্ছে আইসিডিতে\nএবার আকর্ষণীয় ফিচারের স্কুটার নিয়ে ইয়ামাহা\nব্যাংক খোলা থাকলেও লেনদেনের সময় কমবে\nকবে বসবে ৬০ লাখ ইএফডি?


গরমের ছুটি কবে শেষ হবে? - Rplus\nHome » কলকাতা » গরমের ছুটি কবে শেষ হবে?\nগরমের ছুটি কবে শেষ হবে? এই নিয়ে এবার সরব শিক্ষক সংগঠনগুলি। এপ্রিল মাসে অনির্দিষ্টকালের কালের জন্য গ্রীষ্মের ছুটি দেওয়া হয় স্কুলগুলিতে। তারপর করনার দ্বিতীয় ঢেউএ সংক্রমণ এতটাই বেড়ে যায় যে কড়া বিধিনিষেধ লাগু করতে বাধ্য হয় সরকার। বর্তমানে সংক্রমণ কিছুটা কমায় বিধি-নিষেধ শিথিল হতে শুরু করেছে। তবে শিক্ষাপ্রতিষ্ঠান কবে খুলবে তা নিয়ে এখনও সিদ্ধান্ত নেওয়া হয়নি। অথচ স্কুলে একের পর এক সরকারি প্রকল্প দেওয়ার জন্য প্রধান শিক্ষক – শিক্ষিকা, শিক্ষাকর্মী ও বেশকিছু শিক্ষককে আস্তে হচ্ছে।\nকন্যাশ্রী, শিক্ষাশ্রী, সবুজ সাথী, মিড ডে মিল, স্কুল ইউনিফর্ম সহ একাধিক সরকারি প্রকল্পের কাজ স্কুলে গিয়ে করতে হচ্ছে।এই সমস্ত কাজে ছাত্র-ছাত্রীদের উপস্থিতি আবশ্যক তাদের ছাড়া ঐ কাজ করা সম্ভব নয়।তা সত্ত্বেও “এখনই কাজ করো” এই মর্মে আধিকারিকরা হোয়াটসঅ্যাপে নির্দেশিকা পাঠাচ্ছেন\nদাবি অ্যাডভান্সড সোসাইটি ফর হেডমাস্টার্স অ্যান্ড হেডমিস্ট্রেসের।\nক্রমশই এই কাজ করা অসম্ভব হয়ে পড়ছে।বলেই জানাচ্ছেন অ্যাডভান্সড সোসাইটি ফর হেডমাস্টার্স অ্যান্ড হেডমিস্ট্রেস সংগঠনটি।সরকার, শিক্ষা দপ্তর, মধ্যশিক্ষা পর্ষদের কাছে তাদের আবেদন অবিলম্বে গরমের ছুটির বিজ্ঞপ্তি প্রত্যাহার করে রোস্টার অনুযায়ী শিক্ষক- শিক্ষিকা, শিক্ষা কর্মীকে বিদ্যালয় আসার সুস্পষ্ট নির্দেশিকা জারি করা হোক। অন্যথায় “স্কুল বন্ধ তাই কাজে যেতে পারছিনা” এই চিঠি দিয়ে সমস্ত দপ্তর কে জানান হবে বলে হুঁশিয়ারি দিয়েছেন তারা।\nপাশাপাশি রোটেশন করে স্কুল, কলেজ, বিশ্ববিদ্যালয়ের ছাত্রছাত্রীরা যাতে অবিলম্বে পঠন-পাঠনের অংশ নিতে পারে তার সুস্পষ্ট নির্দেশিকার দাবি জানাচ্ছেন শিক্ষক সংগঠনগুলির একাংশ। শিক্ষাপ্রতিষ্ঠান দীর্ঘদিন বন্ধ থাকলে বাল্যবিবাহ ও ড্রপ আউটের সংখ্যা ক্রমশই বাড়বে বলে মত তাদের।\n১০০ দেশে ডেল্টা ভ্যারিয়েন্টের সন্ধান, সন্ধিহান ‘হু’ প্রধানহিল পরে সেনা মার্চ, সমালোচনার মুখে ইউক্রেন